
Da’ RĂU l-a zguduit! 


Când Kara Selwyn a moştenit 
jumătate din „Sundowner”, o bodegă 
răpciugoasă din Golful Florida, s-a gândit 
s-o vândă - şi cât mai repede. Până când 
noul ei partener, asprul Nick Fleming, a 
pus piciorul în prag. Kara nu se simţea 
ameninţată de zvonurile privitoare la 
trecutul lui obscur şi periculos - avea să 
iasă pe voia ei. Dar având în vedere 
farmecul colțuros al lui Nick, n-ar fi 
deranjat-o deloc nici dacă ieşea pe voia 


lui. 


Nick nu se îndoia că frumoasa Kara 
era hotărâtă să întoarcă viaţa lui simplă 
cu susul în jos. Mai întâi, voise să-i 
demoleze barul mult iubit. Apoi, îl făcuse 
ferfeniţă cu ideile ei de renovări fandosite. 
Iar acum, Nick se pomenea îndrăgostindu- 
se de această bombă plină de viaţă. 
Problema era că... nu se înțelegeau decât 


în pat. 

Kara Selwyn îşi parcă maşina în 
spaţiul de lângă „Sundowner Bar and 
Grill”, îşi scoase ochelarii negri şi privi 
speculativ clădirea dărăpănată. Era o 
bombă, nu încăpea nicio îndoială, cum se 
şi aşteptase, dar peisajul... îi întrecea 
aşteptările. 

Când moştenise restaurantul tatălui 
ei, pe coasta de vest a Floridei, avusese 
senzaţia că îi picase din cer o comoară. O 
proprietate. Şi nu numai o proprietate, ci 
şi cu vedere spre Golf. Niciun moment nu 
se îndoise ce avea de făcut cu ea. 

Kara îşi dădu cu pieptenele prin păr 
şi-şi verifică machiajul în oglinda 
retrovizoare, înainte de a cobori din 
maşină. Chiar şi în acea dimineaţă de 


aprilie, căldura era arzătoare, şi-şi dori să- 


şi fi luat un şort şi un un tricou, în locul 
rochiei de pânză, al dressului şi al 
sandalelor cu tocuri. Dar venise în interes 
de afaceri, nu de plăcere, şi intenţiona să 
se poarte ca o profesionistă. La urma 
urmei, niciodată nu mai închisese o firmă. 
Gândul o neliniştea - era dezolată să lase 
nişte oameni fără slujbă - dar, cu 
siguranţă, angajaţii de la Sundowner îşi 
dădeau seama că, după moartea tatălui ei, 
erau inevitabile anumite schimbări. Şi-n 
plus, Sundowner fusese creaţia tatălui ei. 
Pentru Kara nu însemna nimic. 

Urcă scara care ducea la terasa cu 
podele late care cuprindea pe trei laturi 
şandramaua  dărăpănată din lemn de 
chiparos. Mesele erau risipite la 
întâmplare, sub umbrele decolorate. 
Coşmelia avea un anumit farmec boem - 


părea să se desprindă în mod firesc din 


decor, cam la fel ca vegetaţia încâlcită şi 
copacii imenşi din jurul ei. Pescăruşii 
dădeau târcoale pe cerul fără nori şi 
coborau în picaj, iar un vânt răcoros 
dinspre apus aducea mirosul îmbătător al 
apei sărate. Kara se opri un moment, să 
admire peisajul. 

— Poziţie idilică - probabil valorează 
enorm, murmură ea de una singură. E 
aproape prea frumos ca să fie adevărat. 

Proprietatea era mai întinsă decât i 
se dăduse de înţeles, un promontoriu lat 
care se repezea în Golful Mexic. Pe o parte 
se afla un canal, iar pe cealaltă, dincolo de 
parcarea cu pământ bătătorit, creştea o 
dumbravă de chiparoşi, stejari, palmetto 
pitici şi palmieri. Priveliştea în sine era 
spectaculoasă. Dacă se uita într-o parte, 
vedea digurile de pescuite înconjurate de 


bărci care săltau pe valuri, deasupra cu un 


şir de hoteluri înalte. Drept înainte, se 
întindea pe apă un ponton prelung; 
dincolo de el nu mai era decât marea 
nemărginită şi cerul. 

Cu un zâmbet mulţumit, Kara 
deschise uşa scârţâitoare a barului, unde 
avea întâlnire la ora zece cu Nick Fleming, 
administratorul localului Sundowner. După 
strălucirea soarelui, fu nevoită să mijească 
ochii în încăperea întunecată şi răcoroasă. 
Prima ei impresie fu a unui interior din 
lemn închis la culoare, cu ventilatoare în 
plafon şi miros de bere stătută, amestecat 
cu izul sărat al aerului marin. 

La bar stătea un bărbat, întors cu 
spatele spre ea, răsfoind nepăsător un 
ziar. Nu reacţionă când o auzi intrând, 
lăsându-i răgaz să-l observe în tăcere. 

Purta pantaloni kaki tăiaţi scurt, 


tenişi uzaţi şi un tricou negru, întins peste 


spatele musculos. Kara avu impresia unor 
muşchi prelungi şi supli, pe sub pielea 
bronzată intens şi părul brunet, lăţos. Nu-i 
plăcuseră niciodată bărbaţii pletoşi, dar 
nu putu să nu observe că părul acestuia 
avea o textură frumoasă - era des şi uşor 
ondulat. 

Alungându-şi senzațiile care nu 
aveau ce căuta într-o întâlnire de afaceri, 
Kara îşi drese vocea şi întrebă. 

— Domnul Fleming? 

Încercând să vorbească pe un ton 
autoritar, adăugă: 

— Aveam o întâlnire. 

Bărbatul se răsuci pe taburetul de la 
bar, privind-o încruntat. Chipul său, de o 
frumuseţe clasică, era înăsprit de nasul 
imperfect, care părea să fi fost rupt - şi nu 
o dată. 


— Ai venit mai devreme, nu crezi? 


— Nu, sunt sigură că am stabilit 
întâlnirea pentru ora zece, răspunse Kara, 
cu fermitate. De obicei, ţin minte 
asemenea lucruri. 

— Mda, şi eu de obicei le uit, se 
ridică el, apropiindu-se. 

Un moment, Kara se simţi 
descumpănită. Era înalt, de peste un 
metru optzeci, zvelt şi în formă. Şi o 
intimida. Poate din cauza staturii, a lăţimii 
pieptului sau a intensității din ochii săi 
negri. Ori, poate, doar prin modul cum se 
mişca, plin de o încredere în sine care îl 
făcea să pară periculos. 

— Vrei o cafea? îi oferi el. Ibricul e la 
fiert. 

Glasul îi era scăzut şi răguşit. Arătă 
cu capul spre barul enorm de tec care 
domina încăperea. Dincolo de el, pe o 


plită, stătea o carafă cu cafea neagră. 


— Nu, n-aş crede. Am băut deja 
cafeaua de dimineaţă, iar dacă beau mai 
mult de una, devin, cum să spun, 
nervoasă... 

Se întrerupse. Turuia într-un mod 
foarte  neprofesional, nu ca noua şi 
autoritara patroană a localului Sundowner. 

— Eu beau vreo trei ceşti, în fiecare 
dimineaţă, replică el, altfel nu mă pot 
pune pe picioare. 

Pentru prima oară, îi zâmbi, cu un 
surâs care-l făcea să pară mai tânăr, îi 
îmblânzea ridurile feţei şi dezvăluia două 
gropiţe adânci, într-o parte şi alta a gurii 
late, cu buze pline. 

O măsură cu privirea de sus şi până 
jos, după care, spre uimirea ei, începu să-i 
dea ocol, cu un mers legănat. 

— Şi, ce experienţă ai? 


— Poftim? întrebă rece Kara, 


îndreptându-se cât era de înaltă, la statura 
ei de un metru şi şaizeci şi trei de 
centimetri. 

— Experienţă, repetă el, în domeniul 
ăsta de activitate. 

Când nu-i răspunse, adăugă, cam 
nerăbdător: 

— Înţelegi, baruri, restaurante... 

— Păi, nu am deloc, de fapt, dar cred 
că asta nu contează, de vreme ce... 

— Ba contează, o întrerupse el, însă 
nu e obligatorie, de vreme ce arăţi bine, ai 
piept cât cuprinde şi nişte picioare 
superbe, desigur. 

Reveni spre bar, cu pas săltat, îşi 
turnă o cafea şi se aşeză pe un taburet. 
Din acel punct de observaţie, continuă s-o 
privească, în aşteptare. 

— Arăt bine? Am picioare superbe? 


Domnule Fleming, cred că... 


Nick nu-i luă în seamă protestele, 
vorbind mai departe: 

— Ceea ce văd îmi convine. Glezne 
fine, pulpe ferme şi frumoase, dar cel mai 
important e să-ţi verific genunchii şi 
coapsele. Ai fi uimită să afli cât de multe 
femei, chiar la vârsta dumitale - în jur de 
douăzeci şi cinci, aş crede - şi-au lăsat 
coapsele de izbelişte. 

Arcuindu-şi o sprânceană brunetă, 
adăugă: 

— Ar fi trebuit să vii în pantaloni 
scurţi. 

Karei nu-i venea să creadă ce auzea, 
dar era prea năucită ca să vorbească. 

Nick continuă, pe ton de conversaţie: 

— Cred că ai vrut să faci impresie 
bună. Ceea ce ai şi reuşit, dacă vrei să ştii. 
Îmi plac roşcovanele, şi clienţilor la fel. De 


obicei, femeile roşcate sunt deschise, 


prietenoase. Tind să aibă un temperament 
focos, dar asta nu face decât să adauge 
sarea şi piperul în atmosfera de obicei 
moleşită de pe-aici. Stau şi mă-ntreb - ai 
un temperament focos, scumpo? 

Kara deschise gura să vorbească, în 
căutarea unei  imprecaţii destul de 
civilizate ca să nu se facă de ruşine, dar şi 
îndeajuns de usturătoare pentru a-l 
înştiinţa că n-avea de gând să-i mai înghită 
prostiile. Însă Nick n-o aşteptă nici acum 
să găsească formula potrivită. 

— Dacă vrei să-ţi ridici puţin fusta 
peste genunchi... 

În sfârşit, Kara explodă: 

— Să-mi ridic fusta peste genunchi? 
Nu-mi vine să cred! 

Striga de-a binelea, cu vocea 
reverberându-i în barul pustiu, dar puţin îi 


păsa. 


— Peste ce maniac am dat aicea? ţipă 
ea. Precis eşti nebun! 

— Stai, cucoană, stăpâneşte-te. Nu e 
decât un post de chelneriţă. Nu-i nevoie 
să-ţi ieşi din papuci. 

— Post de chelneriţă? porni ea 
înainte, cu pumnii încleştaţi; se opri la 
câţiva paşi, proţăpită în faţa lui. N-am 
venit aici ca să mă angajez chelneriţă. Am 
o întâlnire cu dumneata, dacă eşti într- 
adevăr administratorul localului ăstuia. 
Mă numesc Kara Selwyn... 

— Doamne sfinte... se lumină Nick la 
faţă. Kara. Nu-mi vine să cred. Fetiţa lui 
Sean. 

Izbucni în râs, bine dispus. 

— Mă rog, nu mai prea eşti fetiţă, se 
corectă el,  nepărând tulburat de 
izbucnirea ei. Ştiu totul despre tine, Kara. 


Sean mi-a fost ca un tată şi-i plăcea la 


nebunie să povestească despre fetiţa lui. 

— Ei bine, domnule Fleming, „fetiţa” 
lui Sean e acum proprietăreasa acestui 
local. După cum am menţionat în 
scrisoarea prin care am stabilit să ne 
întâlnim... 

— O scrisoare? 

— Da, ţi-am scris acum două 
săptămâni şi ceva, spunânduc-ţi că urma să 
vin aici în dimineaţa asta, la ora zece, ca 
să discutăm probleme de afaceri. 
Presupun că ai citit-o. 

Nick se rezemă de bar, sorbind din 
cafea. 

— Să nu presupui niciodată, Kara, 
pentru că nu ţi-am citit scrisoarea. Mă 
ocup de corespondenţă cam o dată pe lună 
- în jurul datei de treizeci - îmi achit 
facturile, răspund la scrisorile care cer un 


răspuns, iar pe celelalte le arunc. Deci, vei 


înţelege că încă nu ţi-am văzut scrisoarea. 

Se uită la un calendar din spatele 
barului. 

— Suntem abia în douăzeci aprilie. 

Un moment, Kara rămase buimăcită, 
cu pumnii încă strânşi. 

Nick continuă cu explicaţiile: 

— Când ai venit, vorbind despre o 
întâlnire, am crezut că te interesa postul 
de ospătăriţă la bar. Programasem nişte 
interviuri pentru dimineaţa asta, puţin mai 
târziu, zâmbi el larg. Ce-am putut să văd e 
că arătai perfect, deci sunt sigur că-mi 
înţelegi greşeala. 

Kara nu putea nici măcar să se 
gândească la un răspuns. 

— 'Ţinuta de chelneriţă constă într-o 
fustă scurtă şi un maiou. Un fel de costum 
de marinar, zâmbi Nick din nou. Aşa ceva 


atrage mai mulţi clienţi. 


— A, sunt sigură, replică ea în sfârşit, 
cu sarcasmul emanând din fiecare silabă. 
Dar acum ştii că n-am venit să mă angajez. 
De fapt, domnule Fleming, adăugă ea, 
evitând intenţionat să i se adreseze pe 
numele mic, am venit ca să te eliberez pe 
dumneata din slujbă. 

— Chiar aşa? ridică el o sprânceană, 
întrebător. 

— Da, exact. 

Kara se bucura să fie din nou stăpână 
pe situaţie - cu vocea calmă, pulsul 
revenit aproape la normal, mâinile 
relaxate. Simţi roşeaţa risipindu-i-se din 
obraji şi chiar reuşi să-şi arcuiască buzele 
într-un simulacru de zâmbet. 

— În calitatea mea de nouă patroană 
a barului Sundowner, continuă ea, pe un 
ton autoritar, am venit să te informez că îl 


închid. 


Avu plăcerea de a-l vedea pe Nick 
Fleming rămânând cu gura căscată de 
uimire. 

— Sigur, acord un preaviz de două 
săptămâni, pentru dumneata şi restul 
personalului, sublinie ea cuvântul, spre a-i 
da de înţeles că nu-i plasa postul mai 
presus decât acela de barmaniţă. Aşa, ar 
trebui să aveţi timp destul pentru a vă găsi 
de lucru în altă parte. După două 
săptămâni, acest local se va închide în 
mod oficial. 

— Ei, haide. Trebuie să glumeşti. Nu 
poţi închide barul lui Sean. În niciun caz. 

Nick nu se mai rezema de bar, 
dezinvolt, ci stătea drept, ţeapăn. 

Kara, pe de altă parte, luase o poziţie 
mai destinsă, mai încrezătoare. 

— Eu sunt proprietăreasa, îi aminti 


ea, şi am hotărât să închid localul 


Sundowner şi să-l vând. E o proprietate pe 
malul apei de prima calitate, aşa că nu-mi 
va fi deloc greu să i-o vând unui 
antreprenor. E plină lumea de agenţi 
hămesiţi. O voi înscrie la unul dintre ei şi- 
am să plec înapoi în Atlanta. Oricum, m- 
am gândit că vă datorez, dumitale şi 
celorlalţi angajaţi, zâmbi ea din nou, o 
explicaţie personală, din curtoazie. 

Toată autoritatea pe care o 
redobândise se risipi în momentul când 
văzu expresia întunecată, amenințătoare, 
de pe chipul lui Nick Fleming. Instinctiv, 
făcu un pas înapoi. 

— Tatăl tău a pus în barul ăsta tot 
sufletul şi inima lui, murmură el, furios. A 
fost viaţa lui, Kara. lar tu, după nici zece 
minute de când ai venit, te-ai decis să-l 
demolezi ca să faci loc pentru vile. 


— Nu... nu sunt sigură. Poate nu 


pentru vile. Poate pentru un hotel, se 
chinui Kara să-şi regăsească autoritatea. 
Dar ştiu că dărăpănătura asta nu-mi 
foloseşte la nimic. Şi-a depăşit demult 
utilitatea, ridică ea bărbia, sfidătoare. 

— Atunci, mi-e milă de tine, replică 
Nick, pentru că încerci să-l elimini atât de 
uşor pe tatăl tău. 

Cuvinele lui o loviră în plin: 

— Pân-aici, domnule Fleming. N-ai 
niciun drept... 

— Ba am toate drepturile, ripostă el. 
Şi nu mă bucur decât că Sean nu e de faţă, 
ca să te audă. Sunt sigur că nu te-a 
crescut ca să te porţi aşa. 

— Ia stai o clipă! 

Kara simţea că iarăşi o apuca furia. 

— Cine naiba te crezi, să vorbeşti 
despre cum m-a crescut tatăl meu? 


Oricum n-are nicio importanţă, de vreme 


ce n-am stat prea mult pe lângă el ca să 
mă crească, se răsti ea, simțind că o 
usturau ochii. A lăsat treaba asta în seama 
mamei mele, care-a rezolvat-o al naibii de 
bine. Cât despre el, nu l-am mai văzut de- 
aproape cinşpe ani... 

Se întrerupse brusc, de teamă să nui 
se observe durerea. 

— Şi, oricum, nimic din toate astea 
nu te priveşte, continuă ea apoi, 
regăsindu-şi calmul. Aşa că nu te băga în 
treburile mele. 

— Sincer să fiu, nici nu doresc 
altceva. 

— Perfect, replică ea, cu o voce 
îngheţată. 

— Dar mă tem că-n asta n-am cum să 
nu mă bag. 

Ochii i se îngustaseră, scăpărând de 


furie. 


— Să mă încurc cu o puştoaică 
răzgâiată nu e, după mine, cea mai 
grozavă distracţie, dar n-am încotro. 

— A, ba ai, i-o întoarse Kara. Poţi să- 
ţi faci bagajele şi să pleci. În clipa asta. 
Preavizul dumitale de două săptămâni s-a 
anulat, domnule Fleming. Eşti concediat. 

Porni din nou spre el, cu aceeaşi 
autoritate dinainte: 

— Înainte de a te cunoaşte, mă 
simţeam neliniştită - chiar puţin vinovată - 
la gândul că închideam Sundowner, dar ai 
reuşit să-mi uşurezi enorm sarcina, făcu 
ea un gest larg spre uşă. Deci, poţi pleca 
în clipa asta. 

Nick clătină din cap: 

— Regret că-ţi stric scenuţa asta 
dramatică, dar mă tem că n-o să-ți 
meargă. Nu plec. Mai lipseşte o piesă din 


puzzle. 


Kara se încruntă, întrebându-se la ce 
se referea. 

— Scrisoarea de a executorul bancar 
era foarte clară, spuse ea. 

— Înseamnă că nu conţinea totul. 

— Poate că nu, dar am văzut o copie 
a testamentului. Toate bunurile materiale 
ale tatălui meu mi-au rămas mie. În asta 
intră şi Sundowner, cu terenul pe care se 
află. 

Pe chipul lui Nick  reapăruse 
zâmbetul, iar Karei nu-i plăcea deloc cum 
arăta. 

— Sigur nu vrei o cafea? A, uitasem, 
adăugă el, plin de solicitudine. Te face să 
fii nervoasă. Dumnezeu mi-e martor că nu 
vreau să te enervez. Aşa ceva ar putea 
provoca noi histrionisme. Un păhărel, 
eventual. 


— Suntem în toiul dimineţii... 


— Şi ce mai dimineaţă, o întrerupse 
el. Cea mai potrivită dimineaţă pentru un 
păhărel, dacă există una ca asta, declară, 
rezemându-se de bar. 

— Nu vreau să beau nimic, insistă 
Kara. Ceea ce vreau e să aflu ce-i cu piesa 
asta de puzzle lipsă, dacă e adevărat. 
După părerea mea, nu încerci decât să 
câştigi timp. 

Aceste cuvinte îl iritară de-a binelea. 

— În regulă, cucoană. Să lăsăm 
jocurile, amenințările şi teatralismele. Să 
jucăm cu cărţile pe faţă. Acum câţiva ani, 
tatăl tău şi cu mine am făcut un târg. Mi-a 
vândut jumătate din Sundowner. 

— Nu te cred! se înroşi Kara la faţă 
ca sfecla. Minţi. 

La asta, Nick făcu un pas rapid 
înainte, apucând-o de braţe. 


— Să fie foarte clar. Jumătate din bar 


îmi aparţine mie. Am hârtiile. Totul e legal 
şi pentru nimic în lume n-am să-ţi vând ţie 
partea mea, lăsându-i pe antreprenori să 
vină aici şi să dărâme Sundowner. Aşa că- 
ţi propun să ieşi naibii afară şi să te duci 
de unde-ai venit. 

Ochii săi  întunecoşi şi duri Îi 
străpungeau pe-ai ei la fel de puternic ca 
degetele înfipte în carnea braţelor. 

Kara încercă să se smulgă, dar o 
ţinea prea strâns. 

— Nenorocitule, scrâşni ea, printre 
dinţi. 

Când o auzi, îi dădu drumul, cu o 
mişcare care părea s-o desființeze, cu tot 
ce reprezenta ea. Îi întoarse spatele. 

Kara îl urmă, trecând în faţa lui, 
pentru a-l privi furioasă. 

— E un bluff! strigă ea. 


— Bine, atunci dovedeşte, întinse 


Nick mâna după bar, spre telefon, apoi 
căută printr-o grămadă de cărţi de vizită, 
până o găsi pe cea dorită. Hai la avocatul 
meu, să aflăm ce e bluff şi ce nu. 

— Nici moartă n-aş avea încredere în 
avocatul tău, se răsti ea, încercând să-şi 
stăpânească tremurul. 

— Atunci, ia-ţi unul propriu. 

Ridică receptorul şi formă un număr. 

Între timp, furia Karei devenise atât 
de intensă încât, dacă ar fi existat prin 
preajmă un corp contondent, ar fi fost 
ispitită să-l apuce şi să-i dea lui Nick 
Fleming în cap. Neavând nimic la 
îndemână, se apropie, să audă fiecare 
cuvânt. 

— Cu Tom Melendez, vă rog. 

Nick se întoarse uşor, astfel încât 
ochii săi îi întâlniră pe ai Karei, în timp ce 


aştepta. 


— Alo, Tommy? Nick Fleming. A venit 
aici fiica lui Sean şi... nu, Tommy, nici nu 
se compară cu Sean, pot să-ţi garantez. 
Dar, cu siguranţă, e interesantă, în felul ei. 

Kara refuză să reacționeze. 

— Ascultă, Tommy, trebuie să te 
vizităm în legătură cu hârtiile alea... Mda, 
cele pe care ţi le-am adus să le vezi după 
ce-a murit Sean. Se pare că e singura lui 
moştenitoare, dar nu înţelege situaţia cu 
barul...Nu, se pare că nu ştie nimic despre 
asocierea mea cu tatăl ei. 

Ascultă un moment, apoi o privi pe 
Kara: 

— La trei e bine? 

— La trei, perfect, răspunse ea, abia 
stăpânindu-şi furia. Nu dorea nimic mai 
mult decât să-i şteargă lui Nick Fleming 
de pe mutră zâmbetul ăla afectat şi 


mulţumit de sine. 


Nick închise telefonul şi i se adresă 
scurt: 

— La trei, în biroul de avocat al lui 
Melendez din Palmetto Building, pe First 
Street, în Cypress Key. Sunt sigur că poţi 
găsi adresa. 

— Locuiesc la Palms Motel, pe First. 
Pot s-o găsesc. 

Kara încerca să-i vorbească la fel de 
scurt. Dar nu putea să evite sentimentul 
cumplit că Nick Fleming nu minţea, nici 
nu încerca un bluff. Cumva, ştia că 
rămăsese cu el pe cap. Visul ei se 
transformase într-un coşmar. 

Trase adânc aer în piept, îşi netezi 
părul pe spate şi spuse, cu tot aplombul de 
care era în stare. 

— Atunci, ne vedem la ora trei. Mai 
întâi voi suna la bancă, desigur, ca să mă 


interesez de domnul ăsta Melendez al 


dumitale. 

Şi se răsuci să plece. 

Glasul lui Nick o urmă, scăzut şi 
amuzat: 

— Aşa să faci, Kara. A, şi, ă propos, 
tot ai nişte picioare superbe. 

Kara ieşi în lumina vie a soarelui, 


trântind din răsputeri uşa în urma ei. 


Capitolul 2 


Când ieşiră împreună din Palmetto 
Building, Kara şi Nick nu-şi vorbeau. 

Soarele ardea, iar briza uşoare care 
foşnea prin frunzele de palmier şi 
palmetto nu răcorea deloc aerul. În tăcere, 
merseră spre parcare. Ajungând la 
maşină, Kara nu fu surprinsă când Nick se 


opri lângă Jepp-ul maro parcat alături. 


Într-un fel, i se potrivea. Purta urmele de 
luptă ale unui autovehicul care fusese 
solicitat din plin, şi totuşi arăta curat, 
lustruit şi solid. Kara constată că îl 
admira. 

Când îl privi pe Nick, expresia 
admirativă i se şterse rapid; nu voia să-i 
intre în cap ideea că îi plăcea ceva la el. 
Nici Jeep-ul şi nici omul - în niciun caz. 
Purta acelaşi tricou negru, dar în locul 
şortului avea o pereche de pantaloni kaki 
curaţi şi călcaţi. Părul negru îi stătea 
pieptănat pe spate, iar o pereche de 
ochelarii de soare îi acopereau ochii. Kara 
îşi mută privirea, întinzând mâna spre uşa 
maşinii. 

— Ei bine? întrebă el. 

— Ei bine, ce? Mă întorc la motel. 

— Fără o vorbă? 


— În regulă. Cred că vrei să spun că 


n-ai minţit, că tatăl meu ţi-a vândut într- 
adevăr jumătate din bar. 

— Nu vreau s-o spui dacă n-o crezi. 

— E evident că o cred. M-am 
interesat la bancă, înainte de întâlnire. Iar 
domnul Melendez are recomandări de cea 
mai bună calitate. Toate hârtiile pe care 
mi le-a arătat sunt în ordine. Acum eşti 
mulţumit? 

— Dacă eşti şi tu mulţumită şi dacă 
asta înseamnă că te întorci la Atlanta şi 
laşi administraţia barului Sundowner în 
seama mea. 

— Stai o clipă... 

— Nicio grijă, o întrerupse el. Totul 
va fi în regulă. Uite ce-ţi propun. În fiecare 
lună, îţi voi trimite o declaraţie de 
profituri şi un mic cec. Cecul va conţine 
partea ta din câştiguri, plus majoritatea 


câştigurilor mele. Până la urmă, am să-ţi 


cumpăr partea. |[i-aş cumpăra-o şi azi, 
dacă aş avea bani, dar în opt sau zece ani 
- chiar mai puţin, dacă reuşesc să fiu 
econom - am să mă achit. Eşti mulţumită, 
sunt mulţumit şi eu. lar cel mai bine e că 
nu va fi nevoie să ne mai vedem. 

Se rezemă de Jeep, în aşteptare. 

— Ăsta e un mod de a rezolva 
problema. Modul dumitale. Dar, cum poate 
că ai observat, domnule Fleming, nu-mi 
place să procedez în acelaşi fel cu 
dumneata. Mai mult, există şi o piesă de 
puzzle pe care dumneata n-o cunoşti. 

Posibilitatea de a-i întoarce aceeaşi 
replică îi prilejuia o satisfacţie nespusă. 

— Nu mă interesează deloc nişte 
sume mici de bani din când în când şi, 
cunoscându-te - oricât de puţin am avut 
ocazia - mă aştept să fie foarte mici şi 


neregulate. Nu, mă interesează să primesc 


bani mulţi şi cât mai curând. Nu am 
intenţia să aştept opt sau zece ani, până 
reuşeşti dumneata să te achiţi. 

Îşi ridică ochelarii de soare pe frunte 
şi îl privi, îngustându-şi ochii în lumina 
puternică. 

— Uite ce-ţi propun eu. Luăm 
legătura cu un agent, vindem Sundowner 
şi împărţim câştigul. Dumneata îţi vezi de- 
ale dumitale, eu de ale mele. Concluzia va 
fi aceeaşi - nu ne vom mai vedea. Îţi voi da 
chiar şi cinci la sută în plus, ca să te 
înduplec. 

Nick clătină din cap: 

— Nu ţine. Nu vând, şi cu asta am 
terminat. Deci, se pare că am ajuns într-un 
impas. Ceea ce aş dori foarte mult să ştiu 
e de ce eşti aşa de hotărâtă să vinzi 
imediat. Ai nevoie de bani, sau ce? 


— Nu că te-ar privi cu ceva, dar am 


nevoie de partea mea din Sundowner 
pentru un proiect anume, care necesită 
capital. 

— Ce proiect? 

— 'Ţi-am spus, nu te priveşte, replică 
ea, deschizând portiera maşinii. 

— Nu m-o fi privind... 

— Bine. 

Nu pierdea nimic,  dezvăluindu-i 
planurile. Putea chiar să-l facă mai 
înţelegător. 

— Adevărul e că am antecedente 
artistice şi... 

— A, nu, o întrerupse el. Eşti 
pictoriţă. Temperament artistic. Ar fi 
trebuit să-mi dau seama. 

Kara îi desluşi disprețul din glas şi-şi 
reproşă supoziţia că ar fi înţeles-o cât de 
cât. 


— Nu, domnule Fleming, nu sunt 


pictoriţă, dar mi-am luat licenţa în istoria 
artei. În ultimii doi ani, am lucrat ca 
administrator adjunct la o galerie. Nu mă 
satisface din punct de vedere creator. 

Nu adăugă că salariul era minuscul, 
iar ea şi proprietarul se contraziceau 
frecvent - şi vehement - asupra tuturor 
problemelor firmei. 

— Lasă-mă să ghicesc, propuse Nick. 
Vrei să-ţi deschizi o companie propriei, 
aşa e? Să fii şefa, să faci ce vrei tu. 

— Eşti mai isteţ decât pari, domnule 
Fleming, ceea ce, desigur, nu spune foarte 
mult, răspunse ea. Vreau, într-adevăr, să- 
mi  înfiinţes propria mea galerie. Am 
relaţiile, stilul şi cunoştinţele necesare. 

— Înţeleg. Cred că plănuieşti să 
promovezi cine ştie ce artist tânăr, frumos 
şi nemâncat, care în schimb îţi va purta 


recunoştinţă veşnică. 


Nu se osteni să se arate jignită faţă 
de această remarcă de prost gust. 

— Dacă ar fi vorba să promovez 
artişti, aş face-o numai datorită talentului 
lor. Dar toate astea nu te privesc. N-am 
nevoie de la dumneata decât de un acord 
ca să vând Sundowner. 

Nick clătină din cap: 

— De ce nu împrumuţi banii de la 
tăticul tău vitreg? 

— Tatăl meu vitreg nu obişnuieşte să 
împrumute bani, replică ea scurt. Şi-n 
plus, n-am nevoie de împrumuturi. Sunt 
proprităreasa unei jumătăţi din 
Sundowner. 

— Chiar ai fi în stare să-l vinzi şi să-ţi 
toci partea într-o investiţie ca asta? 
întrebă el, dezgustat. Cred că în Atlanta 
sunt zeci de galerii. 


— Sute, mai exact. 


— Şi toate se luptă să-i atragă pe 
puţinii amatori de artă. 

— E clar că nu înţelegi subiectul, şi 
nu-mi voi pierde vremea instruindu-te. În 
fond, adăugă ea, pe un ton batjocoritor, nu 
mi-ar ajunge nicio viaţă de om. Problema e 
că jumătate din Sundowner îmi aparţine 
şi, când o voi vinde, am să pot folosi banii 
cum vreau eu. N-am nevoie de 
permisiunea dumitale, nu-i aşa? 

Arşiţa soarelui începea să-şi facă 
efectul asupra ei, iar Nick nu părea dispus 
să abandoneze lupta. 

— Nu înţelegi nici acum, aşa-i, Kara? 

În glasul lui se simţea o undă de 
furie. 

— Sundowner nu e o simplă clădire. 
E un cămin. Al meu şi al multor alţi 
oameni. 


— Nu te-ai născut aici. Probabil ai 


nimerit peste el din întâmplare. La fel de 
uşor poţi nimeri peste un alt local. Cu 
toate talentele dumitale, adăugă ea 
sarcastic, poţi găsi alt bar pe care să-l 
administrezi. 

Nick nu-i răspunse, dar expresia lui 
deveni şi mai dură. 

Acest lucru n-o opri pe Kara. 

— Am dreptate, nu-i aşa? Ai picat din 
bun senin şi te-ai vârât pe sub pielea 
tatălui meu. 

Tresări uşor, dar îi răspunse deschis: 

— De fapt, am nimerit într-adevăr din 
întâmplare. Nu aveam de lucru, Sean m-a 
angajat, m-a simpatizat şi, treptat, mi-a 
acordat tot mai multe responsabilităţi. 
Avea nevoie de un partener care să-l ajute, 
iar eu îi eram la îndemână. Dacă bănuieşti 
că a fost ceva necurat la mijloc, te înşeli. 


Timp de şapte ani, mi-am investit aproape 


tot salariul în Sundowner. Am muncit pe 
brânci pentru partea mea din afacere, 
Kara. 

— lar eu n-am făcut-o. Asta-i tot? 
ripostă ea, întrebându-se de ce cuvintele 
lui o puneau în defensivă. 

— Sundowner era pentru Sean un 
mod de viaţă. Era tot ce avea. Nu l-am 
dezamăgit niciodată. 

— Cum am făcut eu? 

— Tu ai spus-o. Dar faptul că nici 
măcar n-ai venit la înmormântare. 

La asta, Kara se burzului: 

— Te-ai gândit măcar să te întrebi de 
ce n-am venit? Ei bine, am să-ţi spun. Nu 
eram în ţară. N-am aflat despre moartea 
lui decât peste o săptămână. Altfel, aş fi 
venit. 

— Serios? 


— Dar e ridicol. N-ai niciun drept să- 


mi faci reproşuri, se răsti Kara. 

— Crezi? 

— Nu sunt obligată să stau aici, în 
canicula asta, şi să-ţi ascult insinuările, la 
care n-am nici cea mai mică intenţie să 
răspund. Mă întorc la hotel să fac o baie 
rece şi să mă gândesc în linişte. Ţi-aş 
propune să faci acelaşi lucru. 

Un surâs răutăcios tresări la colţurile 
gurii lui Nick: 

— Nu său? Vrei să vin cu tine la hotel 
ca să fac o baie? Dar e cea mai bună idee 
pe care-am auzit-o pe ziua de azi. 

Ridică privirea spre cerul fără nori. 

— Cu tot soarele ăsta fierbinte, ar fi 
un deliciu să mă bălăcesc cu tine în cadă. 

Kara se hotări să nu-l pocnească. Nu 
în public. Şi mai ales nu în parcarea 
avocatului său. În schimb, îşi coborî la loc 


pe ochi ochelarii de soare şi intră în 


maşină. Cu tot calmul de care era în stare, 
mai spuse: 

— Cum bine ştii, mă duc singură în 
cameră. 

Nu aşteptă răspunsul, trecând direct 
la esenţă: 

— Când ajung acolo, am să mă 
gândesc la o soluţie. La asta mă refeream, 
când ţi-am propus să faci acelaşi lucru. 

Zâmbetul lui deveni şi mai larg. 

— Ne vedem mâine, continuă Kara. 
Vom încerca să discutăm calm şi raţional 
şi să ne împărtăşim ideile într-un mod 
civilizat. 

Aşa mai mergea. Începea să 
vorbească din nou ca o profesionistă. 

— Bine, ridică din umeri Nick, 
nepărând impresionat. Cum pofteşti, Kara, 
dar nu există decât o singură soluţie - să 


pleci la Atlanta şi să laşi barul în pace. 


Kara porni motorul şi băgă maşina în 
viteza întâi. Nick fu nevoit să se retragă 
fulgerător, când demară în trombă. 

— Mi-a scăpat, bombăni ea. Fir-ar să 
fie. 


Îi spusese lui Nick adevărul despre 
planurile pe care le avea cu partea ei. 
Ceea ce nu-i spusese era că demisionase 
deja. 

De luni de zile voise să-şi părăsească 
slujba. După ce aflase despre moştenire, 
îşi găsise în sfârşit curajul de a-i spune 
şefului ce părere avea despre el: cumpăra 
lucrări de mâna a doua şi le vindea la 
preţuri exorbitante, servea clienţi care 
cumpărau tablouri asortate cu tapetul, nu 
încerca niciodată să le ridice nivelul şi 
ignora operele realmente interesante care 


erau create în Atlanta. „Galerie Moderne” 


era o glumă. Mai bine s-ar fi numit 
„Galerie Ancienne”, le spusese ea 
întotdeauna prietenilor. 

Acum, ce-avea să le mai spună? 
Rămăsese şomeră, fără nicio şansă de a 
obţine o recomandare, şi toate planurile îi 
erau spulberate de un  pierde-vară 
musculos care numea „cămin” un bar 
dărăpănat. 

Apelase mai întâi la tatăl ei, dar 
James Selwyn al III-lea avea idei ferme cu 
privite la împrumuturile de bani şi în 
niciun caz nu împrumuta pentru proiecte 
atât de precare ca deschiderea unei noi 
galerii de artă într-un oraş deja plin. 

Fusese întotdeauna generos cu Kara, 
plătindu-i toate necesităţile adolescenţei, 
de la lecţii de balet până la îndreptarea 
danturii şi tratând-o ca pe o adevărată 


fiică. Dar îi plăcea să fie stăpân pe situaţie 


- iar un om stăpân pe situaţie nu dă bani 
cu împrumut. Aşa că o refuzase, iar banca 
făcuse acelaşi lucru. După care, moştenise 
Sundowner şi crezuse că i se răspunsese 


la toate rugăciunile. 


A doua zi dimineaţă, la ora zece fix, 
Kara intră în bar. Nick nu se vedea 
nicăieri. Nu era o surpriză. Era clar că n- 
avea chef să repete scena din ajun. 

Traversă încăperea, până pe terasa 
din spate, şi îl văzu imediat, plimbându-se 
pe plaja albă în formă de semilună. Era o 
zi minunată, iar Nick umbla lovind nisipul 
cu picioarele ca un copil, de parcă n-ar fi 
avut nicio grijă. Un câine gălbui, cu aspect 
ciudat, îl urma îndeaproape. 

— Nick... îl strigă Kara, iar el 
străbătu plaja şi urcă treptele spre terasă. 


Era îmbrăcat cu un tricou alb şi blugi 


tăiaţi. Avea picioarele goale. 

— Deci, te-ai hotărât să fii mai puţin 
formalistă. Azi sunt „Nick”. Facem 
progrese. 

Kara studie barul câteva momente. 
Era curat lună, cu paharele sclipind 
aliniate perfect. Îşi trecu degetele pe 
tāblia de tec. Lucea ca oglinda. 

— Te miri? o întrebă Nick. Mă 
mândresc cu proprietățile mele, Kara. 

— Mă bucur sā aflu, replică ea cu 
nepăsare, dar trebuie neapărat să vorbim. 

Nick îşi turnă o cafea, fără a se mai 
deranja să-i ofere şi ei una. 

— Dacă asta înseamnă că trebuie să 
ne certăm, cred că am făcut-o destul. 

— Şi eu. 

— Atunci, ne-am înţeles. Sunt sigur 
că, în timpul băii reci de ieri, ai ajuns la 


concluzia justă - că trebuie să-mi accepţi 


oferta. Tommy poate întocmi hârtiile. 

— Nu mă îndoiesc, dar ne-am pierde 
vremea, pentru că rămân aici. 

Ceaşca lui Nick se opri la jumătatea 
mişcării spre gură. 

— Ce faci? 

— Rămân. Localul a fost al tatălui 
meu şi m-am hotărât să-mi păstrez 
jumătatea. Nu fi aşa de şocat, Nick. În 
fond, m-ai muştruluit pentru că voiam să-l 
vând, îi aminti ea. Deci, se pare că vom 
lucra împreună. 

Câinele se ridică, linse mâna lui Nick 
şi începu să-ladulmece. 

— Şezi, Topaz. 

De astă dată, câinele se instală la 
picioarele Karei. 

— Ce tot vorbeşti? o întrebă Nick. 

— M-am hotărât să stau aici şi să-mi 


administrez partea mea din Sundowner. 


Aşa, voi înţelege mai bine afacerile pe 
care le facem. 

Folosise într-o doară pluralul, dar 
Nick se albi la faţă auzind-o. 

— Aş dori să văd registrele contabile, 
bineînţeles, adăugă ea. 

Când Nick nu-i răspunse, îl privi cu 
ironie: 

— Te enervează cumva cafeaua, 
Nick? 

— Ţi-ai pierdut minţile, mârâi el. Nu 
poţi vorbi serios. 

— Crede-mă, Nick. Vorbesc cât se 
poate de serios. Jumătate din local e a mea 
şi am tot dreptul să stau aici. Nu te 
deranja cu telefonul, îl sfătui ea. L-am 
sunat deja pe Tom Melendez şi consideră 
că e soluţia ideală. 

— Nu! îşi trânti Nick cana cu cafea 


pe bar, făcându-l pe Topaz să se 


cuibărească şi mai aproape de Kara. La 
toţi dracii, nici nu mă gândesc. N-am s-o 
permit. Spune-mi că nu vorbeşti serios. Că 
e un banc prost. 

Nick, însă, ştia că nu glumea. 
Avusese timp să chibzuiască şi la această 
concluzie ajunsese - să preia jumătate din 
Sundowner, să se vâre în viaţa lui, să-l 
scoată din minţi. 

Poate că tocmai asta era, poate 
credea că, înnebunindu-l, avea să-l alunge. 
Trebuia să-şi păstreze calmul; să rămână 
stăpân pe situaţie. 

— Sunt foarte surprins că vrei să 
rămâi pe-aici, Kara, reluă el, cu un zâmbet 
binevoitor. Nu credeam că mă placi prea 
mult. 

— A, nici nu te plac, replică ea, dar 
fac ceea ce e de făcut. Cu timpul, îţi vei da 


seama şi tu că e mai bine aşa. 


La asta, n-avu ce să-i răspundă. În 
schimb, o întrebă: 

— N-ai o casă sau o slujbă în Atlanta, 
unde să te întorci? 

— Nu, nimic, răspunse ea, veselă. Mi- 
am dat demisia când am aflat despre 
moştenire şi m-am hotărât să-mi 
subînchiriez apartamentul pe perioada cât 
stau aici, oricât de mult timp va trebui. 

— Kara, pentru numele lui 
Dumnezeu... 

Nu-i venea să creadă că femeia aceea 
avea să-i invadeze efectiv viaţa. Era prea 
absurd. 

— Crezi că glumesc, nu-i aşa? Crezi 
că, pentru că am un tată vitreg bogat, n- 
am nevoie de localul ăsta. Dar, în ciuda a 
tot ceea ce-ai putut auzi de la Sean despre 
tatăl meu vitreg, să ştii că nu mi-a oferit 


lumea pe tavă. 


Nick auzise destule despre James 
Selwyn al III-lea. Aflase cum îl părăsise pe 
Sean soţia, când el investise economiile 
lor de-o viaţă în Sundowner. Luase cu ea şi 
fetiţa, divorțase de Sean şi se însurase, 
peste mai puţin de-un an, cu un bărbat 
care reprezenta tocmai opusul lui Sean - 
un om sofisticat şi realizat. 

Sean îl acuzase întotdeauna pe James 
Selwyn al III-lea că nu-i permisese să aibă 
acces la fiica lui. Dar nimic din toate astea 
nu mai conta, fiindcă acum, prin cine ştie 
ce întorsătură bizară a sorții, fiica lui Sean 
plănuia să rămână la Sundowner şi să-l 
conducă. 

— N-are niciun sens, Kara, spuse el, 
în cele din urmă. Aseară, nu-ţi doreai 
nimic mai mult decât să vinzi localul. 
Acum, înţeleg că vrei să ajuţi la 


administrarea lui. Nu se leagă. 


— Nu mi-ai dat de ales, Nick. Nu te 
pot plăti ca să pleci, nu vrei să vinzi, iar eu 
refuz să plec. A, probabil mi-aş putea lua 
un avocat, ca să mă duc la tribunal, să 
completez petiţii şi să intentez acţiuni. 
Aşa, poate aş reuşi să te alung. Dar, 
sinceră să fiu, nu-mi dă mâna. 

Nick tăcu. Nu găsea nicio soluţie de 
a-i muta gândul. Nu ştia decât că nu voia 
s-o lase să se amestece în treburile 
barului. 

— Asculă, Kara, spuse el după un 
timp. Lui Sean şi mie ne mergeau bine 
afacerile. Lucram într-un anumit mod... 

— A, nicio grijă, îl întrerupse Kara. 
Un timp, nu vreau decât să observ. Nu 
plănuiesc nicio schimbare. Cel puţin, nu 
imediat, adăugă ea, cu un gest. 

Nick nu se lăsă amăgit nicio clipă. 


Dacă nu se lupta cu ghearele şi cu dinţii, 


probabil că ar fi întors tot localul cu susu- 
n jos. 

— Bine, spuse el, obosit. Rămâi. Dar 
unde vei locui? Ai o casă unde să stai? 

Kara clătinā din cap. 

— Sunt unele apartamente frumoase 
mai încolo, pe plajă... 

— Prea scumpe, răspunse ea, cu 
emfază. Nu uita că, până voi subînchiria, 
încă mai am de plătit chiria, în Atlanta. 
Dar există aici un apartament unde a 
locuit tatăl meu, nu? 

— Da, la etaj. 

— Atunci, voi sta acolo. 

— N-n, o refuză el. Acolo stau eu şi n- 
am de gând să mă mut. 

— Aha... 

Kara ezită un moment, apoi spuse: 

— Mă gândeam că, poate, dacă tot 


sunt fiica lui Sean... 


— Nu. 

Era gândul lui să fie emfatic. 

— Nicio şansă. Îmi revin nouă zecimi 
din spaţiu şi rămân aici. 

Apoi înălţă o sprânceană, sugestiv: 

— Sigur, te poţi muta la mine, dacă 
vrei. Patul e mare, cu vedere spre Golf. 

— În visurile tale, replică ea, sec. 

Îl privise drept în ochi, iar Nick avu 
un şoc cumplit. Se mai uitase la ea, o 
măsurase cu atenţie şi o găsise splendidă, 
în pofida atitudinii ei. Dar nu-o mai privire 
niciodată în ochi. Erau ochii lui Sean, 
albaştri, limpezi şi puţin cam răutăcioşi. 
Niciodată nu fusese sigur ce anume se 
ascundea dincolo de privirea albastră a lui 
Sean - şi, cu siguranţă, n-o putea descifra 
nici pe a Karei. 

— Pot dormi şi în maşină, ridică ea 


din umeri. 


Nick oftă: 

— Cred că ai putea să te muţi în 
vechea mea casă. E mică, dar civilizată. Şi 
te las să stai gratis. 

Kara îi zâmbi, cu primul ei surâs 
adevărat, care-i lumina toată faţa - nu 
acea grimasă afectată pe care i-o adresase 
în ajun. Abia acum, Nick îşi dădu seama 
cât de fermecătoare era. 

— Mulţumesc, Nick. Îţi sunt foarte 
recunoscătoare. Ce urmează? 

— Păi, ai cunoscut deja un membru al 
personalului, cum ne spui tu. Cred că te 
duc să faci cunoştinţă şi cu ceilalţi. 

Kara cobori de pe taburetul înalt, iar 
Nick îşi permise s-o studieze în întregime, 
nu ca în ajun, când abia o învrednicise cu 
o privire. 

Purta pantaloni scurţi, dar nu sumari, 


ca fetele de la Sundowner. Erau din în alb 


şi-i ajungeau până la jumătatea coapselor. 
Nu l-ar fi deranjat să vadă şi restul acelor 
coapse dar, aşa, păreau chiar mai 
interesante - suficient ca să-l ispitească. 
Adevărul era că arăta sexy şi nu numai 
atât - radiind de tinereţe, viaţă, energie. 
Apoi, se răsuci uşor, iar Nick observă cum 
i se mulau pantalonii pe şolduri - şi atât îi 
trebui. Era o splendoare, nu încăpea nicio 
îndoială. 

Văzânfu-i expresia, Kara îl tachină: 

— Am luat proba? Sunt demnă să 
servesc la mese în Sundowner? 

Nick se stăpâni înainte de a fluiera 
încet. În schimb, se hotărî să încerce o 
atitudine galantă. Dacă tot trebuia să 
lucreze cu Kara - cel puţin, până găsea o 
cale să scape de ea - putea foarte bine s-o 
facă în mod plăcut. 


— Ai luat-o cu brio. De fapt, arăţi 


destul de bine ca să poţi conduce localul. 
Vino, cei de la bucătărie trebuie să fi venit 


de-acum. Să ţi-i prezint. 


Capitolul 3 


Kara îl urmă pe Nick prin uşile 
batante, spre bucătărie. Ceea ce văzu pe 
drum, în sala de mese, nu era deloc 
încurajator. Strâmbă din nas la vederea 
feţelor de masă din muşama cadrilată, a 
scaunelor desperecheate, a florilor din 
plastic, atât de ridicole într-o lume plină 
cu vegetaţie naturală. 

Deşi sala de mese era curată, 
decoraţiunile erau atât de demodate încât 
păreau să dateze tocmai din timpul Marii 
Crize. Dar exista şi o calitate care 


compensa totul. Vederea spre Golf, prin 


ferestrele până-n tavan. N-o putea 
schimba nimeni şi era spectaculoasă. 

Da, hotări ea, barul Sundowner avea 
posibilităţi. 

Nick o aşteptă lângă uşa bucătăriei, 
în timp ce-şi croia încet drum prin salonul 
larg. 

— Ei, care e verdictul? întrebă el. 

— Mă abţin de la orice comentariu 
până văd totul şi vorbesc cu toată lumea, îi 
spuse ea. 

— Şi pe urmă? 

Stătea lângă uşă, dar nu schiţase 
niciun gest de a o deschide. 

— Depinde, răspunse Kara, 
enigmatic. 

— Te cred. Intră să-l cunoşti pe 
Arthur. Mă aştept să nu-l laşi indiferent. 

Curioasă, Kara îl urmă în bucătărie. 


Echipată cu instalaţii de inox, 


încăperea îi făcu o impresie de 
modernitate şi eficienţă. Ceea ce o cam 
surprinse. 

Bucătarul stătea lângă o masă de 
lucru. Era un om între două vârste, slab şi 
extrem de înalt, cu pielea netedă şi 
negricioasă. Două trăsături îl scoteau din 
comun: era îmbrăcat numai în alb şi era 
complet chel. 

— “Ţi-l prezint pe bucătarul nostru, 
Arthur Lapierre. Arthur, ea e Kara, fiica lui 
Sean. 

Arthur nu lăsă din mână cuțitul tăios 
pe care-l folosea, privind-o doar pe Kara 
de la înălţimea staturii sale uriaşe, şi 
spuse, în ritmul melodios din Caraibe: 

— Ia te uită, fetiţa lui Sean. 

Kara dădu din cap, nu prea pregătită 
să răspundă. Omul o cam intimida. 


— Îmi pare foarte rău pentru tatăl 


tău, continuă Arthur. A fost cel mai bun. 

— Mulţumesc. Frumos din partea 
dumitale... Arthur, reuşi ea să spună. 

l-ar fi venit mult mai comod să-l 
numească „domnule Lapierre”, dar era 
hotărâtă să manifeste o oarecare 
autoritate, deşi în prezenţa lui nu se 
simţea deloc astfel. 

Nick, enervant de dezinvolt, se duse 
la frigiderul de proporţii comerciale, îl 
deschise şi privi înăuntru. 

— Creveţii arată bine, Art. 

— Mda, cum să nu, răspunse laconic 
bucătarul, în timp ce lua un peşte alb, îl 
eviscera şi, din încă două mişcări rapide, îl 
dezosa şi-l arunca într-o grămadă de lângă 
chiuvetă. 

Kara îl privea ca hipnotizată. 

— Ei, mă gândeam că e cazul să vă 


cunoaşteţi, continuă Nick. 


— Cu multă plăcere, replică Arthur, 
văzându-şi de treabă. 

Nick porni spre uşă, dar Kara nu-l 
urmă: 

— Stai puţin. N-ar trebui să-i spui lui 
Arthur ce se întâmplă? 

— Mai târziu, răspunse Nick, 
încercând s-o scoată pe uşă, dar fără 
succes. 

— Cred că e un moment foarte 
potrivit, spuse ea. 

— Eu în locul tău n-aş insista, Kara. 

Arthur luă încă un peşte, îl curăţi 
repede de solzi, apoi se opri, aşteptându-i 
să ajungă la o înţelegere. 

Kara era cam  nedumerită. Se 
contrazicea cu Nick, sub privirile 
bucătarului. Nu avusese deloc intenţia 
asta. 


— Ca parteneră a ta, trebuie să 


insist. 

— În regulă, răspunse Nick. Tu ai 
vrut-o. 

I se adresă lui Arthur: 

— În dimineaţa asta, Kara mi-a adus 
o veste foarte interesantă. 

Arthur lăsă cuțitul jos. 

— Va rămâne în Cypress Key şi va 
lucra cu noi, la restaurant. 

— Cum adică, Nick? întrebă Arthur. 

— Jumătate din Sundowner e 
proprietatea ei, aşa că va prelua unele 
responsabilități. 

— Ba, în bucătăria mea, niciodată, 
declară Arthur, cu o scăpărare în ochii săi 
căprui. 

Surprinsă, Kara nu spuse nimic. 

— La bucătărie, eu sunt şeful, Nick, 
continuă el. Mereu am fost şi mereu am să 


fiu. Aşa a vrut Sean. Eu dau ordine aici, tu 


dai ordine în faţă. 

— Ştiu, răspunse Nick. Dar acum, că 
a venit Kara, trebuie să cedăm amândoi 
puţin. 

— Poţi să cedezi tu, sau puţin, sau 
mult. Eu, în bucătăria mea, nici nu mă 
gândesc. 

Şi se apucă din nou de lucru, cu o 
fermitate care o uimi pe Kara. Se vedea 
clar că nu avea de gând să asculte nimic. 

— Nu sunt pregătită să fac 
schimbări, Arthur, încercă ea. Dar, dacă aş 
putea doar să văd un menu... 

Nick scoase un oftat sonor. 

— Sunt pe mese. Uită-te cât vrei, dar 
la bucătăria mea, să nu te bagi. Am aici tot 
ajutorul care-mi trebuie. Doi puşti care 
pun tacâmurile pe mese şi mă ajută să fac 
curat. Chelneriţe, la servit mâncarea. 


Mâcarea făcută de mine, adăugă el, 


îndărătnic. 

— Mă rog, nici nu m-aş gândi să mă 
amestec la ajutoarele tale, încercă din nou 
Kara, dar asta nu înseamnă că nu pot veni 
cu nişte propuneri. Să adăugăm ceva 
nou... 

Arthur lăsă cuțitul jos, încrucişându- 
şi pe piept braţele lungi. Un moment stătu 
astfel, privind-o de sus pe Kara, încruntat. 
Apoi, vorbi: 

— Am fost bucătar şef în Miami, am 
mai fost şi-n New Orleans. Am studiat 
toate felurile de a găti. 

— Nu mă îndoiesc că... 

Nick se rezemă de uşă, privindu-i. 
Era clar că mai mult de-atât nu voia să se 
amestece. 

Arthur abia dacă tăcu o secundă. 

— Cunosc nouvelle cuisine, creolă şi 


asiatică, şi vreau să-ţi spun, acum şi-aici, 


că în bucătăria mea n-o să se coacă 
pateuri pufoase cu brânză frământată. 

— Nu, sunt sigură... 

— Şi nu mă interesează nici somonul 
afumat pe foi de salată, c-un cocoloş de 
maioneză asezonată deasupra. 

— Înţeleg... 

— Plăcintele de crab cu jalapeno şi 
suc de chitră nu sunt stilul meu. 

— Nici al meu, recunoscu Kara, 
întrebându-se cât avea s-o mai ţină aşa. 

— Aici, servim peşte fript şi pui fript. 
Nu servim kiwi. 

Se opri dar, înainte ca ea să 
comenteze, adăugă: 

— Şi cunosc şi bucătărie grecească. 
Aşa că nici nu te gândi să-mi propui să- 
nfăşor ceva cu frunze, în bucătăria mea. 

De astă dată, când Nick o luă de braţ, 


Kara nu se mai opuse. 


— Ăă, Kara, ce-ar fi să vii un minut în 
sala de mese? Am să-ţi vorbesc. 

Acceptă imediat dar, în timp ce se 
întorceau să iasă, Arthur mai strigă după 
ei: 

— Şi n-o să se găsească pe-aici nici 
păstrăv afumat cu garnitură de arpagic. 

În sala de mese, după ce închise uşa 
în urma lor, Nick spuse: 

— Acum cred că înţelegi problema. 

— A, înţeleg perfect. 

În alte circumstanţe, ar fi fost 
amuzată. Dar ştia ce se întâmpla. 

— Înainte de a apuca, măcar, să 
arunc o privire pe menu, bucătarul îmi 
spune ce n-am voie să fac. 

— E şef acolo de mult timp, îi aminti 
Nick. 

— Şi, cum spunea, tu eşti şef aici. 


— Exact. Dar, de fapt, în bar sau în 


restaurant nu e nimic de schimbat. Chiar 
tu ai spus... 

— Am spus că-mi rezerv orice 
comentariu. 

Ştia că, într-un fel, Nick avea să fie la 
fel de încăpățânat ca Arthur. Ei bine, n- 
aveau să-i închidă gura. 

— Atunci, să auzim, propuse el. 

— Nu acum. Mai am nevoie de timp, 
să mă uit. 

Nu era momentul să se certe cu Nick. 
Aşa, n-ar fi ajuns nicăieri; şi făcuse deja 
greşeala de a se pripi o dată. Trebuia să-şi 
exerseze subtilitatea şi să aştepte o 
ocazie. 

Dacă Nick o lăsa să se ivească. 

— Celor de pe-aici le place de minune 
atmosfera, spuse el. 

— Atmosferă? izbucni Kara. 


Nu se mai putea stăpâni. Termenul 


nu se potrivea cu nimic din ceea ce vedea, 
mai ales când în mijlocul sălii de mese 
stătea tolănit un câine lăţos. 

— Poate-am să mă uit mai atentă, să 
percep şi eu ceva din „atmosfera” asta, 
adăugă ea, sarcastică. 

— Te rog. 

Lucirea de oţel din ochii lui o anunţa 
că nu-i plăcea deloc ironia. 

— Voi mai urma şi sugestia lui Arthur 
de a mă uita peste menu. Pare fascinant. 
Atât de multe prăjeli, rar mai vezi azi aşa 
ceva, continuă Kara, cu îngâmfare. 

Glasul lui Nick era la fel de calm ca 
al ei: 

— Pare o idee bună. Eu mă duc să 
controlez proviziile, cu Art. 

N-o surprindea. Era clar că aveau 
mult de vorbit. 


— Ne vedem mai târziu, spuse Kara. 


Nick intră în bucătărie, cu scuzele 
gata pregătite: 

— Scuză-mă, amice. Habar n-am avut 
că voia să rămână. Problema e că legea îi 
dă dreptul. Asta-i cea mai păcătoasă 
chestie. 

— Nu-mi pasă ce face, numai să nu-şi 
bage nasul în bucătăria mea. 

— Nici pe mine nu mă prea încântă 
ideea să se învârtească prin faţă. 

— Asta-i problema ta. Numai să n-o 
laşi aici, insistă Arthur, lovind cu cuțitul 
puţin mai tare decât era necesar. 

— Păstrează-ţi calmul, Art. 

Bucătarul era celebru pentru ieşirile 
lui temperamentale şi amenințările de a-şi 
lua tălpăşiţa dacă cineva se amesteca în 
domeniul lui. Desigur, nu şi le pusese 


niciodată în aplicare, pentru că 


întotdeauna îi fusese loial lui Sean. Pe 
Nick nu-l surprindea că loialitatea lui nu o 
includea şi pe băgăreaţa fiică a acestuia. 

— Am s-o ţin la distanţă, îi promise 
el. Dacă pot. 

— N-ar strica. 

— Ascultă, Art, e o pacoste. 

La fel era şi Arthur, însă l-ar fi 
preferat oricând. 

— Da, nu-ţi face griji, îl calmă el. N-o 
să-ţi creeze probleme. 

Îl  bătu  prieteneşte pe umăr 
adăugând apoi, cu o efuziune neobişnuită 
din partea lui: 

— Fără tine, Sundowner n-ar putea 
să supravieţuiască. 

— Nu vreau să plec, recunoscu 
Arthur. Coşmelia asta e şi pentru mine ca 
o casă. Îmi place de minune viaţa aici. Mi- 


e comod. Şi sper să rămână aşa. 


— Nicio grijă, amice. Găsim noi o 
soluţie. 

— Ca de pildă? abandonă Arthur 
orice prefăcătorie că lucra. Cu braţele 
încrucişate pe piept, îl privi pe Nick. 

— Deocamdată, cred că va trebui să 
ne lăsăm duşi de curent. S-o lăsăm să 
creadă că are şi ea un rol aici. O 
înnămolim în treburi mărunte şi, poate, o 
să se sature. 

— M-am prins, şefu, chicoti melodios 
Arthur. 

— Pare s-o fascineze mâncarea, aşa 
că poate găseşti ceva inofensiv care s-o 
ţină ocupată. 

— Am să mă gândesc, dar presimt că 
n-o să se descurajeze prea uşor. Mi se 
pare o femeie îndărătnică. 

— Însă nu uita cu cine are de-a face. 

Arthur chicoti: 


— Că bine zici. 

— Deci, sarcina ta e să-i distragi 
atenţia. De restul mă ocup eu. Şi crede- 
mă, Art, pot rezista mai mult ca ea. Nu e 
decât o puştoaică răzgâiată, care-o să ne 
dea bătaie de cap numai de ciudă că nu va 
ieşi pe-a ei. În două săptămâni, o să facă 
stânga-mprejur şi-o s-o tulească la mămica 
şi tăticu' vitreg şi la fandosiţii ei din 
Atlanta. lar atunci, totul va reveni la 
normal. 

— Sper să ai dreptate, şefu'. 

— Ai încredere-n mine. N-o să-i placă 
nici munca la restaurant, nici Cypress Key. 


O să am eu grijă. 


Nick o găsi pe Kara pe verandă. 
Câinele, care nu-l urmaşe în bucătărie, 
stătea la picioarele ei. 


— Topaz te place, observă el. 


— Aşa se pare. 

— Nu se-ataşează de oricine. 

— Sunt flatată, răspunse Kara. 

Judecând după privirea tăioasă pe 
care i-o aruncă Nick, era clar că nici de 
data asta sarcasmul ei nu-i scăpase. Mă 
rog, cu atât mai bine; n-avea să-i fie greu 
să-şi exprime sentimentele. 

Următoarele lui cuvinte o luară pe 
nepregătite: 

— E o dimineaţă frumoasă, ce-ar fi să 
te duc la noua ta locuinţă? 

— Mai e puţin până la ora mesei. N-ai 
de lucru? 

— Nnţ. Buck, marmanul, vine azi mai 
devreme. Îmi poate ţine locul ca şef de 
sală. Mi-ar plăcea să-mi iau puţin timp 
limber ca să-ţi arăt locurile. 

Kara se ridică: 


— Atunci, sunt gata. Ard de 


nerăbdare să-mi văd noua casă. Casa mea 
temporară, adăugă, când îi văzu expresia 
de pe faţă. De fapt, aş putea chiar să mă 
instalez imediat. 

— Ai putea. 

Porniră unul lângă altul pe terasă, pe 
sub baldachinul frunzelor de deasupra. 

— E frumos aici, nu? întrebă Nick. 
Raiul pe pământ. 

— Da, e minunat. Îmi dau seama de 
ce au ales turiştii partea asta a lumii ca să- 
şi facă vacanţele. Dar cred că un localnic 
ca tine s-a obişnuit. 

— Un localnic, cred şi eu. Însă cu vin 
dintr-un loc care arată cu totul altfel - 
bazinele carbonifere din Pennsylvania. 

Kara fu surprinsă, dar Nick nu-i lăsă 
timp să comenteze. 

— Mai bine vino după mine cu 


maşina ta. Dar ţine-te aproape, ca să nu te 


pierzi. 

— Nicio problemă. Abia aştept să văd 
casa. 

Călătoriră un timp unul după altul 
de-a lungul coasei, înainte de a coti pe un 
drum  desfundat, plin cu hopuri. Kara 
tocmai începea să aibă îndoieli, când văzu 
în faţă o rulotă, într-un pâlc de palmieri. În 
acel moment, îndoielile ei  deveniră 
serioase. În niciun caz n-avea de gând să 
locuiască într-o rulotă, în plină pustieate. 

Începea să-şi caute cuvintele pentru 
a refuza delicat, când îşi dădu seama că 
nu rulota era destinaţia lor. Nick încetini 
Jeep-ul doar atâta cât să-i salute pe doi 
bătrâni care lucrau în grădină. Apoi, mai 
parcurseră cam patru sute de metri. În 
sfârşit, opri maşina sub câţiva stejari 
uriaşi şi cobori. 


Nedumerită, Kara i se alătură. Nu se 


vedea nicio casă, nicăieri, numai un râu cu 
ape  leneşe şi mocircloase, adânc şi 
întunecat, ce părea o pepinieră de 
aligatori ideală, ca să nu mai menţioneze 
ţânţarii şi şerpii. Se  cutremură, 
întrebându-se ce naiba avea în cap Nick. 

— Acolo e, arătă Nick cu capul, spre 
râu. 

Kara privi printre frunzele dese ale 
bananierilor sălbatici, dar nu băzu nimic. 

— Unde? 

— Pe râu. 

— Pe râu? 

Înaintând, se uită din nou şi văzu pe 
apă ceva alb. Sălta în sus şi-n jos. O barcă 
- mică, răpănoasă şi la mare nevoie de o 
vopsea nouă. 

— Asta e? întrebă. Asta-i vasa mea? 
Doar nu te-aştepţi să stau într-o barcă? 


Nick abia îşi stăpâni zâmbetul: 


— Bun venit acasă, Kara. 

— Nu poţi vorbi serios. N-am de gând 
să locuiesc acolo. 

— De ce nu? În fond, e o barcă 
locuibilă. 

— Da’ uită-te la ea! strigă Kara. 

Nick se uită. 

— La ce să mă uit? 

— E aşa de... aşa de... 

—  Comodă, completă el. Ascultă, 
vorbeşti despre vechiul meu culcuş. Am 
cunoscut zile fericite aici. Sigur, dacă nu e 
de nasul tău... 

Lăsă fraza în aer, apoi continuă: 

— Atunci, poate ar trebui să te 
gândeşti la o întoarcere în Atlanta. 

— Nici moartă, scrâşni Kara, printre 
dinţi. 

Ştia ce urmărea. Voia s-o şocheze, s-o 


descurajeze, s-o alunge. S-o facă să 


cedeze. Ei bine, acum îi cunoştea jocul şi 
era gata să-l joace - dar după regulile ei. 

— O barcă locuibilă, repetă ea, rar. 
Ce ingenios. Ce neobişnuit. Ce... bine, dar 
n-am cuvinte. 

Izbuti să surâdă, cu jumătate de 
gură: 

— Hai s-o vedem. 

— Urmează-mă. 

O conduse în jurul pâlcului de 
bananieri, pe o cărare cu scoici zdrobite, 
spre barcă. 

— Am numai o întrebare, Nick, spuse 
ea, în timp ce se apropiau de pontonul 
unde era legată barca. Locurile sunt 
sigure? 

Arătă în jur, spre împrejurimile 
întunecoase şi pustii, apoi îl privi cu ochi 
mari şi inocenți: 


— Pentru o femeie singură? 


Poate că trucul cu femeia neajutorată 
avea să-i reuşească. 

Lui Nick părea să nu-i pese deloc: 

— Normal că sunt sigure. 

— Normal? 

— Precis. Pe-aici nu vine aproape 
nimeni. 

— Şi dacă vine cineva? 

De-acum, devenise serioasă. 

— Nu-ţi face griji, îl ai pe Kyle. 

Ca răspuns la privirea ei 
întrebătoare, adăugă: 

— Kyle şi Eileen, care stau în rulotă, 
mai încolo. Văd pe toată lumea şi, dacă 
trece vreo maşină străină, Kyle se duce să 
vadă ce vrea - cu puşca. 

— Extraordinar. 

— Să ştii că e. Elo să te apere. Mai 
au şi un telefon pe care-l poţi folosi. Una 


peste alta, probabil că ar fi o viaţă mult 


mai sigură decât în Atlanta. Însă, dacă eşti 
cu adevărat neliniştită, ridică el din umeri, 
s-ar putea ca Cypress Key să nu fie locul 
cel mai potrivit pentru tine. 

— Nu sunt neliniştită deloc, minţi 
Kara. Mi-ai alungat toate temerile. 

Şi îl urmă pe puntea bărcii. 

La prova exista o covertă mică, de 
unde o scară urca pe puntea-terasă de 
deasupra. Deşi avea nevoie să fie vopsită, 
casa plutitoare avea un soi de farmec 
boem. 

Nick luă cheia, ascunsă pe treapta de 
sus. În timp ce deschidea uşa cu plasă, 
făcu un gest rapid cu mâna. 

— Ce...? 

— Doar o şopârlă. E plin, pe-aici. De 
fapt, s-ar putea să descoperi câteva care 
şi-au făcut culcuşul în cambuză. Dar, nicio 


grijă. Nu muşcă. 


— Mulţumesc. E o mare încurajare. 

Nick începu să deschidă ferestrele, 
pentru a lăsa să intre briza, înainte de a 
avea ocazia să comenteze mirosul de 
umezeală din cabină. 

Nu era decât o singură încăpere, cam 
de patru metri pe doi şi jumătate, cu pat 
montat în perete ce servea şi drept 
canapea, masă pliantă şi câteva scaune. 
Lângă pat se afla o etajeră de cărţi, iar 
dedesubt, câteva sertare. În spate era o 
cambuză îngustă, cu un aragaz, o chiuvetă 
şi un frigider miniatural, toate dispuse în 
şir. Pe peretele opus, lângă mica baie, se 
vedea ceva vag asemănător cu o instalaţie 
de aer condiţionat. 

— Cât confort, observă Kara, în timp 
ce trecea prin cambuză, ieşind pe dunetă. 
Aceasta era descoperită, lăsând să se vadă 


râul care se întindea până departe. La 


vederea frumuseţii primitive a peisajului, 
simţi un mic fior. Era o senzaţia cum nu 
mai cunoscuse niciodată şi oarecum 
neliniştităare. Poate fiindcă Nick, care o 
urmase afară, stătea lângă ea, foarte 
aproape. 

În apă sări un peşte, iar Kara tresări. 
Nick îi puse o mână pe umăr, încurajator. 

— Era doar un peşte, spuse el, nu un 
aligator. Deşi sunt şi câţiva din ăştia. Fac 
parte din teritoriu. 

Când Kara nu răspunse, continuă: 

— N-am mai văzut pe-aici un 
mâncător-de-oameni de vreo doi ani. 

Îi zâmbi, deschizând un chepeng de 
pe punte. 

— Te cuplez la stâlpul electric de 
lângă drum, ca să ai curent. Ai şi baterii 
de rezervă, dacă te hotărăşti să pleci într-o 


croazieră. 


— Nu face parte din programul meu, 
replică ea, apoi întrebă: cu apa de băut ce 
fac? 

— Îl poţi angaja pe Kyle ca, pentru o 
sumă fixă, să-ţi umple permanent 
rezervoarele de pe acoperiş. Am instalat şi 
o mică unitate de condiţionare a aerului, 
în bucătărie. 

Coborând în cabină, se aşeză pe pat: 

— De ce altceva mai ai nevoie? Îţi 
stau la dispoziţie. 

Kara îi citi flirtul din ochi şi se grăbi 
să răspundă: 

— Orice altceva, se poate obţine de la 
magazin. 

— Sunt convins că vei sta confortabil. 
Aici e foarte plăcut - şi foarte romantic. 

— Nu mă îndoiesc, încercă ea să 
treacă pe alături. 


Picioarele lui întinse îi  blocau 


drumul. Era atât de aproape, încât ar fi 
putut-o atinge, trăgând-o pe pat lângă el. 

— Ce-ar fi să te duci la muncă, 
lăsându-mă să mă organizez aici? propuse 
Kara. 

— Mă dai afară? îşi apropie el şi mai 
mult piciorul de al ei. 

— Da, Nick, i-l împinse ea la o parte, 
te dau afară. Şiretlicul ăsa... 

— Care şiretlic? întrebă el inocent, 
rezemându-se cu mâinile sub cap. 

— Oricare. Toate. Mai întâi, mă aduci 
aici, aşteptându-e să tip de oroare şi să 
fug acasă. Ei, bine, n-o să se-ntâmple, de 
vreme ce nu văd locuitul pe barca asta 
decât ca pe un aranjament temporar. Pe 
urmă, te dai la mine cu tot felul de aluzii. 
Îţi închipui că, dacă încerci să mă seduci, 
am să... am să... 

— Cedezi? Nu tu, Kara. Eşti mult 


prea urbană şi sofisticată ca să cazi în 
capcanele mele. 

Tonul lui batjocoritor era detestabil. 
Nu voia decât să scape mai repede. 

— Ai dreptate. Nu cedez, spuse ea, 
privindu-l drept în ochi. 

Fu o greşeală. O obliga să-i observe 
ochii pentru prima oară. Nu erau atât de 
închişi la culoare cum crezuse, ci spuziţi 
cu fire verzi şi aurii. Avea o cicatrice pe 
obraz şi încă una, mai mică, lângă gură. O 
gură frumoasă. Gândul îi veni nepoftit şi îl 
alungă. 

Nick ridică mâna,  trecându-şi 
degetele peste obrazul ei. 

— Nu ştiu de ce crezi că aş încerca să 
te seduc, Kara. 

Simţind că roşea, Kara îşi blestemă 
în sinea ei emotivitatea. 


— Dar dacă te interesează, am putea 


găsi o soluţie, continuă el, cu glas senzual. 

Kara îi plesni mâna: 

— În visurile tale, Nick Fleming. 
Acum, chiar vreau să mă instalez, aşa că 
de ce nu te duci odată la muncă? Sunt 
convinsă că la Sundowner e nevoie de 
talentele tale. Ai de făcut proba de costum 
unei noi chelneriţe, nu? 

Nick făcu un pas înapoi, cu ochii 
amuzaţi: 

— Ai dreptate. Ne vedem diseară la 
cină? 

— Voi fi acolo, răspunse ea, urmându- 
l pe punte. Gata de lucru. 

La jumătatea distanţei spre Jerod, 
Nick se întoarse şi-i strigă: 

— Şi, Kara, în legătură cu povestea 
asta cu seducţia. De ce nu faci o 
încercare? Nu-i uşor, scumpo, dar merit 


efortul. 


Kara se uită în jur, dar nu găsi nimic 


cu care să arunce după el. 


Capitolul 4 


Kara n-a mai ajuns la Sundowner. 
Până a predat camera de la motel, a făcut 
cumpărăturile şi şi-a cunoscut vecinii, 
trecuse de ora şase. În plus, ideea de a 
mai avea un meci cu Nick o atrăgea 
aproape la fel de mult ca o întâlnire pe 
ring cu un campion de categorie super- 
grea. 

Aşa că reveni cu maşina până la 
vecinii ei, plănuind să-i lase lui Nick un 
mesaj la Sundowner, spunându-i că n-avea 
să revină decât a doua zi. Era sigură că ar 
fi fost încântat. 


— Iubito, poţi da telefon de la noi 


oricând, o asigură Kyle. Ne bucurăm mult 
să vedem că iarăşi foloseşte cineva barca. 

— Sigur că da, îi dădu dreptate 
robusta lui nevastă. Şi e plăcut să avem 
companie. 

Cu permisiunea lor, mai dădu două 
telefoane, unul la avocat, Tom Melendez, 
iar celălalt la un contabil recomandat de 
Tommy. Stabili o întâlnire cu contabilul 
pentru a doua zi dimineaţă. După ce 
conversă un timp cu vecinii ei, se pregăti 
să plece. Dar, cu Kyle şi Eileen, aşa ceva 
nu era deloc uşor. 

Eileen tocmai fripsese un pui. 

— Sigur nu vrei o bucăţică? o îmbie 
ea. 

— Nu, zău aşa. Mi-am cumpărat o 
mulţime de la băcănie şi nişte creveţi 
proaspeţi. 


— Cum vrei să-i găteşti? 


— Mă gândeam să-i fierb... începu 
Kara. 

— Atunci, ia sosul ăsta, căută Eileen 
prin frigider, scoțând un borcan mare. E 
reţeta mea specială şi merge perfect la 
creveţii fierţi. 

Se vedea clar că, pentru Eileen, 
fiertura nu era formula ideală de a găsi 
creveţii. 

— Nu mă îdoiesc. Mulţumesc mult, 
spuse Kara, reuşind să pornească spre 
maşină. 

— Şi să vii cât mai curând, auzi? 
ordonă Kyle, în prietenosul său stil sudist. 


— Neapărat. 


— Fetiţa lui Sean. Ei, să mă bată 
Dumnezeu. Grozavă privelişte, pentru 
ochii  îndureraţi, o întâmpină Buck, 


barmanul, a doua zi dimineaţă, când Kara 


intră la Sundowner; turna beri pentru 
pescarii de la o masă din colţ, zâmbindu-i 
radios. Nick mi-a spus că ai venit. 

Se întinse peste bar, oferindu-i o 
mână uriaşă: 

— Încântat de cunoştinţă. 

— Mă bucur că văd că mai sunt şi 
binevenită, spuse ea, aşezându-se pe un 
taburet de piele roasă, cu o privire 
temătoare în jur. Nick nu se zărea nicăieri 
şi, după întâlnirea cu contabilul, era 
uşurată să fie primită cu atâta căldură şi 
afecţiune de omul burtos şi cărunt de la 
bar. 

Buck se încruntă: 

— Da’ ce, Nick ţi-a făcut probleme? 

— Mai mult ca sigur. Şi nici Arthur 
nu moare după mine. 

— Ei, n-o să mai fie aşa când vă 


obişnuiţi unul cu altul, spuse împăciuitor 


Buck. Trebuie doar să le laşi puţin răgaz 
să se liniştească, şi pe urmă au să te 
accepte. 

— Mda, ca la o sută de ani. 

— Ai dracii lui taică-tău, asta-i clar, 
se rezemă Buck de bar, amical. A fost ăl 
mai are. Eu eram în retragere, după 
treizeci de ani în marină, când l-am 
cunoscut. Trăiam din pensie, da’ nu eram 
deloc mulţumit. Dacă mă plictiseam? Îţi 
spun eu, mă plictiseam de moarte. Văduv 
şi fără copii. Singur mai eram. Şi-atunci, 
Sean mi-a oferit postul ăsta. A fost o mană 
cerească. 

— Sunt sigură că şi lui Sean i-a prins 
bine, răspunse Kara. 

Nu voia să vorbească despre tatăl ei, 
să exploreze calea  întortocheată a 
relaţiilor trecute. Începuse să-şi contureze 


un plan pentru Sundowner şi nu avea 


nevoie de diversiuni. Schimbă vorba, 
încercând să pară cât mai nepăsătoare: 

— Ce se întâmplă aici la ora mesei? 

Buck râse: 

— Se umple de mâncăi, asta se- 
ntâmplă. 

— Aici, în bar? 

— Sigur. Uite-aicea. Mesenii noştri-s 
mai mult pescari şi avem mulţi clienţi 
regulaţi, care vin la specialităţi. Unii 
rămân şi dup-amiază, să vadă meciurile la 
televizor, arătă el spre un aparat cu 
diagonala mare, din colţul barului. 
Floridanii mor după baseball. Ştii câte 
echipe profesioniste iernează aici? 

— Destule, nu mă îndoiesc, răspunse 
vag Kara. Şi sala de mese? 

— Aia se umple seara, când vine 
valul. Vinerea şi sâmbăta, chiar că dă pe 


dinafară. Atunci e mai mult tineret, 


mulţumită lui Nick. O dată pe lună, aduce 
o formaţie locală, iar din când în când câte 
unul vine cu un aparat din alea de 
Karaoke, de poate când toată lumea. Se 
scoală-n picioare şi dă-i, şi dă-i - se 
prostesc cât e noaptea de lungă, chicoti el. 
Şi eu am cântat, de câteva ori. 

— Care e traficul de zi în sala de 
mese? nu se lăsă Kara. 

Buck întoarse degetul mare în jos: 

— Linişte ca-ntr-un cimitir. 

— Dar ar putea fi servit cineva acolo? 

— Păi... 

— Eu, de pildă? 

— Tu? repetă Buck, cu chipul 
încreţindu-i-se într-un  rânjet  lătăreţ. 
Scumpo, tu eşti patroana. Poţi să fii 
servită oriunde. 

— Atunci, aş vrea să iau azi prânzul 


mai devreme, spuse ea, privind rapid în 


jur, ca să se asigure că nu apăruse Nick. 

— Du-te şi stai jos. Trimit eu o 
chelneriţă. 

Kara tocmai se instalase la o masă, 
când o voce întrebă încet, din spatele ei: 

— Domnişoara Selwyn? 

Se întoarse. 

— M-a trimis Buck să vă iau 
comanda. 

În faţa ei stătea o fată înaltă, 
îmbrăcată într-un costum scandalos, 
constând din fustă scurtă albă şi maiou 
albastru, cu guler alb lat. Pe cap avea 
cocoţată o tichiuţă de marinar, ridicol de 
mică. 

Tânăra ridică o mână să-şi îndrepte 
bereta, jenată. 

— 'Ţinuta noastră de ospătăriţe. Aşa 
le place clienţilor. 


— Ei... începu Kara. 


— Ştiu. Nici mie nu mi-a plăcut, când 
m-am angajat aici, dar te poţi obişnui cu 
orice, domnişoară Selwyn, ridică ea din 
umeri. 

— Oricum eşti drăguță, spuse cu 
sinceritate Kara. 

Fata reuşise să-şi eclipseze 
îmbrăcămintea. Era înaltă, cu păr brunet 
şi des, strâns într-o coadă de cal. Avea 
ochii de un căprui-auriu profund, care se 
armoniza cu pielea bronzată perfect. 

— Şi te rog să mă numeşti Kara. 

— Eu sunt Melissa. Melissa Myers. Şi 
vreau să-ţi spun cât de mult îmi lipseşte 
tatăl tău. Era cel mai cel. 

— Îţi mulţumesc pentru frumoasele 
cuvinte. 

— Dar aşa este, continuă Melissa. El 
şi Nick m-au ajutat să-mi programez 


schimburile aşa încât să-mi pot urma 


studiile la colegiul comunitar. În altă 
parte, nicicând n-aş fi găsit o asemenea 
înţelegere. Aşa că, dacă trebuie să port un 
costum aiurit, găsesc că e un preţ foarte 
mic. 

Părea să fie ziua marilor elogii la 
adresa tatălui ei. Şi a lui Nick. Kara nu 
putea răspunde la complimentele faţă de 
tatăl său, pur şi simplu pentru că niciodată 
nu-l cunoscuse cu adevărat. Cu Nick, însă, 
altfel stăteau lucrurile. După părerea «ei, 
era o canalie josnică. În niciun caz nu avea 
intenţia să mai asculte ceva despre el. 

— Mi se pare ciudat că nimeni nu ia 
prânzul aici, comentă ea, privind prin 
salonul pustiu. Nu văd grupuri de femei, 
nici mame cu copii. Niciuna dintre femeile 
care lucrează în oraş sau la hotelurile de 
pe plajă. Nici măcar turiştii nu vin. 


— Probabil cred că, la amiază, e ora 


bărbaţilor, râse Melissa. Ştii, vin băieţii şi- 
nşiră la poveşti. 

Comentariul ei fu punctat de un 
hohot bărbătesc dinspre bar. 

— Dar ai venit tu, adăugă veselă, 
scoţându-şi carnetul. Cu ce să te servesc? 

Kara parcurse lista sumară şi uzată. 
Ofertele făceau coşmarul oricărui 
nutritionist, existând din abundență prăjeli 
-  pisică-de-mare, creveţi şi pui. Ca 
garnitură, se ofereau cartofi prâjiţi cu 
ceapă. În josul listei, cu litere mici, se 
anunţa că puteau fi preparate la cerere 
unele apetitive, dar Kara se îndoia că 
această variantă era încurajată, sau că 
pescarii o alegeau vreodată. 

— Ăă, salata de creveţi pare să fie 
delicioasă... 

— A, pe-asta n-o avem azi, îi explică 


Melissa. Arthur a spus că n-are chef s-o 


facă. Dar _ ruloul cu creveţi prăjiţi e 
excelent, i-l recomandă ea. 

— N-aveţi nicio salată? 

Salatele erau nelipsite din dieta ei. 

— Lui Arthur nu-i place să facă 
salate. Zice că varza merge mai bine la un 
menu ca al nostru. 

— Hmm, interesant, făcu Kara. Dar 
un cocktail de creveţi? 

— Ăsta e din menu-ul de seară, dar 
poate îl conving să-ţi prepare unul, e oferi 
Melissa, neconvinsă. 

— Nu, e-n regulă, o asigură grăbită 
Kara. Adu-mi doar ruloul cu creveţi, varză 
şi un suc dietetic - dacă aveţi, adăugă ea. 

— Avem, anunţă mândră Melissa. Şi 
avem şi apă minerală. 

— Un suc dietetic îmi convine, spuse 
Kara, absentă. 


În timp ce Melissa dispărea în 


bucătărie cu comanda, căzu pe gânduri. 
Era timpul să se organizeze. 

Scoase un caiet cu spirală din poşetă 
şi începu să scrie. 

În primul rând, trebuia să înceapă cu 
decorul. Să scape de muşamalele alea 
hidoase. Să vopsească scaunele şi mesele 
vechi de lemn în culori vii. Să aducă 
tablouri pentru pereţii goi. Cu siguranţă, 
în Cypress Key existau artişti care s-ar fi 
bucurat să le fie expuse lucrările. Notă 
ideea. Nick nu se putea opune unei 
asemenea manevre de public relations. 

Când Melissa reapăru cu mâncarea, 
vâri repede caietul în geantă. Înainte de a- 
şi face planuri, trebuia să discute cu Nick. 
Să discute? Asta ar fi fost ceva nou. Să se 
certe, cel mai probabil. Ei bine, avea să se 
certe. Nu intenţiona să se lase dominată 


de el. Nick avea de ales între două 


variante, iar ei îi conveneau amândouă: să- 
i facă pe voie, sau să plece de la 
Sundowner. Prefera a doua soluţie, dar s- 
ar fi mulţumit cu oricare. 

Kara îşi mâncă ruloul cu crevete, 
fiind nevoită să admită că era delicios apoi 
ieşi pe terasă şi se aşeză la o masă, sub o 
umbrelă mare. Topaz se apropie, 
trântindu-se lângă ea. Absentă, Kara îl 
mângâie pe spate cu piciorul, iar bătrânul 
câine oftă de plăcere. 

Nick nu se vedea nici acum. Din bar 
începeau să iasă clienţii. Aşa cum îi 
spusese Melissa, erau mai mult bărbaţi de 
vârstă medie. 

Vreo două perechi - pensionari, 
socoti Kara - ieşiră pe terasă cu cafelele. 
La Sundowner nu prânziseră mai mult de 
două duzini de oameni, şi era hotărâtă să 


schimbe această situaţie. Se întrebă de ce 


Nick şi tatăl ei nu se gândiseră niciodată. 

Fi bune, urma să aibă în curând 
ocazia de a-l întreba, pentru că Nick 
tocmai urca treptele dinspre parcare. 
Arăta ca un boxer în ring, măsurându-şi 
adversarul. Exista o singură problemă: ea 
era adversarul. 

Topaz ridică privirea, dădu alene din 
coadă şi-şi reluă siesta. 

Nick veni direct spre ea, oprindu-se 
alături. Kara încercă să pară la fel de 
nepăsătoare ca Topaz. 

— De ce naiba ai fost la contabilul 
meu azi dimineaţă? 

Îl corectă scurt: 

— Nu e contabilul tâu, e contabilul 
nostru. 

Apoi, zâmbind, continuă: 

— Asemenea şi ţie, Nick. 


Nick avu destul bun simţ ca să pară 


puţin jenat, dar asta nu-l opri s-o 
mitralieze cu o serie de întrebări: 

— Ce-ai căutat la el? Ce se întâmplă? 
De unde-ai ştiut... 

— Tommy mi-a dat numărul 
contabilului, iar eu am programat o 
întâlnire. Nimic mai simplu. Trebuie să 
ştiu cum ne descurcăm pe plan financiar. 

Îşi dădea seama că folosirea continuă 
a pluralurilor nu-i plācea deloc lui Nick. 
Cu atât mai rău pentru el. 

— Mergem destul de bine. Am fost 
surprinsă. 

Nick se mai liniştise şi stătea rezemat 
de balustradă. Într-un târziu, spuse rece: 

— Ştiu foarte bine cum merge 
Sundowner, Kara. N-am nevoie să mi-o 
spui tu. De fapt, n-am nevoie să faci nimic. 

— N-oi fi având tu nevoie de mine, 


dar sunt aici şi niciunul dintre noi nu are 


ce face, replică ea sec. Ştiu ce fac, şi voi 
face mult mai mult. 

Oare de ce suprema lui încredere în 
sine reuşea întotdeauna s-o enerveze? 

— Ce-ai căutat la bancă? Unul dintre 
funcţionarii noştri mi-a spus c-ai trecut şi 
pe-acolo. 

— Cred că e de la sine înţeles. Am 
semnat carduri bancare, mi-am înscris 
numele în conturi şi pe cecuri. Am făcut 
tot ceea ce face un partener. 

— Trebuia să mă-ntrebi mai întâi pe 
mine. 

— N-am făcut decât să întocmesc 
documentele potrivite, care dovedesc că 
sunt parteneră. N-am crezut că aveam 
nevoie de permisiunea ta. 

— Poate că nu, dar nu-mi place să 
aflu de la un funcţionar bancar ce se 


întâmplă în propria mea firmă. 


— În propria noastră firmă, sublinie 
Kara. Şi-acum, dacă eşti bun să stai jos, aş 
dori să discut ceva cu tine. 

Nick gemu, se trânti pe un scaun şi-i 
strigă Melissei: 

— Adu-mi o bere, te rog. 

Apoi, se întoarse spre Kara: 

— Am o bănuială că n-o să-mi placă. 

— Din moment ce nu-ţi place nimic la 
mine, nici nu m-ar mira. 

Îşi dădu seama că replicile ei nu 
destindeau cu nimic atmosfera, dar nu şi 
le putea stăpâni. Trase adânc aer în piept, 
băgă mâna în poşetă şi scoase caietul. 

— Am un plan. 

— Sunt convins. 

Neluându-i în seamă comentariul, 
Kara continuă: 

— Voi redecora sala de mese. 


Nick sări de pe scaun: 


— Ba nu redecorezi nimic. 

Kara fu şocată de  bruscheţea 
dezaprobării lui. 

— Ba o redecorez, aruncă ea, 
ridicându-se faţă în faţă cu el. 

— E foarte bine aşa cum e. 

— E... e vulgară, îl contrazise Kara. 

— Asta-i părerea ta. 

— Întreabă pe oricine. 

În acel moment, sosi Melissa cu 
berea, punând-o uşurel pe masă. 

— Mulţumim, spuse Kara, nici fiind 
vizibil preocupat de altele. 

— Nicio problemă, răspunse Melissa, 
tulind-o grăbită. 

Nick era concentrat asupra Karei; 
nici măcar nu-i observase sosirea. 

— Sala de mese e plină în fiecare 
seară, spuse el. 


— Şi goală la amiază. 


— Asta n-are nicio legătură cu felul 
cum arată. 

— Ba cum să nu aibă. 

— Ba n-are, scrâşni Nick, printre 
dinţi. 

— Ba are. 

— Atunci, barul de ce e ticsit? 

— Fiindcă pilangiilor înrăiţi nu le 
pasă de decor, ripostă Kara. 

— Exact! Vin pentru mâncare. 

— Ba nu vin pentru mâncare. 

— Ba vin pentru mâncare. 

— Ba nu, vin pentru... 

Dintr-odată, Kara îşi dădu seama ce 
făceau. Stăteau faţă în faţă, urlând unul la 
altul în legătură cu lipsa de farmec a sălii 
de mese de la Sundowner. Era ridicol. Se 
aşeză. Nick reveni şi el, încet, pe scaun. 

— Nu vreau să mă cert cu tine, dar te 


rog să mă asculţi, spuse ea, vorbind cât 


putea de normal. Clienţii de la ora mesei 
vin la bar fiindcă are un aer familial, iar 
mâncarea e bună. Dar mai sunt şi alţii, 
care ar umple şi sala de mese, dacă ar 
arăta frumos şi ar avea un menu mai 
atrăgător. 

— Şi cine-s aceşti alţii? întrebă 
politicos Nick. 

— Cucoanele care vor să mănânce de 
prânz. Turişti. Familii. Ca să-i atragem, n- 
avem nevoie decât de un nou menu şi un 
nou aspect. 

— Eşti nebună? 

Lipsindu-i energia de a relua toată 
cearta de la capăt, Kara rămase tăcută. 

— Nu, dă-mi voie să reformulez. Eşti 
nebună. Îţi închipui că, după doar 
douăzeci şi patru de ore, poţi să dai buzna 
şi să schimbi toată şandramaua... 


Kara oftă: 


— Nu toată, numai sala de mese. 

Nick sări iarăşi în picioare: 

— Niciodată! 

— Nick, te rog, stai la un loc şi să-mi 
posibilitatea să-ţi explic. Mă simt ca şi 
cum am fi două păpuşi cu arc - sus, jos, 
sus, jos. 

Nick trase adânc aer în piept şi se 
instală la loc pe scaun. 

— Bine. Sunt de acord să ascult calm, 
dacă e posibil să fie omul calm cu tine. Dar 
ține minte ce mi-ai spus, că nu vrei să 
schimbi nimic, vrei numai să observi. 

Kara dădu din cap: 

— Aşa am spus. Însă asta a fost ieri, 
înainte de a sta să mă gândesc. Şi nu uita, 
am cerut registrele contabile. 

— Şi le puteai consulta - cu mine. 
Dar tu a trebuit s-o faci singură. Trebuia 


să iei tu conducerea. 


— N-am vrut să „iau conducerea”, 
replică ea, cam spăşită. 

— Ei bine, asta pari să faci. Ce naiba, 
Kara, registrele nu contează. Contează 
numai localul. Sundowner a mers perfect 
aşa cum e, ani de zile. Nu-l poţi lăsa în 
pace? 

— Nu, răspunse ea cu încăpățânare. 
Jumătate din el e proprietatea mea, Nick. 
Am dreptul legal să fac ce vreau. Cred că 
am putea ajunge la tribunal, dar taxele te- 
ar costa de două ori mai mult decât 
intenţionez eu să cheltuiesc. Poftim, îi 
împinse ea caietul în faţă, uită-te la cifrele 
astea. Uită-te la ideile mele. 

Morocănos, Nick luă caietul şi îi 
aruncă o privire superficială. 

— Sumele sunt prea mici, spuse el. 
Cu banii ăştia, în veci n-ai putea să-l 


redecorezi. 


— Cea mai mare parte din muncă am 
s-o fac eu însămi, lunea, când e închis, şi 
în timpul zilei. Oricum, în sala de mese nu 
intră nimeni. După ce deschid pentru 
prânz, îmi voi amortiza cheltuielile de 
renovare într-o lună, îţi garantez. 

Nu era chiar atât de sigură, dar suna 
bine. 

Nick tăcu un moment. Apoi, ochii i se 
luminară provocator: 

— Arthur n-o să accepte niciodată. O 
să deteste lista de bucate, specialităţile 
uşoare, salaele şi sandvişurile cu nume 
sclifosite. Nici într-un milion de ani. 

— Pe Arthur lasă-l în seama mea. 

Nu voia să recunoască, dar se putea 
ca Nick să aibă dreptate. Arthur era un 
posibil obstacol, de care avea să se ocupe 
la timpul cuvenit. Pe moment, marea 


problemă rămânea Nick. 


— Nu sunt de acord, spuse el, ursuz. 
Dar o vei face oricum, nu? 

— Doar dacă nu mă opreşti cu forţa 
fizică, îl provocă ea. 

Expresia de pe chipul lui se schimbă. 
Ochii, care pe tot parcursul confruntării 
scăpăraseră de furie, se îngustară cu 
viclenie. Gura i se arcui în sus, într-un 
zâmbet senzual. Până şi calitatea glauslui i 
se schimbă, devenind mai scăzut, mai 
sugestiv. 

— Ei, asta ar fi o idee, să folosesc 
forţa fizică... 

— Nu, voiam să zic... 

— Am auzit, Kara. Poate că, în 
momentul de faţă, exact de un contact 
fizic avem nevoie. 

Îi acoperi mâna cu a lui, zâmbindu-i: 

— N-are de ce să doară. S-ar putea 


chiar să ajute. 


Începu să-şi urce mâna pe braţul ei, 
încet, dar îndrăzneţ. 

— Nu, refuză ea. În niciun caz, nu e 
momentul. 

Îşi smulse mâna. Cum, necum, Nick 
reuşea să transforme orice întâlnire într- 
un fel de competiţie sexuală. O făcea să se 
simtă stânjenită, nesigură. lar Karei nu-i 
plăceau asemenea sentimente. Cea mai 
bună cale de a le răspunde era ignorându- 
le - şi pe el de asemenea. 

— Voi începe lucrul mâine, spuse ea 
brusc. Şi cred că vei fi foarte surprins. 

— Cum vrei,  bombăni Nick, 
întorcându-se cu spatele. Haide, Topaz, 
mergem la o plimbare. 

Fără tragere de inimă, câinele se 
ridică şi, cu o privire de scuză spre Kara, îl 


urmă pe Nick spre plajă. 


Kara se întreba dacă nu cumva avea 
să rămână cu sechele permanente la 
spate, după cât vopsise. Uşurel, se ridică 
în picioare şi se întinse. Trei zile de muncă 
non-stop schimbaseră vizibil sala de mese. 
Sau, cel puţin, aşa credea ea. 

Nick era de altă părere. Fusese 
distant şi dezinteresat, la fel ca majoriatea 
angajaţilor. Melissa, însă, o ajutase la 
vopsit în timpul liber. lar Buck agăţase 
coşurile cu impatiene şi filodendron în 
cârligele din grinzile tavanului. Numai 
plantele să fi fost, şi tot făceau sala să fie 
mult mai atrăgătoare. 

Acum, Kara aplica ultimele tuşe pe 
mese şi scaune, vopsindu-le în culori 
caraibiene vii - turcoaz şi roşu-cerceluş, 
lilas şi verde-papagal. Plănuia să adauge 
şervete colorate, piese decorative centrale 


pe mese şi un menu refăcut, pentru a le da 


clienţilor senzaţia că se aflau pe o insulă 
tropicală. Cel puţin, acesta era efectul pe 
care îl spera. 

Rezemată de perete, se întrebă ce 
avea de făcut în continuare. 

— Arată frumos, într-adevăr. 

Uimită, se întoarse, pentru a-l vedea 
pe Arthur, în uniforma lui albă imaculată, 
studiind încăperea. 

— Mulţumesc, îngăimă ea. 

Arthur se remarcase şi el prin 
absenţa din sala de mese, în ultimele trei 
zile. 

— Îmi aminteşte de-acasă, spuse el 
încet. Culorile, plantele... 

Kara oftă prelung, uşurată. 

— Asta speram şi eu, Arthur. O 
atmosferă o insulară. 

— Ai s-adaugi şi o formaţie de 


alămuri? 


— Pe, nu... nu m-am... 

Apoi, îşi dădu seama că glumea. 

— Nu, va trebui să ne mulţumim cu 
tonomatul de la bar, însă poate îmi poţi da 
alte idei. 

Arthur se aşeză pe unul dintre 
scaunele grena, contemplând plafonul. 

— Te referi la menu? întrebă el, într- 
un târziu. 

— Cred că da, recunoscu Kara. 

— Ei, n-o să-ţi visez aici nicio fantezie 
de prin insule. Niciun sandviş Grand 
Bahama sau salată Barbados. Lista mea 
rămâne aceeaşi. 

Kara înţelese imediat cu cine avea 
de-a face şi, în sinea ei, se hotări să nu se 
lase intimidată de un subaltern. Avea o 
miză mare; era momentul ca bucătarul s-o 
afle. 


— Voi deschide sala de mese pentru 


A 


prânz, Arthur, spuse ea categorică. În 
scopul de a atrage clientela pe care o 
doresc, va trebui să avem un menu mai 
bogat. 

Arthur păstră tăcerea, stoic. 

Nedescurajată, Kara continuă: 

— Dacă nu vrei să găteşti, va trebui 
să angajez un asistent ca să-mi facă 
sandvişuri şi salate. Sigur, persoana ar 
ocupa spaţiu în bucătăria ta... 

— Şantaj, hai? întrebă Arthur. 

— Zi-i cum vrei. Eu o numesc logică. 

Rămase în picioare, iar Arthur fu 
nevoit să se ridice şi el. Kara avu 
mulţumirea de a vedea că expresia lui nu 
era complet ostilă. 

— Tăticul tău a fost extrem de bun cu 
mine, deci cred că am o datorie faţă de 
familie. 


Tăcută, dădu din cap. 


— Bine, se înduplecă el. Poţi angaja 
pe cineva să lucreze câteva ore pe zi la 
bucătărie, să facă mâncarea pentru 
cuconetul tău - dacă ştie meserie. Eu mă 
ţin de ale mele dar, din când în când, dacă 
ai noroc, poate-am să-ţi fac câte o salată 
de creveţi. 

Pentru Kara, acesta era un adevărat 
triumf. 

— O, îţi mulţumesc, Arthur E 
excelent. 

— Acuma, nu te aprinde. Stai o clipă 
şi cugetă. Îţi fac hatârul numai fiindcă nu 
cred că proiectul ăsta cu masa de prânz o 
să dureze. Simt că-mi pot permite să fiu 
generos. Pentru un timp, cel puţin. 

— Pentru un timp e tot ce-ţi cer şi eu, 
răspunse Kara, în timp ce Arthur ieşea. 

N-avea de gând să se lase 


descurajată de pesimismul lui. Urma să le 


dovedească, şi lui Arthur şi lui Nick, că se 


înşelau. 


Capitolul 5 


— Nu-mi vine să cred că ai atât de 
multă experienţă, îi spuse Kara femeii 
care stătea în faţa ei. Eşti tocmai persoana 
de care am nevoie. 

— Atunci, avem nooc amândouă, 
răspunse Betty Jacobs, cu un râs melodios. 
Avea înfăţişarea exotică a femeilor din 
Carabie, combinată cu stilul european 
modern. 

Kara încuviinţă din cap. După ce 
interviewase o jumătate de duzină de 
candidate fără şanse pentru funcţia de 
asistentă a ei, găsise în Betty subalterna 


ideală ca s-o ajute. Spre patruzeci de ani, 


femeia  eraânaltă şi zveltă, cu ochi 
strălucitori şi un uşor accent străin. 
Experienţa ei era completată de o intuiţie 
uluitoare. 

— Ai lucrat peste tot prin Statele 
Unite, şi în Caraibe, după cum văd, 
adăugă Kara, uitându-se peste curriculum 
vitaie. 

— Sunt destul de umblată, răspunse 
Betty. 

Un singur lucru o neliniştea pe Kara. 
Dacă lucrase în atâtea localuri de calitate, 
de ce solicita slujba? Se încruntă, ridicând 
privirea spre Betty. Părul negru al acesteia 
era strâns la spate, într-un coc pretenţios. 
Avea o rochie simplă dar elegantă, cu 
accesorii pe care numai o femeie stilată ca 
ea şi le putea permite - piepteni încrustaţi, 
cercei şi brățări în culori vii. 


Trebuia s-o întrebe de-a dreptul, aşa 


că se hotări să nu mai amâne: 

— Şi de ce vrei să lucrezi la 
Sundowner? 

Râsul muzical al lui Betty se auzi din 
nou: 

— Coasta de vest a Floridei îmi place 
cel mai mult, din toate locurile pe unde am 
călătorit. Agreez îndeosebi Cypress Key şi, 
dacă vrei să ştii, acolo nu se prea găsesc 
posturi. 

— Ai fost şefă de sală în restaurante 
şi hoteluri... 

— Da. 

— Bucătăreasă şefă... 

—  Adjunctă, de fapt. N-am urmat 
niciodată şcoala de artă culinară. Şi nu 
toate slujbele mele au fost atât de 
prestigioase. Am fost şi ospătăriţă, şi 
barmaniţă. 


— În locuri foarte exotice, nu putu să 


nu sublinieze Kara. 

— Prefer aici, din motive personale. 

— De familie? 

— Se poate spune şi aşa. 

Zâmbi enigmatic, iar Kara se hotări 
să n-o mai descoase. Era problema ei. A sa 
era aceea de a găsi persoana ideală pentru 
funcţie. Care, fără îndoială, era Betty. 

— Eşti angajată, declară ea. Când 
poţi începe? Nici azi n-ar fi prea devreme, 
pentru mine. 

— Îmi place entuziasmul tău. Într-un 
fel, semeni cu tatăl tău... 

— Şi tu l-ai cunoscut pe Sean? 

— Toată lumea de pe litoralul ăsta l-a 
cunoscut pe Sean. Şi, ca să-ţi răspund şi la 
cealaltă întrebare, pot începe imediat. 
Dacă mă laşi să mă uit peste menu, voi 
plănui ce să comandăm şi când. 


Kara îi dădu lista pe care o pregătise. 


Buck o parcurse rapid. 

— Pare interesantă. Pot face 
sandvişurile şi salatele, desigur. Şi putem 
discuta cum ai vrea să fie preparate 
celelalte articole. 

— Sunt sigură că ştii mai bine decât 
mine, recunoscu Kara. Eu voi putea lucra 
ca şefă de sală, şi la casă. Nu e tocmai 
high-tech, deci cred c-am să mă descurc. 
Voi angaja şi doi ospătari pentru sala de 
mese. 

Apoi, îi veni o idee. 

— Doi bărbaţi. Tineri. 

— Doi tineri arătoşi? 

— Exact. 

— Cu pantaloni scurţi, colanţi? 
sclipiră ochii lui Betty. 

— Eşti o femeie după pofta inimii 
mele, spuse Kara. Şi mă bucur că te-am 


găsit. 


Apoi, îşi aminti partea mai puţin 
atrăgătoare a angajării noii asistente. 

— Înainte de a parcurge în amănunt 
lista de bucate, ar fi bine să cunoşti 
contingentul masculin de la Sundowner - 
pe Nick şi Arthur. Dacă l-ai cunoscut pe 
Sean, e posibil să-l fi întâlnit şi pe Nick, 
dar pe Arthur, bucătarul şef, mă îndoiesc 
că-l ştii. Poate fi puţin cam... în fine, puţin 
cam scorţos, din când în când. 

Betty îi aruncă un zâmbet cuceritor: 

— Iubito, nu există bărbat în viaţă cu 
care să nu mă descurc. 

Kara îşi dorea să fi avut aceeaşi 
încredere în sine, cu privire la Nick. 

Chiar atunci, de sub terasă se auzi o 
cacofonie de lătrături. 

— Se pare că un câine a încolţit pe 
cineva, spuse Betty. 


— Ăsta trebuie să fie Topaz, se ridică 


mirată Kara. De obicei, bătrânul dulău era 
prea plictisit ca să mai latre. 

Îl găsi pe Topaz sub piloţi, încordat 
într-o poziţie nervoasă. Perii de pe spate i 
se zbârliseră şi, la apariţia Karei, începu 
să latre şi mai feroce. 

—  Cuminte, băiatu, spuse ea fără 
rost, apucându-l de zgardă, pentru a privi 
în întunericul de sub punte. Furia lui 
Topaz părea stârnită de o grămadă mare 
de pene. Când, însă, movila de pene se 
înfoie şi bătu din aripi, Kara îşi dădu 
seama că era o pasăre uriaşă. 

Kara urcă în fugă scara, intrând în 
bar, unde Nick conversa cu amicii săi 
pescari. 

— Scuză-mă că te deranjez, începu 
ea, dar Topaz a prins ceva sub terasă... 

— Cred c-o fi alt pelican, intonă un 


pescar roşu la faţă. Păi, du-te la el, fiule. 


— Nu părea pelican, spuse Kara, în 
timp ce-l urma pe Nick spre uşă. Era 
destul de mare, şi... 

Nick luă o plasă rezemată de bar şi, 
dintr-un sertar, scoase un fel de cleşte. 

Topaz nu se mişcare din loc, dar 
pasărea se zbătea înnebunită. 

— Bravo, Topaz, îl lăudă Nick. Acum, 
şezi. 

Câinele se lăsă pe vine, fără să-şi ia 
ochii de la pradă. 

— Ce e? întrebă Kara. Ce s-a 
întâmplat? 

— E un pelican care s-a prins în 
undiţă. Probabil i s-a înfipt cârligul în 
aripă. 

— Ce faci? întrebă ea, când Nick 
desfăcu plasa. 

— Mă gândeam, răspunse œl 


sarcastic, să-l prind şi poate să-l frigem 


pentru cină. 

— Nick! 

— Pentru numele lui Dumnezeu, 
Kara, ce naiba crezi că fac? se răsti el, în 
timp ce prindea în plasă pasărea, care se 
zbătea, cu ţipe jalnice. Vrei să mă ajuţi, 
sau ai de gând să rămâi acolo cu mutra 
asta îngrozită? 

Kara făcu un pas înainte. 

— Sigur că te ajut - dacă-mi spui ce 
să fac, se răsti ea. 

— Ţine-l până găsesc cârligul. 

Nick începu să caute printre pene. 

— Uite-l, spuse el. În aripă. Ţine-l 
nemişcat. 

Pelicanul se smuci o dată, apoi se 
linişti. 

— Nu cred că s-a infecat, dar trebuie 
să tai tot firul ăsta. 


Începu să ţăcăne cu cleştele, scoțând 


metrii întregi de nylon în care se 
încurcase pasărea. Mâinile sale erau 
puternice şi bronzate, cu degete lungi, 
lucrând eficient şi delicat ca să elibereze 
pelicanul. 

Kara, însă, nu-i mai privea mâinile, ci 
faţa. Pe chipul lui Nick apăruse o 
concentrare intensă. Expresia sarcastică 
pe care părea să şi-o rezerve special 
pentru ea dispăruse. În locul ei se citea o 
preocupare  tandră. Se simţea ceva 
deosebit de uman şi inimos, la acest Nick, 
care părea să ţină atât de mult la o pasăre 
fără apărare. 

— Bun, spuse el în cele din urmă. 
Cred că l-am scos pe tot. 

Se ridică şi duse pasărea la marginea 
apei, urmat de Kara şi Topaz. Acolo, Nick 
scoase plasa şi, cu un mare efort, aruncă 


pelicanul în sus. 


Imediat, aripile puternice se 
întinseră, iar pasărea se înălţă, descrise 
un cerc şi porni spre cer. Topaz, lătrând 
entuziasmat, porni prin apă după ea. Nick 
şi Kara o urmăriră cu privirea, până când 
dispăru. 

— Faci des asta? întrebă ea, negăsind 
altceva de spus. 

— Ori de câte ori am ocazia. 

— E foarte... foarte... 


— Cum, Kara? se apropie el, privind- 


— Foarte frumos din partea ta. 

Nick râse. Kara încercă să-şi mute 
privirea, dar ochii lui o fascinau. Topaz 
revenise şi stătea culcat la picioarele lor. 

— Sunt un om de treabă, ridică Nick 
mâna, mângâindu-i uşor obrazul. Nu ştiai, 
aşa e? 


Kara clătină din cap. 


— De fapt, nu ştii nimic despre mine, 
Kara. Eu, însă, ştiu multe despre mine. 
Ştiu ce părere îţi fac, de pildă. 

— Ba nu-i adevărat, eu... 

— Ba da. 

— Păi, ţi-am spus... 

— Nu contează. Ceea ce spui şi ce 
gândeşti sunt adesea două lucruri total 
diferite. 

Kara încercă să găsească o replică 
promptă, dar cuvintele i se opriră în gât. 
Nick era prea aproape, mult prea aproape. 
Şopti cu glas răguşit: 

— În momentul de faţă, îţi spui că nu- 
s un tip chiar aşa de rău. Te întrebi dacă 
nu cumva m-ai judecat greşit. Te întrebi 
dacă n-am putea fi prieteni. 

— Păi... 

Nu era în stare să-şi ducă gândul 


până la capăt. 


— Te întrebi dacă am putea fi mai 
mult decât prieteni. 

Glasul lui o hipnotiza. 

— Nu-i adevărat, îngăimă Kara. 

— Ba-i adevărat. 

Păreau să-şi nege la nesfârşit unul 
altuia afirmațiile. Acum, însă, jocul 
devenise mai periculos decât înainte. 
Acum, se referea la sentimentele lor - 
reciproce. 

— Poate te întrebi, chiar, cum ar fi 
dacă te-aş săruta. 

— În niciun caz, se retrase Kara cu 
un pas. 

Din păcate, în spatele ei se afla 
marea. Nu-i rămânea decât să se întoarcă 
lângă Nick, pe nisip uscat. 

Numaidecât, acesta o luă în braţe și- 
şi cobori gura peste a ei. Efectul era 


electrizant. 


Sărutul îl izbi pe Nick ca un trăsnet. 
Senzaţia ei, gustul. Toate glumele lui nu 
însemnau nimic. Acum, nu mai exista 
decât Kara. 

Buzele sale erau gingaşe şi dulci sub 
ale lui. Îi simţea umezeala gurii, căldura 
trupului, sânii plini lipiţi de pieptul lui. Era 
pierdut. 

Kara nu avea voinţă să lupte. În 
momentul când limba lui Nick o atinse pe 
a ei, se pomeni deschizându-se în faţa lui, 
sărutându-l la rândul său. 

— Nu! izbucni ea deodată. Se smulse 
de lângă el, înfigându-şi picioarele cât de 
ferm putea în nisipul afânat. Nu! repetă. 
Nu vreau să te sărut. 

Chiar în timp ce vorbea, îşi dădu 
seama că aşteptase prea mult un protest 
atât de vehement. 


Nick clătină din cap, zâmbind: 


— Iubito, m-ai sărutat deja şi cred că 
ţi-a plăcut la fel de mult ca mie. De fapt, s- 
ar putea să-ţi fi plăcut şi mai mult, o 
tachină el. 

— Eşti îngrozitor, Nick Fleming, se 
răţoi ea. M-ai luat prin surprindere, atâta 
tot. 

Mai făcu un pas, căutând un teren 
mai stabil. 

— N-aveam unde să scap - decât în 
ocean. Şi n-am de gând să mă înec din 
cauza ta. 

Nick râse. 

— Cât despre sărut... ei bine, ar fi 
trebuit să am mai multă minte, adăugă ea, 
cu aprindere. 

— Ba bine că nu. 

Îşi recăpăta în sfârşit respiraţia, iar 
inima ei îşi încetase bătăile frenetice. 


Observă că şi el răsufla greu. Avea chipul 


roşi şi încins, şi nu numai de arşiţa după- 
amiezei. Ceea ce-o dărui o oarecare 
satisfacţie. 

Porni spre Sundowner, lovind nisipul 
cu picioarele, din mers. Topaz o urma 
îndeaproape. 

— Oricum, nu sărutul e problema. 

— Nu e o problemă? încercă Nick s-o 
apuce de braţ, fără a reuşi. 

— N-a însemnat nimic. N-a contat. 

— Mie mi s-a părut destul de torid, 
Kara. De fapt, m-ai surprins de-a binelea. 
Săruţi extraordinar. 

Kara se opri brusc, făcând câinele să 
se împiedice de picioarele ei. Se enervase. 

— N-am chef de calificativele tale, 
Nick. Nici acum, nici altă dată. Singura 
relaţie care va exista vreodată între noi, 
adăugă ea, ameninţându-l cu degetul, e de 


afaceri. Şi va continua aşa, atâta timp cât 


insişti să te mai învârteşti pe-aici. 

— Tu eşti cea care se învârteşte, 
Kara. Eu locuiesc aici, ai uitat? 

Kara se răsuci în loc şi-şi reluă 
drumul peste nisip. 

— Şi n-am de gând să mă mut, 
adăugă el. 

— Ei bine, şi eu am puterea - şi 
imaginaţia - să rămân, Nick, adică mai 
mult decât au alţii. 

— Adică? 

— Adică, sunt unii care nu pot gândi 
decât cu... decât cu trupul. 

Nu voise s-o spună. Îi scăpase fără 
voia ei. 

— Iar tu n-o faci? 

— Nu. Eu gândesc cu capul. 

— Şi la ce se gândea capul tău când 
mă sărutai? o tachină el. 


Ajunseseră la scara terasei. Kara 


urcă două trepte şi se opri să-l privească. 

— Am angajat o nouă asistentă, o 
femeie remarcabilă. Nici chiar tu nu vei 
reuşi să-i găseşti vreun cusur. 

— Nu? 

— Mă rog, aici poate că mă înşel. Tu 
reuşeşti să găseşti nod în papură la toţi şi 
toate. Dar e o bucătăreasă cu experienţă, 
o femeie foarte competentă. Se va putea 
ocupa de lista de bucate a sălii de mese, 
de cumpărături... 

— Şi cine e această întruchipare a 
virtuţii? întrebă Nick. 

— Se numeşte Betty Jacobs şi... 

— Fir-ar a dracului să fie! răcni el. Ai 
angajat-o pe Betty Jacobs? Aoleu, Kara, 
nu-mi vine să cred. 

Kara urcă pe a treia treaptă, speriată 
de reacţia lui atât de vehementă. 


— Şi ce-i cu asta? L-a cunoscut pe 


tatăl meu, şi am presupus... 

— Că mă cunoaşte şi pe mine? 

— Te cunoaşte? întrebă Kara, cam 
intimidată. 

— Da. Şi-l cunoaşte şi pe Arthur. 

— N-am ştiut. 

O încerca senzaţia că mai urma ceva, 
dar nu era sigură ce anume. 

— Mhm. Îl cunoaşte foarte bine. Au 
fost căsătoriţi. 

— O, nu, gemu Kara. 

— O, da. 

— Mă rog... 

Avea nevoie de un răgaz de gândire. 

Nick, însă, nu intenţiona să i-l 
acorde. 

— Au divorţat acum câţiva ani. O 
despărţire destul de furtunoasă, iar ea a 
plecat din oraş. 


— Mă rog, repetă Kara. Sunt sigură 


că n-are nicio legătură cu restaurantul... 

— Ba fii sigură că are, Kara. 

— Mă îndoiesc că ştie că Arthur mai 
e aici. 

— Nu băga mâna-n foc. 

Urcară treptele rămase până pe 
terasă. Betty nu se zărea nicăieri. 

— Mă rog, spuse Kara pentru a treia 
oară. A plecat. Sunt convinsă că s-a 
răzgândit, când i-am spus că Arthur e aici. 
Deci, după cum vezi, totul e în regulă. Voi 
angaja pe altcineva, şi... 

— Aia de pe masă e poşeta ei, cu 
floarea aia mare pe ea? o întrerupse Nick. 

— Da, răspunse încet Kara. 

— E tot aici, şi are motivele ei. Care 
n-au nicio legătură cu sandvişurile şi 
salatele. 

— Nick, am angajat persoana cea mai 


potrivită pentru slujba asta. Recunosc că 


am fost puţin cam nedumerită de ce voia 
să lucreze aici cineva cu atâta experienţă, 
dar am tras concluzia că nu era reaba 
mea. Şi nici acum nu e. Răspunde tuturor 
cerinţelor. 

— Ce tot spui, Kara? 

— Betty rămâne aici. 

Nu era tocmai sigură dacă voise 
efectiv să spună sau nu acest lucru. Toate 
se întâmplaseră prea repede. Era pusă în 
faţa faptului împlinit şi nu mai avea 
încotro decât să rămână la decizia iniţială. 

— Vom găsi noi o soluţie. La 
bucătărie, se vor înţelege foarte bine. 

Nick nu părea convins. 

— Nu i-ai mai văzut niciodată 
împreună. Localul ăsta nu e destul de 
încăpător pentru amândoi. N-a fost atunci 
şi nu e nici acum. 


— Sunt sigură că exagerezi, Nick. 


— Dimpotrivă. Animozitatea dintre 
ăştia doi ar fi imposibil de exagerat. Din ce 
motiv crezi că s-a întors. 

— N-am nici cea mai vagă idee, decât 
că doreşte o slujbă, iar eu îi pot oferi una. 

Se aşeză pe un scaun, vlăguită, iar 
Nick se opri alături. 

— Cred că-n viaţa mea n-am mai 
văzut o asemenea încăpățânare. Mai întâi 
vii aici şi-ncepi să faci schimbări, trecând 
peste obiecțiile tuturor... 

— „Tuturor”, adică ale tale şi ale lui 
Arthur, îi aminti Kara. 

Nick trecu peste comentariul ei: 

— Pe urmă, o angajezi pe fosta soţie 
a lui Arthur să lucreze cu el, la bucătărie. 
Iar când afli ce-ai făcut, zici „rămâne”, de 
parcă asta ar fi singura soluţie. Eşti ceva 
de necrezut. 


— Poate c-o să se bucure să vadă că 


s-a întors, sugeră Kara. 

— A, sigur. La fel de mult cum s-ar 
bucura să vadă un rechin alb uriaş în 
tocana de scoici. 

— Arthur nu face tocană de scoici, 
dar eu am recut-o în menu, aşa că o va 
prepara Betty, îl informă Kara. 

— Ştii ce vreau să spun. Nu fă pe 
deşteapta cu mine. 

— Nu fă tu pe deşteptul cu mine, 
ripostă ea. Am angajat cea mai pricepută 
persoană pentru funcţia asta. De unde 
voiai să ştiu că a fost măritată cu 
bucătarul şef? 

— Ai spus că aveai unele bănuieli. 
Puteai s-o întrebi de ce a venit aici. 

— Am întrebat-o. A spus că-i plăcea 
coasta Golfului. 

— Şi ai înghiţit gogoaşa asta? întrebă 


Nick, nevenindu-i să creadă. 


— Ar fi fost puţin cam ciudat, nu 
crezi, să le întreb pe toate candidatele 
dacă nu cumva au fost măritate cu 
bucătarul şef? 

Karei ei era greu să se apere şi o ştia. 

— Sunt sigură că, după ce-şi va da 
seama că nimeni n-o doreşte aici, o să 
plece. 

— N-o cunoşti prea bine pe Betty. 

— S-ar putea ca Arthur să se bucure 
foarte mult s-o vadă, mai făcu ea o 
încercare. 

— Nici pe Arthur nu-l cunoşti deloc 
bine. 

— Le voi explica situaţia 
amândorura, separat. Vei vedea, Nick. O 
să se rezolve. 

— Sigur. O să se rezolve de la sine. 

Nick nici nu terminase bine 


propoziția, când din bucătărie se auzi o 


hărmălaie îngrozitoare, de parcă o rafală 
de vânt ar fi luat toate oalele şi tigăile, 
rostogolindu-le care-ncotro. 

Pe chipul lui Nick apăru o expresie 
de superioritate: 

— Se pare că Betty şi Arthur s-au 


reîntâlnit. 


Capitolul 6 


Nick şi Kara porniră spre bucătărie. 
Când intrară prin uşile batante, Kara era 
chiar în urma lui. 

Betty şi Arthur stăteau de o parte şi 
alta a bucătăriei, cu o grămadă de tigăi şi 
oale împrăştiate pe jos, între ei. Un lung 
răstimp, cei patru se uitară unii la alţii. 

Betty risipi tăcerea. 


— Arthur a fost atât de emoţionat să 


mă vadă, încât a răsturnat un şir întreg de 
vase din aramă, explică ea, înainte de a se 
întoarce spre Nick, cu un zâmbet larg: 
Nick, iubitule, bună. Vino să mă 
îmbrăţişezi. 

Nick îşi croi drum printre vase, 
pentru a o cuprinde în braţe. 

— Nu ne-am văzut de mult, Betty. 
Deloc nu te-ai schimbat. 

Cuvintele lui o făcură pe Kara să se 
crispeze puţin, însă pe Betty nu părură s-o 
impresioneze deloc. 

— Nici tu, scumpule. Tare mă bucur 
că te revăd. 

În timp ce se îmbrăţişau, Kara 
îndrăzni să fure o privire spre chipul lui 
Arthur. Părea să-şi ascundă gândurile sub 
o expresie îngrijorată. Ochii îi erau 
reţinuţi şi atenţi, iar gura strânsă într-o 


linie dreaptă, încordată. 


Făcu o mişcare, şi încă o cratiţă de 
pe raftul dislocat se rostogoli a podea, 
zdrăngănind. Ceilalţi îl priviră, aşteptând 
să vadă ce urma. Nu urmă decât o 
întrebare, adresată lui Betty. 

— Şi ce-i cu tine aici? se interesă el, 
cu glasul său răsunător straniu de 
discordant. 

— Încep munca într-un post nou, 
atâta, răspunse ea, evaziv. 

— În Cypress Key? 

— Păi, da. 

— Unde? 

Nick şi Kara aşteptau, păstrând o 
tăcere politicoasă. 

— Aici, îndrăzni Betty. 

— Cum adică, „aici”? 

— Aici, la Sundowner, recunoscu ea, 
în cele din urmă. 


— O, nu. 


Glasul bubuitor al lui Arthur abia se 
mai auzea. 

— Ba fii sigur că da, replică Betty. 
Kara m-a angajat ca asistentă a ei. 

Evident, era mulţumită de sine însăşi 
şi dorea s-o ştie toată lumea - în frunte cu 
Arthur. 

Acesta se uită de la Betty la Kara, 
cerând o explicaţie din ochii săi căprui. 

Dintr-odată, Kara se simţi şi ea 
sfidătoare. 

— Betty era perfectă pentru funcţie, 
îi explică. Şi n-aveam idee... 

— Nu ţine, spuse Arthur, adresându-i- 
se de astă dată lui Nick. N-o să meargă 
deloc. Bucătăria asta nu-i destul de mare 
pentru amândoi. Cypress Key nu e destul 
de mare pentru noi doi. 

Nu-l contrazise nimeni. 


— Trebuie să faci ceva, Nick, îi ceru 


el. Acum, pe loc. 

Kara îşi ţinu respiraţia, aşteptând 
răspunsul lui Nick. Se aştepta să-şi susţină 
bucătarul, lăsând-o pe ea la mijloc, între 
Arthur şi Betty. 

Nick, asupra căruia se aţintiseră 
ochii tuturor, merse spre frigider, deschise 
uşa şi scoase o carafă cu ceai. 

— Bea cineva? 

Toţi odată clătinară din capete. 

Mergând cu pas săltat spre dulap, 
Nick scoase un pahar, îşi turnă ceaiul rece 
şi trase o duşcă. 

— Nick... îl îndemnă Kara, neştiind ce 
să mai spună. 

Nick o privi fix câteva momente. 

— Ştii, Kara, de fapt asta nu e 
problema mea. 

Cel care protestă fu Arthur, dar 


Arthur ridică o mână, oprindu-l: 


— În primul rând, principiul meu este 
să nu mă amestec în domeniul restrâns al 
Karei. Dacă greşeşte, greşeşte pe cont 
propriu. 

Îl privi pe Arthur drept în ochi: 

— Cred că am mai discutat 
chestiunea asta. 

— Şi dacă reuşesc? întrebă Kara. 

Nick preferă să nu răspundă. 

— Cred că s-ar aplica aceeaşi regulă, 
şi pentru succese, şi pentru eşecuri, 
insistă ea. 

— Cum spuneam, eu n-am niciun 
amestec, şi nici Arthur nu are. 

— Dar femeia asta... arătă Arthur 
spre Betty, cu o lingură de lemn. O să-mi 
invadeze bucătăria. 

— Exact, îi dădu Nick dreptate. E 
bucătăria ta. Trebuie să stabilim cât se 


poate de clar lucrul ăsta. Arthur lucrează 


aici tot timpul. Din câte înţeleg, Betty, tu 
vei avea normă parţială. 

— Sigur că da, răspunse Betty. Şi n- 
am nimic de-a face cu mâncărurile lui 
Arthur - alea vor fi domeniul lui. Pe ale 
mele, mi le cumpăr şi le prepar singură. 
Putem chiar să instalăm un paravan, 
adăugă ea veselă, ca să nu trebuiască să 
ne vedem. În fond, am mare nevoie de 
postul ăsta. 

— Eu credeam că te poţi angaja 
oriunde vrei, interveni Nick. 

— Kara m-a angajat - nu-i aşa, Kara? 
întrebă Betty, ocolind întrebarea. 

— Într-adevăr. 

— Poftim. 

— N-aţi încheiat niciun contract, 
presupuse Arthur. 

— Încă nu, recunoscu Kara. 


— Păi, atunci... 


Arthur se uită la Nick, care o privi pe 
Kara, care se întoarse spre Betty, 
neajutorată. 

Betty era gata să accepte 
provocarea, îşi dădu seama Kara. 

— Nu sunt genul de persoană care să 
depună reclamaţie că i se dă o slujbă şi în 
aceeaşi zi e concediată, din cauza unor 
divergențe personale aflat mai presus de 
controlul meu. 

— Nici nu mă îndoiesc, răspunse 
Kara. 

— Deci, Kara, mi-ai promis postul. 

— N-aţi semnat niciun contract, 
reaminti Arthur. 

— Deci, întrebă Betty, ce facem? 

Nick îşi termină ceaiul şi se duse la 
uşă, gata să iasă. 

— După cum văd eu lucrurile, putem 


insista ca Betty să fie... ăă... eliberată din 


funcţie, ceea ce ar putea-o determina să 
facă o plângere la... 

— Camera de Comerţ, preciză Betty. 
Sau la Departamentul Forţelor de Muncă 
din Florida, ori la... 

— Bine, o întrerupse Arthur. Du-te şi 
depune plângere. 

— Nu, răspunseră la unison Kara şi 
Nick. 


În clipa următoare, Nick izbucni în 


— E prima oară când suntem de 
acord în vreo problemă, de când ai venit la 
Sundowner. 

— Trebuia să se întâmple odată şi- 
odată, comentă jovială Betty. 

— Nu vrem să cauzăm resentimente, 
continuă Nick, cu o privire severă spre 
Arthur, aşa că hai să ajungem la un 


compromis. 


— Şi cam care-ar fi ăla? se interesă 
bucătarul. 

— O perioadă de încercare, de două 
săptămâni, să zicem, după ce sala de mese 
se va deschide pentru masa de prânz. 

— Două săptămâni! 

— Nu e o viaţă de om, Arthur, spuse 
Betty. 

— Mie, şi două zile cu tine în 
bucătăria mea mi s-ar părea cât o viaţă de 
om, ripostă Arthur. 

— Două săptămâni, cu Arthur şef la 
bucătărie, iar Betty lucrând pentru Kara, 
spuse Nick, privindu-l pe bucătar. Hai, că 
eşti în stare. 

Drept răspuns, Arthur mormăi: 

— Mă rog, poate că, peste două 
săptămâni,  prânzurile din „Salonul 
Caraibian” vor fi doar o amintire. 


Kara îşi ţinu gura. Nu era momentul 


să se certe cu Arthur. 

— Bine, consimţi acesta. Sunt de 
acord, dacă femeia asta - o arătă el iarăşi 
cu lingura pe Betty - promite că nu se 
amestecă în bucătăria mea şi nu-mi stă în 
drum. Poate lucra acolo, indică el o masă 
în fundul încăperii. Dar frigiderul meu n-o 
să-l folosească. Vorbesc serios. Dă-i un 
raft, şi ţi-l ia cu totul. 

— Alt frigider mai este? îl întrebă 
Kara pe Nick. 

— Sigur. Cel în care ţinem berea. 
Poate folosi un raft de-acolo. 

— Îi dai un raft, şi-ţi ia... 

— Arthur...! îl temperă Nick. 

Karacontinuă: 

— Voi lua un grătar pentru fript şi tot 
ce-i va mai fi necesar. O să fim complet 
autonome. Vei vedea, Arthur. Cum se 


spune în insule - n-o problemo. 


Nick zâmbi: 

— Deci, s-a rezolvat. 

Şi, cu aceste cuvinte, împinse uşile 
batante şi ieşi. 

Kara nu era sigură că se rezolvase 
mare lucru, dar măcar încheiase un 
armistițiu temporar. Poate, cumva, avea s- 
o ajute să-şi pună pe picioare planurile 
pentru sala de mese. 

— Nu m-ai întrebat ce părere am eu, 
Kara, îi aminti Betty. 

— Păi, nu. Se pare că nu. 

„Uite că-ncepe”, îşi spuse ea, „Al 
Treilea Război Mondial”. 

Pe buzele lui Betty se ivi un zâmbet 
larg: 

— E minunat! Abia aştept să încep 
din nou munca la Sundowner. Şi, Arthur, 
iubitule, nu-ți face griji. Nu voi face decât 


ce-mi permiţi tu. Va fi exact ca pe vremuri. 


Kara gemu în sinea ei, cu o privire 
spre Arthur. Acesta ţinea încă lingura în 
mână, ca pe un fel de armă. 

— Ba şi mai bine, continuă Betty, 
fiindcă nici măcar n-o să ne vedem. 

— Şi cum vei reuşi asta? 

— Vom instala un paravan 
despărțitor. 

— Nu cred că va fi necesar, numai 
pentru două săptămâni. Putem să nu ne 
luăm în seamă. 

— Să ne prefacem fiecare că celălalt 
nu există? întrebă Betty. 

— Nu... Vreau să zic, da... 

Era clar că Arthur nu ştia nici el ce 
voia să zică. 

— Perfect, spuse Betty. Tu-ți vezi de 
ale tale, iar eu de ale mele. 

— Aha. Bine. 


— Şi-acum, cred că e timpul să mă 


ocup din nou de menu. 
Şi, cu o legănare din şolduri, părăsi 
bucătăria, lăsându-i pe Kara şi Arthur într- 


o tăcere încordată. 


Peste câteva zile, sala de mese de la 
Sundowner a avut marea inaugurare, cu 
un prânz comandat. La sfârşitul zilei, 
Betty o găsi pe Kara prăbuşită într-un 
şezlong de pe terasă, moale ca o cârpă. 

— Ai supravieţuit, comentă ea. 

— La limită, replică surd Kara, cu 
ochii în podea. 

Betty îi puse pe umăr o mână 
încurajatoare: 

— Dacă stăm să ne gândim că a fost 
prima dată, treaba a mers pe cât de bine 
ne-am fi putut aştepta. 

— Dacă prin asta te referi la 


confuziile între comenzi şi ceaiul vărsat pe 


rochia amfitrioanei... 

— Şi la tirada unei cucoane enervate 
de proasta inspiraţie de a pune pecan în 
salata de pui, completă Betty, aşezându-se 
lângă ea. 

— De unde era să ştiu că nu-i plăceau 
nucile? 

— Cred că în toate grupurile 
numeroase de femei găseşti cel puţin una 
cu probleme digestive. Mai ales când 
grupul se numeşte Peste Şaizeci şi Ne 
Mândrim cu Asta. 

Kara zâmbi în gol. 

— Şi-n fond, cine a fost cu ideea să 
adăugăm pecan? 

— Tu, răspunse Betty. 

— Aha. Mă rog, am greşit şi eu. Dar 
salata era delicioasă. Tuturor celorlalte le- 
a plăcut. 


— Cu siguranţă. 


Kara se uită la ceas. 

— E aproape şase. Îţi mulţumesc că 
ai rămas să mă ajuţi la curăţenie. 

— PŞtiu cât de mult ţine Arthur la 
bucătăria lui şi, dacă nu i-o lăsam 
imaculată, pân-aici ne-ar fi fost. 

— Tu şi Arthur... începu Kara, 
nesigură. Cum merge treaba la bucătărie? 
Te rog, o imploră ea, vreau s-aud o veste 
bună. 

— Merge bine, iubito. Atâta vreme 
cât nu-i spun cum să frigă fructele de 
mare, iar el nu-mi spune ce fel de 
verdeţuri să un în salată, ne înţelegem de 
minune. Arthur poate fi un om absolut 
fermecător, când vrea. 

— Este, cu siguranță, foarte 
atrăgător. 

— Într-adevăr, oftă Betty. Aproape 


uitasem cât de atrăgător e. Iar acum pare 


mai îmblânzit. 

— Mai îmblânzit? Arthur? 

— Pe vremuri, nu puteam sta în 
bucătărie nici două minute, fără să ne 
luăm la harţă. Eu ziceam rozmarin. El 
zicea izmă. Acum, certurile cu Arthur 
pentru condimente mi se pare nişte 
prostii. Există alte moduri de a-i atrage 
atenţia. 

Kara îşi îngustă ochii: 

— Buck, tu şi Arthur... Vreau să zic, 
sunteţi divorţaţi, şi mi s-a părut că... 

— Am avut momente proaste, dar şi 
momente plăcute. În prezent, suntem 
strict colegi. 

— Hmm. De-asta ne-a făcut el salata? 

Betty se mulţumi să zâmbească. 

— Deocamdată, mai multe despre 
Arthur nu spun. E timpul s-o iau spre casă. 

O bătu pe braţ: 


— Eşti un geniu al marketingului, ca 
să nu mai zic că şi o decoratoare de prima 
mână. 

Kara se rezemă de spătar, cu un 
surâs: 

— Mda, acum se ştie că existăm, şi 
arată într-adevăr elegant, nu? 

— Şi la o mie de ani-lumină distanţă 
de dărăpănătura dinainte. Tocmai începem 
să ne luăm zborul. Prevăd că vei avea la 
fel de mult succes ca Nick. 

— Nick? 

— Este un om plin de succese, Kara, 
chiar dacă are un gust la decoruri 
abominabil. Ştie cum să-şi păsreze clienţii 
- el şi Arthur, se corectă Betty. 

— Există mai multe moduri de a 
conduce Sundowner, totuşi. 

— Nu e nevoie să le demonstrezi pe 


toate într-o singură zi. Şi-acum, închide şi 


du-te acasă. 
— Noapte bună, Betty, şi-ţi 
mulţumesc. Ne vedem mâine. Fără tine... 
— ...Nu te-ai fi descurcat, încheie 


Betty, zâmbind. Ştiu. 


Kara încuie uşa sălii de mese şi se 
opri un moment pe terasă. Cerul era 
vârstat cu dâre portocalii, roz şi ciclamen, 
emanând dinspre globul roşu al soarelui 
care şovăia deasupra apei. 

— Mamă, şopti ea, contemplând 
spectacolul. Reţinu ca, în fiecare zi, să-şi 
rezerve câteva minute pentru a privi 
apusul soarelui peste Golf. 

— E gratuit, şi-i cel mai bun de pe 
coastă. 

La auzul vocii lui Nick, se întoarse 
surprinsă. 


Nick urca încet treptele. Era desculţ, 


doar cu un şort pe el. 

— Nu te-am auzit, spuse ea, pe un 
ton acuzator. 

— Veneam de pe plajă. Am fost la 
pescuit cu nişte băieţi, dincolo de cap. 

— Aţi prins ceva? întrebă ea, 
încercând să nu-i privească pieptul lat, ars 
de soare. 

— Două roşioare măricele. Sunt jos, 
la gheaţă, pentru ca Arthur să le poată 
găti dimineaţă. Excelente la micul dejun. 
Vrei să vii şi tu? 


— Nu mă omor după peşte la micul 


dejun. 
— Ai încercat vreodată? 
— Păi, de fapt... 
Nick râse: 


— Oferta rămâne în picioare. Şi, cum 
a mers prânzul? 


Întrebarea era rostită alene, într-o 


doară. 

— Perfect. Fără probleme, minţi 
Kara. 

— Mă bucur să aud. Încă mai crezi că 
poţi avea succes cu formula asta? 

— Fă bine şi crede-o şi tu, răspunse 
Kara, cu mai multă fervoare decât simţea. 

— Presupun că localnicii sunt mai 
îngăduitori, din moment ce eşti fiica lui 
Sean. 

Îi aruncă o privire tăioasă. Expresia 
lui de indiferenţă studiată o irita. Iar 
faptul că era aproape gol n-o ajuta deloc. 
Ochii îi tot coborau dinspre chipul lui. 
Amintirea sărutului şi a senzaţiei trupului 
lui musculos lipit de a ei o făcea să simtă 
furnicături. 

Silindu-se să ridice privirea spre 
chipul lui, Kara întrebă: 


— Ce anume înţelegi prin „mai 


îngăduitori”? 

— Ceaiul de pe rochia nouă de 
mătase a lui Mary Berth Perry 

— Cum ai aflat...? 

— Am fost le pescuit cu Ned Perry şi 
pe urmă am trecut pe la el, la o bere. 
Mary Beth mi-a povestit despre prânz. 

Kara simţi un gol în stomac. 

— A fost un fleac, se prefăcu ea 
nonşalantă. Se mai întâmplă. 

Tăcu o clipă, înainte de a întreba: 

— Şi ce-a spus doamna Perry? 

— Că te-ai oferit să-i dai rochia la 
curăţat şi că, de vreme ce eşti fiica lui 
Sean şi partenera mea, n-o să te dea în 
judecată. 

Kara îi văzu amuzamentul din ochi. 

— Minţi, Nick Fleming. 

— În legătură cu datul în judecată, 


da. Cu prietenia dintre ea, Sean şi mine, 


nu. Probabil că de-asta a rezervat localul. 

— Întâmplător, ai întrebat-o cum i-au 
plăcut mâncarea şi decorul? 

— De fapt, nu. 

— Mulţumesc mult. Amândoi suntem 
patroni la Sundowner, Nick. Puteai să 
arăţi şi tu puţin mai mult interes. 

— Nu em am fost cu ideea 
prânzurilor ăstora pentru femei, Kara. 

— Dar s-au întâmplat. Sunt un fapt. 
Aş crede că, în calitate de partener, ar fi 
cazul să arăţi puţin entuziasm, nu să mă 
tratezi ca pe o operă de caritate. 

— N-am pus întrebări, Kara. Nu fac 
decât să ascult şi să aud că toţi sunt 
curioşi cum de mai eşti aici. 

— Păi, întreab-o pe Mary Beth Perry. 
Ţin un restaurant şi fac treabă bună, 
spuse ea, printre dinţi. 


— Întrucât aici era încă dinainte un 


restaurant foarte popular, care făcea 
treabă bună, oamenii îşi închipuie că mai e 
şi altceva la mijloc. 

Kara îl privi drept în ochi, neluând în 
seamă felul cum îi aurea soarele pielea 
dezgolită. 

— Ei, nu mă-nnebuni. 

— Mada, aşa că i-am informat care e 
adevăratul motiv pentru care dai târcoale 
prin Cypress Key. 

Îi văzu zâmbetul şmecher pe buze şi- 
şi ţinu gura. 

— Le-am spus că afacerea cu 
restaurantul nu e decât secundară. 
Adevăratul motiv pentru care stai pe-aici e 
că eşti nebună după mine. 

— Ai spus tu asta? ridică ea vocea, 
deznădăjduită. 

— E adevărul, nu? întrebă simplu 


Nick, zâmbind, cu braţele încrucişate pe 


pieptul gol. 

— În niciun caz! 

— Ba cum să nu fie, Kara. Numai că 
n-o ştii încă. 

— Voi presupune că glumeşti, Nick. 

— Glumesc? Mai ţii minte sărutul 
nostru - aici, pe plajă? arătă el spre apă. 
De la scânteile care-au sărit atunci, 
vechitura asta putea să ia foc şi să ardă 
până-n temelii. 

Kara privi spre Golf, încercând să se 
stăpânească. 

— Nu de sărutări e vorba. E vorba 
de... of, Nick, mă zăpăceşti aşa de mult, 
încât nici nu mai ştiu despre ce e vorba. 

Nick îşi trecu uşor degetele în susul 
braţului ei. Kara simţi un fior, pornind de 
la ceafă, pentru a A-i străbate fulgerător 
şira spinării. 


— Electricitate, Kara. Noi. 


N-ar fi trebuit să se întâmple asta. 
Doar îl ura pe Nick... Nu? 

Îşi impuse să se smulgă de sub 
efectul vrăjii. 

— Noi? întrebă ea. Nu e vorba de 
niciun „noi”, Nick. Există numai un „tu” şi 
o „eu”. Şi mascarada asta de asociere. 

Nick rânji ţanţoş: 

— Totul, între noi, e cât se poate de 
real, Kara. Haide, să mergem sus, unde-i 
plăcut şi răcoare. Vom bea un păhărel, 
vom discuta pe îndelete... 

— Singurul lucru pe care-l am de 
spus e „noapte bună”. 

Ştia că trebuia să scape, să ia 
distanţă, până nu se întâmpla ceva 
periculos. Îşi înhăţă geanta şi porni pe 
terasă, aproape în fugă. 

Glasul lui Nick pluti leneş în urma ei, 


prin văzduhul cald, tropical: 


—  Asta-nseamnă că întâlnirea 


noastră la micul dejun s-a contramandat? 


Când văzu în faţă casa plutitoare, 
săltând pe apă, Kara scoase un oftat de 
uşurare. Chiar dacă nu era tocmai casa 
visurilor ei, cel puţin îi oferea un liman, 
după o zi grea. 

Deschise uşa,  aşteptând valul 
binevenit de aer răcoros. Nu veni. În 
schimb, o întâmpină o căldură atât de 
înăbuşitoare încât îi tăie respiraţia. O baie 
de aburi ar fi fost mai răcoritoare. Nu se 
îndoia că lăsase instalaţia de aer 
condiţionat deschisă - dar poate că, în 
graba de a ajunge la Sundowner, uitase. 

Aprinse lumina şi o verifică. 
Indicatorul arăta ON. Înnebunită, îl apăsă 
o dată şi încă o dată. Nu se auzi niciun 


sunet de răspuns. Instalaţia era moartă. 


Cât de tipic pentru Nick Fleming, s-o 
lase cu o rablă stricată. Probabil ştia că 
urma să cedeze. Frustrată, Kara îşi smulse 
hainele de pe ea şi intră sub duş. Stătu 
sub jeturile de apă rece până se mai răcori 
cât de cât. Apoi se şterse şi, înfăşurată în 
prosop. Îşi turnă un pahar de limonadă. 
Ghemuindu-se pe pat, simţi căldura 
cuprinzând-o din nou, şi mai cumplită. 
Răcoarea momenană făcea ca zăpuşeala 
să fie şi mai apăsătoare. 

Să doară în casa plutitoare ar fi fost 
imposibil. Toată noaptea s-ar fi zvârcolit în 
propria ei transpiraţie. Dacă-şi trăgea 
salteaua pe punte, ţânţarii ar fi devorat-o 
de vie. 

În minte îi apăru dintr-odată o 
imaginea lui Nick, tolănit în aerul 
condiţionat din apartamentul de deasupra 


barului. Apartamentul tatălui său, 


camerele care ar fi trebuit să fie ale ei! 
Sări în picioare, hotărâtă. Ea şi Nick 


amânaseră prea mult timp răfuiala. 


Capitolul 7 


Kara intră pe lângă Nick în 
apartament, fără a-i lua în seamă 
surprinderea şi comentariile. Ceea ce-i 
atrase atenţia fu răcoarea delicioasă a 
aerului condiţionat. 

— Kara, ce Dumnezeu... 

Se opri în mijlocul camerei, privind 
prin fereastra cât peretele. 

— Frumoasă vedere spre Golf, 
comentă ea, înainte de a se întoarce spre 
restul apartamentului. Era spaţios şi 
aerisit, cu mobilă discretă, atrăgătoare. 


Pereţii erau zugrăviți în bleumarin, cu un 


brâu alb. 

— Culorile sunt puțin cam 
marinăreşti pentru mine, dar e răcoare, cu 
siguranță. În ansamblu, o să meargă. 

Într-un capăt al camerei, observă o 
chicinetă şi o uşă deschisă care dădea în 
dormitor. 

— Da, îmi convine. 

— Mulţumesc pentru critica 
decoraţiunilor, replică Nick. Mai ai şi alte 
în minte? 

— Am multe în minte, Nick. În primul 
rând, te muţi, iar eu mă instalez în locul 
tău. Poţi să-ţi iei hainele mâine. 

— Ce naiba tot îndrugi? Nu plec 
nicăieri. 

Era încă desculţ, cu acelaşi şort kaki 
pe el. Muşchii pieptului bronzat îi luceau 
în lumina lămpii. 


— Poate vrei să iei ceva pe tine când 


pleci. 

— Nu plec, repetă Nick. 

— Sutn dezolată că te contrazic, dar 
preiau eu apartamentul. Dacă vrei să ştii 
de ce, îţi spun cu plăcere. Instalaţia de aer 
condiţionat din barcă s-a stricat. Kaput. 
Moartă. E ca într-o saună şi nu mă culc 
acolo. Nici în noaptea asta, nici în alte 
nopţi. 

Nick dădu din cap, înţelegător: 

— Mda, e un aparat destul de vechi. 
Poate-ar fi bine să-l înlocuieşti, mai 
devreme sau mai târziu. 

— Eu să-l înlocuiesc? întrebă ea, 
uimită. Tu l-ai instalat, n-ai decât să-l 
înlocuieşti tu. Barca e ata... 

— Iar tu locuieşti în ea gratis, Kara. E 
cazul să-ţi asumi unele responsabilităţi. 

Tonul calm şi rezonabil al lui Nick n-o 


îndupleca pe Kara cu nimic. Ba chiar, o 


enerva şi mai rău. 

— Îmi asum responsabilitatea. Îmi 
asum  responsabilitatea locuinţei tatălui 
meu. A tatălui meu, repetă ea. 

— Şi eu unde propui să dorm? Pe 
plajă? 

Se vedea clar că Nick n-o lua în 
serios. 

— Du-te la un motel. La Arthur. La 
Perry - sunt convinsă că le-ar plăcea să-ţi 
mai audă poveştile despre mine. Du-te 
oriunde. Numai pleacă, Nick. Sunt 
obosită. Am avut o zi grea şi abia aştept să 
bag cornu-n pernă. 

Nick tăcu un lung răstimp, înainte de 
a face un pas spre ea, încet, calm. 

— Haide, Kara, spuse el, eşti 
extenuată şi nu te mai controlezi. Ha să 
bem ceva rece şi să discutăm. Am să 


rezolv eu totul. 


Tonul său împăciuitor n-o liniştea cu 
nimic. 

— Ai să rezolvi? Între noi doi n-o să 
se rezolve nimic, Nick. Altceva, nu mai am 
de spus. 

— Kara... 

— Nici să nu încerci, îl preveni ea. N- 
am chef. Ai făcut tot răul de care eşti 
capabil. 

— Ce rău... 

— Am să-ţi spun eu ce rău! strigă 
Kara. Mai întâi, furi apartamentul tatălui 
meu, mă înfunzi pe-o barcă lângă un 
echipament vechi de douăzeci de ani, pe 
urmă le torni la minciuni despre mine 
soţilor Perry... 

— Kara, dacă despre asta e vorba, nu 
le-am spus... 

— Nu te osteni să negi, Nick. Nu mai 


contează. Numai ieşi afară. Asta-i tot ce-ţi 


cer, arătă ea spre uşă. M-am săturat de 
tine. 

Nick ridică din umeri, se întoarse şi 
se aşeză într-unul din fotoliile comode la 
care Kara râvnea din clipa când intrase în 
apartament. 

— Nici nu mă gândesc să plec, îi 
spuse el. Nu ştiu despre ce e vorba, dar 
dacă te simţi incomod în barcă şi vrei să 
pereci noaptea aici, eşti invitata mea. Însă 
la pat nu renunţ. Nici chiar pentru tine, 
Kara. 

— Vreau locuinţa asta, şi-o vreau 
acum, Nick. 

Kara îşi dădea seama că era 
iraţională, voia să-şi întrerupă tirada, dar 
nu putea. Torentul emoţiilor care o 
inundaseră în casa plutitoare devenise val 
seismic. Măcar de data asta, urma să aibă 


ultimul cuvât. 


— Kara, vorbeşti ca o nebună, o 
preveni Nick. 

— Dacă sunt nebună, vina e numai a 
ta. A sosit vremea răfuielii, care se anunţa 
de mult. 

Era conştientă că devenea tot mai 
isterică, dar nu făcea nimic ca să se 
oprească. Poate că asta era singura cale 
de a face faţă tumultului dintr-însa. 

— În sfârşit, spun exact ceea ce 
gândesc, iar dacă nu suporţi, atunci ieşi 
afară. De fapt, chit că suporţi sau că nu, 
ieşi oricum. leşi şi gata! ţipă ea. 

— Kara, vino-aici şi stai jos, mai făcu 
Nick o încercare. Îţi dau un pahar de vin, 
putem să ne relaxăm şi să discutăm ca doi 
oameni civilizaţi. 

— Nu mă lua de sus, Nick. Sunt 
absolut civilizată şi nu-mi place să fiu 


tratată ca un copil isteric. 


— Dacă aşa te porţi, aşa te tratez. 

— Să nu-ndrăzneşti... 

— Kara, m-am săturat de toată 
povestea asta. Bagă-ţi minţile-n cap, sau 
du-te acasă. 

— În sauna aia nu mai intru. 

— Atunci cară-te-apoi la Atlanta! se 
enervă şi el. 

— Niciodată! 

Ridicându-se, Nick făcu un pas spre 
ea. 

— Atunci, stai jos şi calmează-te. 

Întinse braţele, iar Kara, instinctiv, 
ridică un braţ să se apere. 

— Pentru numele lui Dumnezeu, 
Kara, doar n-am să te lovesc. 

— De unde pot să ştiu? întrebă ea, cu 
voce ascuţită. 

— Kara... întinse Nick iarăşi braţele. 


Cât ai clipi, Kara făcu un pas înapoi 


şi luă cu ambele mâini o bază de pe 
gheridon, ochind capul lui Nick. 

— Nu mă atinge, Nick. M-am săturat 
de tine! 

— Eşti nebună. 

Înainte de a apuca să reacționeze, o 
apucă de braţ şi-i smulse vaza din mâini. 

După ce o pusă pe jos, unde Kara n-o 
mai putea ajunge, se întoarse şi o prinse 
de umeri: 

— Puteai să mă omori. 

— Asta era ideea, replică ea, 
zvârcolindu-se în strânsoare. 

Nick o strânse la piept, cuprinzând-o 
strâns cu braţele. 

— Kara, ţi-ai făcut o impresie greşită 
despre mine. Nu-ţi sunt duşman... 

— Dacă tu nu eşti, atunci cine e? 
întrebă ea. 


— Poate că tu eşti propriul tău 


duşman. 

— Dar e ridicol! strigă ea, încercând 
să-l calce pe piciorul gol. 

O ridică până abia mai atinse 
podeaua cu vârfurile picioarelor. 

— N-aş crede. 

Se simţea imobilizată, ceea ce era de 
ajuns ca s-o facă să se zbată cu o 
disperare sporită. Fără efect, îi împinse 
umerii cu mâinile. Avea palmele umede de 
sudoare, alunecând pe piele lui ca satinul. 
Cumva, conflictul devenise o confruntare 
erotică. Încercă să-şi blocheze excitaţia 
crescândă - dar era imposibil să ignore 
apăsarea senzuală a părţii de jos din 
trupul lui. 

Ajunsese dincolo de disperare. 

— Dă-mi drumul! 

— Niciodată. 


Îi nimeri un şut în fluierul piciorului 


şi zâmbi satisfăcută când Nick gemu, 
slăbind strânsoarea. 

Într-o clipă, Kara se smulse din 
braţele lui,  răsucindu-se spre uşa 
dormitorului. Dacă reuşea să ajungă şi să 
se încuie înăuntru, atunci camrea avea să 
devină a ei. Posesiunea reprezenta nouă 
zecimi din lege, spusese Nick. Urma să-i 
folosească propriile cuvinte împotriva lui. 

Se afla drept în spatele ei. Închise 
uşa, dar nu destul de repede. Nick se 
aruncă peste uşă cu toată greutatea, 
catapultând-o pe Kara prin cameră, până 
pe pat. Inerţia îl aruncă deasupra ei. 

Un moment, rămase cu răsuflarea 
tăiată. Apoi, începu să se zbată sub el. 

— Scoală-te, nebunule! strigă ea. Dă- 
te jos de pe mine. 

— Numai dacă nu te mai porţi ca o 


nebună. 


Nick respira precipitat, superficial, la 
fel ca ea. Îi auzea inima bătând, lipită de a 
ei. 

— Ce naiba, Kara, ce se întâmplă cu 
tine? 

— Nu cu mine, cu tine se întâmplă! 
Îmi distrugi viaţa. Le spui oamenilor că 
sunt nebună după tine, le spui că din 
cauza ta sunt aici... 

Nick înălţă capul, privind-o. Ochii săi 
luceau în lumina slabă a lămpii din 
dormitor. 

— Nu i-am spus nimănui asta, Kara. 

— Ai zis... 

— Nu se poate să nu-ți fi dat seama 
că te tachinam. 

— Atunci, de ce... 

— Fiindcă e adevărat. 

Glasul îi devenise scăzut, senzual. 


— Nu i-am spus-o nimănui, dar ţi-o 


spun ţie. Motivul pentru care ne aflăm 
amândoi aici e ceea ce se întâmplă între 
noi. Acum. Aşa. N-am dreptate, Kara? 

Nu-i putea răspunde. Avea senzaţia 
că-i plesneau plămânii, din lipsă de oxigen. 
Îi venea să urle, spunându-i că totul era pe 
dos, că nu dorea deloc aşa ceva. Dar ar fi 
fost o minciună. Din clipa când o sărutase 
pe plajă, exact asta îşi dorise. 

— Kara... îi atinse el faţa cu o mână. 

Kara închise ochii, iar Nick o sărută. 

Limba lui săvârşi o plăcută cotropire 
a gurii. Îi sărută gâtul, urcâdn cu buzele 
de-a lungul fălcii, spre ureche. Respirația 
lui fierbinte îi stârnea furnicături de 
dorinţă prin toate terminaţiile nervoase. 

— Nu le-am spus soţilor Perry că ai 
rămas aici din cauza mea, murmură el. Te- 
am minţit, Kara. Nu era decât propria mea 


fantezie secretă, aceea de a spera că mă 


doreşti la fel cum te doresc eu pe tine. 

Kara o ştia. O ştiuse tot timpul, dar o 
mişca adânc să-l audă spunând-o. Fantezia 
dorinţei lor reciproce devenise realitate. 
Se lăsă în voia ei. 

Limba lui Nick îi explora pavilionul 
urechii. Kara îşi strânse braţele la spatele 
său. Apoi, unul dintre picioarele lui se 
strecură între ale ei, numai muşchi şi 
dogoare. 

Nick îşi strecură mâna sub bluza ei, 
umblând la încheietoarea sutienului. După 
ce o desfăcu, îi cuprinse sânul, frecându-i 
sfârcul cu podul palmei până când Kara se 
simţi străbătută de o spirală a dorinţei. 

— O, Kara, şopti el, eşti atât de 
delicioasă. Atât de minunată. 

Îi scoase bluza peste cap, apoi 
aruncă sutienul subţire pe jos. 


— Vreau să te văd toată, să te ating 


peste tot. 

Gura lui cobori peste sân. Kara gemu 
cu voluptate. Îşi încleştă degetele în părul 
des al lui Nick, trăgându-l mai aproape. 

Scoţându-i pantalonii scurţi, Nick îşi 
plimbă mâna peste pielea sensibilă din 
interiorul coapsei. 

— Ştiam eu că ai nişte coapse 
superbe, murmură el, răguşit. 

Apoi, îi găsi marginea chiloţilor şi i-i 
trase. Era umedă şi caldă, iar degetele lui 
începură s-o mângâie până când Kara 
strigă de dorinţă. Simţea o dorinţă ce nu 
putea fi negată, ce se cerea împlinită. 

— Simţi şi tu ce bine ne potrivim, 
Kara? şopti Nick. Ştiu că poate fi şi mai 
bine. Vreau să-ţi arăt, vreau... 

Karei nu-i mai rămăsese grai ca să-i 
răspundă. Cu mâini tremurătoare, se 


chinuia să-i desfacă fermoarul şortului. În 


sfârşit, reuşi să îngaime: 

— Nick, ajută-mă. 

Îşi scoase şortul, îl aruncă pe jos şi 
luă mâna Karei într-a lui. 


— Atinge-mă, Kara. Te rog, atinge- 


Ea îşi depuse mâna în locul dorit şi, 
în timp ce îl mângâia, îl simţi întărindu-se 
în mâna ei. 

— O Kara. Ce-mi faci. Mă 
înnebuneşti. 

Continuă să-i mângâie erecţia, în 
timp ce-şi cobora capul şi-i atingea ambele 
sfârcuri cu vârful limbii. Îi acoperi şi ea 
gura cu a ei, apoi se retrase. 

— Ai o gură minunată, şopti ea. Chiar 
şi când te uram, ţi-am observat gura, ţi-am 
iubit gura. 

— Şi tu ai nişte sâni minunati, i-l 


sărută el pe unul, apoi pe celălalt. Şi o 


piele frumoasă. 

Îşi trecu încet limba peste abdomenul 
ei. 

— Chiar când credeam că te uram, ți- 
am observat sânii şi pielea. Dar nu mi-am 
imaginat nicio clipă cât de sublimă eşti 
aici. 

Buzele lui găsiră locul moale şi umed 
dintre picioare. 

— Niciun moment n-am ştiut cât de 
dulce poţi fi. 

Limba lui făcea vrăji, scoţând-o din 
sine însăşi, până nu mai rămase decât o 
dorinţă  pustiitoare care o lăsa cu 
răsuflarea tăiată. Tensiunea era 
insuportabilă - îi venea să ţipe, să urle - 
dar nu putu decât să şoptească: 

— O, Nick, te doresc atât de mult... 

Încet, blând, Nick o pătrunse. 


Fierbinţeala şi puterea lui o umplură, iar 


Kara îl învălui în căldura ei gingaşă. Îşi 
înfipse degetele în muşchii spinării lui, pe 
când trupurile li se mişcau în armonie, 
împreunate într-un ritm lent, perfect. 

Nick se opri din mişcare, pentru a-i 
da la o parte o şuviţă de păr umedă de pe 
faţă. 

— Te simţi bine? îi şopti, cu glas 
răguşit. 

Kara îi zâmbi, cu ochii visători şi 
îndepărtați: 

— Mai mult decât bine. O, Nick sunt 
într-al nouălea cer. 

— Şi eu. 

Impulsurile i se înteţiră, în timp ce 
inima îi bătea nebuneşte şi sângele se 
repezea vertiginos prin vene. 

Apoi, sosi momentul când ştiură 
amândoi că n-o mai puteau prelungi. 


Se produse cu o intensitate orbitoare, 


care opri timpul în loc, străbătu spaţiul, 
atinse eternitatea. Se ţineau unul de altul, 
încinşi şi umezi, uniţi într-o bucurie mai 
presus de tot ce şi-ar fi putut imagina 
oricare dintre ei. 

— Nick, murmură Kara, după un 
timp. Nu ştia cât de mult. Nu conta. 

— Ştiu, şopti el. Ştiu. 

Rămaseră nemişcaţi, tăcuţi, într-o 
linişte desăvârşită. 

— Mai trebuie să plec? o rachină 
Nick. 

— Să pleci? 

— Nu mai ţii minte? 

— Nu, răspunse ea cu sinceritate. 

— Cu atât mai bine. Să uităm totul şi 
să ne ţinem de momentul ăsta din timp. 

Kara se înfioră uşor, iar el trase la o 
parte pătura, ca să se poată vâri amândoi 
dedesubt. 


În timp ce ea adormea, Nick o ţinea 
în braţe, tandru, nedorind să întrerupă 
contactul fizic. Dragostea lor fusese atât 
de neaşteptată, atât de miraculoasă, încât 
se temea să lase momentul să treacă. 
Odorise din primul moment când o văzuse. 
lar acum, că făcuseră dragoste, totul între 
ei avea să fie altfel, dar încă nu era sigur 


cum. 


Când Kara se trezi, piciorul lui Nick 
stātea petrecut posesiv peste al ei, iar 
braţul îi zăcea peste umăr. Rămase 
nemişcată, rugându-se să nu deschidă 
ochii, rugându-se să poată scăpa fără a 
trebui să-i facă faţă în lumina puternică a 
dimineţii. 

În sfârşit, se întoarse şi se târî lateral 
spre marginea patului, după care îşi adună 


hainele. Capul i se învârtea, cu mintea 


năpădită de imagini. Ce-o apucase, să 
ajungă în pat cu Nick Fleming? 

Trebuia să discute despre cele 
întâmplate, dar nu acum. Avea nevoie de 
timp, să se gândească în linişte ce naiba 
avea de făcut. 

O nebunie. Asta trebuia să fie. Numai 
insanitatea ar fi putut-o împinge la starea 
de abandon senzual prin care trecuse în 
noaptea trecută. Simţi un gol în stomac, 
când se gândi la toate lucrurile erotice şi 
intime pe care le făcuseră în pat. Dar 
simplul fapt că Nick era un amant superb 
nu însemna să uite ce anume o adusese în 
Florida. Trebuia să-l scoată afară din viaţa 
ei, pentru ca viaţa ei să poată merge 


înainte. 


Kara fu prima clientă la sediul 


Companiei Imobiliare Hartwell. Avea 


noroc, o informă secretara, că domnul 
Hartwell sosise şi el devreme şi avea timp 
s-o primească înaintea întâlnirii de la ora 
nouă. Putea intra pe loc. 

— Bună dimineața, domnişoară 
Selwyn. Sunt Larry Hartwell. Pot să vă 
ofer o cafea? E destul de devreme pentru 
a discuta afaceri. 

— Nu beau cafea, mulțumesc, 
răspunse Kara. 

Se aşeză în fotoliul de piele indicat şi 
privi prin cabinet. Muc şi sfârc, fură 
singurele două cuvinte care-i veniră în 
minte. Mocheta groasă, draperiile grele, 
biroul de mahon lustruit şi tablourile în 
ulei originale sugerau bani şi prestigiu. 

— Ei, şi ce pot face pentru 
dumneavoastră pe ziua de azi? 

Înfăţişarea lui Larry Hartwell 


completa perfect decorul, în costumul de 


vară croit de comandă, cămaşa bleu, 
cravata conservatoare cu dungi şi pantofii 
lucioşi. Era tânăr, abia trecut de treizeci 
de ani, cu păr blond, pieptănat pe spate 
deasupra frunţii înalte. Arăta exact ca 
genul de om cu care mama ei ar fi vrut 
întotdeauna să aibă întâlniri - dichisit, 
cizelat şi, probabil, plin de relaţii. 

Kara trase adânc aer în piept şi se 
avântă: 

— Nu sunt foarte sigură de ce mă 
aflu aici. Ştiu doar că v-am văzut anunţul 
în ziar şi panourile de reclamă pe 
autostradă. Ştiam că aveţi o companie 
mare... 

— Cea mai mare din ţară, preciză 
Latham, cu o licărire de mândrie în ochii 
săi albaşri. 

— Speram să-mi puteţi da un sfat, 


continuă ea, nesigură. 


— Despre Sundowner? 

— De unde ştiţi că am legături cu 
Sundowner? 

Buzele lui Larry se arcuiră într-un 
uşor surâs. Îşi mnetezi cu o mână părul 
blond, pieptănat impecabil. 

— Domnişoară Selwyn, suntem în 
Cypress Key. Toată lumea ştie totul. Sau, 
daţi-mi voie să mă exprim altfel. Oricine e 
cineva, ştie ce se întâmplă cu persoanele 
importante de pe-aici. Am aflat de cum aţi 
ajuns în oraş. 

— Nu-s o persoană chiar atât de 
importantă. 

— Sundowner e un local foarte 
popular, şi faceţi unele valuri pe-acolo. 
Asta vă califică, adăugă el, cu un nou 
zâmbet. Deci, dumneavoastră şi Fleming 
nu vă prea înţelegeţi cu privire la local? 


— Şi pe-asta o ştiţi? 


Larry dădu din cap. 

— Ei, asta mă scuteşte de-o mulţime 
de explicaţii. Nick... âă, domnul Fleming şi 
cu mine suntem amândoi proprietari ai 
localului Sundowner. Tatăl meu ni l-a lăsat 
amândorura, iar avocatul lui a spus că 
testamentul e legal. 

Larry bătu cu creionul ascuţit ca acul 
în mapa de birou. 

— Mi s-a părut destul de neobişnuit, 
să-i lase localul şi lui Fleming. Nu ştiu de 
unde vine, dar pur şi simplu şi-a croit 
drum în afacerile tatălui dumneavoastră şi 
a ajuns în vârf, aşa e? 

Kara presupuse că întrebarea era 
retorică şi nu se osteni să răspundă. 

— Ce ştiţi despre trecutul lui 
Fleming? 

— Nu prea multe. Susţine că s-a 


născut în nord, în Pennsylvania, cred. 


— Hmm. Atunci, poate ar fi bine să 
facem unele cercetări. S-ar putea să-l fi 
tras pe sfoară, în vreun fel, pe tatăl 
dumneavoastră. 

— A, nu, interveni Kara. Adică, nu 
cred. O fi având Nick... ăă, domnul 
Fleming, un trecut cam pestriţ, dar din 
câte spune toată lumea, tatăl meu îl iubea 
ca pe un fiu. 

Larry arcui o sprâcneană. 

— Un escroc talentat se poate 
preface bine. 

— Mă rog, poate... 

— N-ar strica să puneţi câteva 
întrebări pe lângă Sundowner, aşa, ca din 
întâmplare. Poate aflaţi ceva care să vă 
ajute să-l eliminaţi din combinaţie. 

— Asta şi vreau, răspunse Kara, cu 
fermitate. Să iasă Nick Fleming din 


combinaţie, ca să pot vinde restaurantul. 


De-asta am venit aici, în Cypress Key. Ca 
să-l vând. Am fost deviată de la scopurile 
mele, şi nu-mi place. 

— Bine, atunci e nevoie să facem 
câteva lucruri, replică Larry, rezemat de 
spătar, netezindu-şi încă odată, rapid, 
părul. 

— Încerc orice. 

— În regulă. Putem începe prin a-l 
împroşca pe Fleming cu puţin noroi. Îi 
scormonim trecutul. 

Ezită, apoi adăugă: 

— Dar îmi dau seama după faţa 
dumneavoastră că nu vă încântă ideea. 
Cred că ar putea fi incomod, întrucât 
lucraţi împreună. 

Și ne culcăm impreună, îşi spuse 
Kara. Spera să nu roşească. 

— Ceea ce pot face e să iau urma 


hârtiilor - titlul de proprietate, inspecţiile, 


licenţele. Poate găsesc ceva care să ne dea 
o bază de discuţie cu Fleming. 

— Ca de pildă? 

— Nu ştiu sigur. Lăsaţi-mă doar să-mi 
bag nasul pe ici, pe colo. Nu se ştie 
niciodată ce apare. 

Kara dădu din cap. Nu putea fi nimic 
rău în asta. 

— Celălalt lucru pe care am să-l fac a 
fi să văd ce fel de pachet financiar pot 
întocmi pentru proprietate, ce gen de 
investitori flămânzi se găsesc. Ştiu că 
Fleming nu vrea să vândă, dar dacă mă 
duc la el cu o ofertă de-un milion de 
dolari, s-ar putea decide că e gata să se 
retragă. 

— Poate, spuse Kara. La urma urmei, 
discutăm la modul abstract, dar dacă aveţi 
cu adevărat o ofertă, poate o să ascuylte. 


— Banii vorbesc, domnişoară Selwyn. 


— Kara, vă rog. 

— Iar eu sunt Larry. Voi începe 
imediat, Kara, mai spuse el, ridicându-se. 
Între timp, aş fi încântat să te invit azi la 
masă, sau poate la cină, diseară. 

Răspunsul ei sosi prompt: 

— Mulţumesc mult, Larry, dar am de 
lucru toată ziua - prânzul şi cina la 
Sundowner. Orice s-ar întâmpla, trebuie 
să-mi urmez planurile de a aduce noi 
clienţi. 

— Înţeleg. Atunci, poate altă dată. 
Ţinem legătura, Kara, şi aştept cu 
nerăbdare să te revăd, atât pe plan 
profesional, cât şi personal, adăugă el, cu 
un zâmbet fermecător. 

— Sunt sigură că vom vorbi curând, 
răspunse evaziv Kara, dar dacă nu sunt la 
Sundowner când dai telefon, nu e nevoie 


ca Nick să ştie că am discutat. 


— Vorbesc sau cu tine, sau cu nimeni, 
îi promise Larry. Şi abia aştept să ne 
revedem. 

Kara se duse repede la maşină, 
sperând ca Larry să fie la fel de persistent 
ca agent imboiliar pe cât era ca petitor. 

În timp ce pornea spre restaurant, îşi 
dădu seama că mai era singură de un 
lucru. N-avea de gând să accepte curtea 
lui Larry Hartwell. Se terminase cu 
relaţiile sentimentale în Cypress Key. Nici 
cu Nick nu urma să mai aibă de-a face, 
jură ea în sinea ei. Oricine putea comite o 
greşeală şi n-avea de gând s-o mai repete. 
Ceea ce se întâmplase între ei o zguduise 
profund. Nu mai putea avea încredere în 
propria ei putere de judecată, se comporta 
irațional, periculos chiar. 

Periculos. Aceasta era prima ei 


impresie despre Nick Fleming. Şi nu se 


înşelase. 


Capitolul 8 


Kara nu avea idee cum urma să 
rezolve problema reîntâlnirii cu Nick. Aşa 
că o amână temporar, strecurându-se în 
Sundowner fără s-o observe nimeni. 

În timpce trecea grăbită în sala de 
mese, îi auzi pe Nick şi Buck stând de 
vorbă la bar. Betty nu se afla acolo, ceea 
ce era cu atât mai bine. Nici cu ea nu avea 
chef să vorbească. Dar erau treburi de 
făcut, aşa că se îndreptă spre o masă din 
colţul cel mai îndepărtat, nevăzută de la 
bar, şi-şi scoase caietul. 

Chiar dacă Larry găsea o cale de a-l 
convinge pe Nick să vândă, puteau trece 


până atunci săptămâni sau luni de zile. 


Între timp, viaţa avea să meargă înainte. 


Kara începu să-şi revadă planurile. 


Aproape terminase, când simţi o 
mână pe umăr. 

— Nu mă lua aşa, pe furiş! îi reproşă 
ea. 

— Suntem cam arţăgoasă în 
dimineaţa asta, nu? îşi trase Nick un 
scaun,  aşezându-se alături. Tu te-ai 
strecurat pe furiş azi dimineaţă. Din 
camera mea, Kara. 

Kara îşi simţi obrajii înfierbântându- 
se. 

— N-am vrut să te trezesc, spuse ea, 
cam moale. 

— Erai jenată, nu-i aşa? o întrebă 
blând Nick. 

La asta, îl privi în ochi. Avea o 


expresie serioasă, dar Kara - avea de unde 


să ştie ce se întâmpla în capul lui. 

— Da, eram jenată... şi ruşinată ce 
ceea ce făcusem. 

— Ruşinată? repetă el, foarte 
surprins. [i-era ruşine că făcuserăm 
dragoste? 

— Şşş, îl preveni Kara. Să nu te-audă 
cineva. 

Tăcu câteva clipe, apoi îi explică: 

— Nu venisem la tine pentru... 
pentru asta. N-am vrut să se întâmple. M- 
am lăsat doar... 

— Dusă de val? întrebă încet Nick. 

— Da, asta şi un fel de... nebunie. De 
fapt, chiar tu ai spus că mă purtam ca o 
nebună. 

O expresie indescifrabilă trecu fugar 
peste chipul lui Nick, înlocuită imediat de 
o răceală la fel de dură ca şi cuvintele lui: 


— Deci, numai o nebună ar fi făcut 


dragoste cu mine, n-ai vrut să se întâmple, 
n-ai simţit nimic cu adevărat. 

— Da... cam... cam aşa ceva, se 
bâlbâi Kara. 

Nick se aplecă spre ea: 

— Pentru mine n-a fost aşa, Kara. A 
fost emoţionant şi spontan, şi mi-a plăcut 
clipă de clipă. Nu-mi pare rău, dar cred că 
ţie îţi pare. 

— Aş dori să-ţi pot explica, dar nu 
pot. Vreau să zic, nu mă pot exprima în 
cuvinte. 

— Dar ştii ce simţi? 

Zâmbetul care-i arcuia buzele nu era 
deloc amuzat. 

— Ruşine şi jenă. Ce mai compliment, 
adăugă el, tăios ca un cuţit. Faci ca totul 
să fie al dracului de complicat, Kara. 

Kara simţi că ochii i se umpleau de 


lacrimi. Nu voia să plângă în faţa lui. 


— Îmi pare rău, Nick. Îmi pare rău că 
s-a întâmplat, îmi pare rău că ne certăm. 
Dar noi părem să ne certăm tot timpul. 
Asta e adevărata noastră relaţie. 

— S-ar putea să ai dreptate. Certurile 
nu sunt deloc neobişnuite între noi. Poate 
că singurul loc unde ne înţelegem e patul. 

— Dar nu înţelegi? întrebă ea, 
înghiţindu-şi emoţiile. Ne e imposibil să ne 
luăm de piept toată ziua, şi pe urmă să 
sărim în pat ca şi cum nimic nu s-ar fi 
întâmplat. 

— Mie mi se pare o soluţie excelentă, 
dar în fond, tu hotărăşi. 

— Într-adevăr. Trebuie să lămurim 
problema şi să recunoaştem că 
aranjamentul ăsta nu merge. N-am vrut 
niciodată să stau la Sundowner, şi nici tu 
nu m-ai dorit aici. Asta nu s-a schimbat. 


— Dar eu te doresc aici... 


— Numai în pat, Nick, îi aminti Kara. 
Nu vrei să am de-a face cu restaurantul, 
nu vrei să fac îmbunătăţiri... 

— Să le zicem schimbări. Încă nu 
suntem siguri dacă ai îmbunătăţit ceva. 

— Nu-ţi dai seama că mă refer la noi? 
începu ea să se înfurie. Niciodată nu ne 
înţelegem, în nicio privinţă. De-asta ar 
trebui să renunţăm la colaborare, să 
vindem proprietatea şi să  împărţim 
câştigul. E singura soluţie care poate 
reuşi. 

Nick se ridică pe neaşteptate: 

— Vrei s-o luăm de la început, Kara? 
Ţi-am spus, Sundowner nu e de vânzare. 
Iar cât despre relaţia noastră - sau lipsa ei 
- cred că ai dreptate. Amestecul între 
afaceri şi plăcere creează probleme. Au 
dovedit-o Betty şi Arthur, când erau 


căsătoriţi. 


— Cu siguranţă, n-am vrut să se 
întâmple ceea ce s-a întâmplat aseară. Dar 
s-a întâmplat, iar acum mai putem doar 
încerca să uităm. Să ştergem totul cu 
buretele. Să găsim o cale de a ne înţelege 
în... 

— ...Pace şi armonie. Sună minunat, 
comentă el sarcastic, dar nu pare prea 
practic. Ai vreun plan? 

— Nu tocmai, mormăi Kara. La 
partea asta nu mă gândisem. 

— Ei bine, îţi propun să-ncepi să te 
gândeşti, Kara, se agăţă el cu ambele 
mâini de marginea mesei, aplecându-se 
spre ea. Gândeşte-te la termenii tăi, de 
pildă. 

— La ce termeni? se retrase Kara din 
faţa lui. Niciodată nu-l mai văzuse atât de 
aspru. 


— Termenii relaţiei noastre de lucru. 


Presupun că-i vei continua micul 
experiment din sala de mese. 

— Da, pentru moment, cel puţin. 

Până când primea câteva răspunsuri 
de la Larry Hartwell. 

— Şi? 

— Şi... 

Căută înnebunită un răspuns şi oftă 
cu uşurare când îi veni în minte cel mai 
evident: 

— Pur şi simplu, nu e nevoie ca 
drumurile noastre să se încrucişeze. Nu 
avem niciun motiv de a ne vedea, decât 
când trebuie să luăm decizii în comun. 
Cum i-a spus şi Betty lui Arthur: „Lu-ţi 
vezi de treburile tale, eu îmi văd de ale 
mele”. E un sfat înţelept şi cred că ne 
putem descurcam amândoi. 

— Eu pot să mă descurc cu orice. 


O studia cu ochii îngustaţi. Începu s-o 


străbată un mic fior pe şira spinării, 
pornind de la ceafă. Se simţea ca un 
speciment sub microscop. 

— La urma urmei, continuă Nick, de 
la început m-am descurcat cu tot ce mi-ai 
aruncat în faţă. 

— Despre ce vorbeşti? 

— S-o spunem p-a dreaptă, Kara. Ai 
transformat toate întâlnirile noastre în 
conflicte, iar când ţi-ai dat seama ce 
însemnau de fapt toate scânteile alea, ai 
bătut în retragere. 

—  Scânteile, cum le zici tu, nu 
însemnau decât că nu ne simpatizăm. 

— Ba nu, Kara, însemnau exact 
contrariul - numai că tu nu vrei să 
recunoşti. 

— Ce-ţi dă dreptul să-mi analizezi aşa 
sentimentele? 


Nelăsându-i timp să răspundă, 


continuă: 

— Crezi că ştii totul despre mine, dar 
nu-i adevărat. Nu ştii nimic, absolut nimic! 

Nick nu-i luă în seamă izbucnirea: 

— Cum spuneam, acum când ştii ce 
înseamnă scânteile, eşti mai hotărâtă ca 
oricând să mă ţii la distanţă. De ce nu poţi 
fi cinstită cu sentimentele tale, Kara? 

Kara simţi că i se contracta gâtlejul, 
făcând-o să vorbească mai greu. Îşi aminti 
suspiciunile lui Larry cu privire la Nick. 
lar acum, Nick punea cinstea ei la 
îndoială. Înghiţi un nod. 

— Sunt sinceră când spun că soluţia 
cea mai bună e să rămânem practici, 
profesionişti şi... 

— Distanţi, încheie Nick. Cum vrei, 
Kara. Sunt dispus să accept varianta ta 
asupra celor de aseară. Să zicem că nimic 


nu s-a întâmplat. 


Duse mâna la buzunar, scoase un cec 
şi îl aruncă pe masă: 

— Pentru tine. 

— Ce-i asta? 

— Nu fi jignită. Nu e plata pentru 
serviciile prestate. Este un cec pentru o 
nouă instalaţie de aer condiţionat. 

— N-am nevoie, se îcăpăţână ea. Am 
să mi-o cumpăr singură. 

— a-l, mârâi Nick. Cum spuneai 
aseară, casa plutitoare e a mea. Eu 
răspund de reparaţii. 

— Mă simt foarte penibil... 

— Ei, nu-ţi face griji. Ai să-ţi revii. 

Neştiind ce altceva să facă, luă cecul. 

— Perfect, continuă el. Aşa, totul e 
mai uşor, pentru că acceptarea cecului mă 
înştiinţează să plănuieşti să rămâi acolo şi 
ai renunţat la ideea de a mă da afară din 


casa lui Sean. Din casa mea. 


— Da, rămâne a ta. 

O  inundară amintirile tuturor 
lucrurilor pe care încercase să le uite 
despre seara trecută. Se înroşi la faţă. 

— N-am să-ţi mai fac vizite nocturne, 
încheie ea. 

— Ceea ce e o pierdere pentru 
amândoi, replică Nick, senzual. 

Înainte de a a apuca să reacționeze, 
conversaţia le fu întreruptă de un conflict 
mult mai sonor, din bucătărie. 

— Unde mi-ai pus cuţitu' de creveţi, 
femeie? striga Arthur. Pariez că mi l-ai 
ascuns. 

— Băi catârule, e în sertar, unde l-ai 
lăsat. Eşti prea încăpățânat ca să 
recunoşti că nu l-ai văzut, ripostă Betty. 

— Nu pot să văd ce nu-i acolo. 

— Dă-te la o parte, ţi-l găsesc eu. 


Cuintele lui Betty fură urmate de un 


zăngănit de tacâmuri. 

Nick ridică din umeri, pornind spre 
bar. După câţiva paşi se opri, cu privirea 
înapoi spre Kara. 

— Merge perfect, nu? 

— Ce anume? 

— Filosofia aia a ta şi-a lui Betty - tu- 
ţi vezi de treburile tale, eu de ale mele. 

Kara nu răspunse. 

— Ei, îi las pe Betty şi Arthur în 
seama ta, Kara. Tu ai angajat-o, aşa că 
poţi să te ocupi de problemele pe care le 
creează. Mie mi-ajung ale mele. 

Kara se ridică şi intră în bucătărie, 
uşurată să-şi alunge din minte propriile ei 
probleme. 

— Ce  se-ntâmplă aici? întrebă, 
intrând pe uşile batante. 

Un sertar zăcea cu gura în jus, lângă 


o grămadă de cuțite, linguri, polonice şi 


bătătoare. 

— Arthur a făcut o demonstraţie de 
forţă bărbătească şi a scos cu totul 
sertarul ăsta, răspunse Betty. 

Arthur o privea încruntat. 

— lar acum, are de făcut ordine. 

— Femeia asta, o arătă el cu degetul 
pe Betty, a umblat la lucrurile mele şi n- 
are decât să facă ea ordine. 

— Eu n-am... 

— Dar numai după ce-mi găseşte 
cuțitul de creveţi. 

— Nici nu m-am atins de bucătăria 
ta, reuşi să spună Betty. Kara şi cu mine 
am făcut curat ieri două ore, după 
petrecere, şi am pus toate lucrurile la loc. 

— Atunci unde e cuțitul meu de 
creveţi? 

— Păi, era în sertar, deci cred că 


acum e pe jos. 


— Bine, găseşte-l, ceru Arthur. 

Betty se aplecă şi, cu un gest 
dramatic care făcu să-i răsune brăţările, 
culese cuțitul din grămadă şi i-l întinse. 

Arthur îl luă fără o vorbă, evitându-i 
cu grijă ochii negri şi jucăuşi. Se lăsă o 
tăcere incomodă. 

Kara îşi drese glasul: 

— Ăă, deci, totul s-a rezolvat, da? 
Arthur şi-a găsit cuțitul, iar eu şi Betty n- 
avem nicio vină, încheie ea, cu un zâmbet 
vesel. 

Arthur îşi încrucişă braţele pe piept. 

Kara mai făcu o încercare: 

— Salata de creveţi a fost delicioasă, 
Arthur. Ne-a plăcut enorm, nu-i aşa, Betty? 

Betty dădu din cap. 

— Am avut eu chef s-o fac, bombăni 
Arthur. Aşa-mi vine uneori. lar alteori, nu- 


mi vine. 


— Ştiu, ştiu, toţi avem zile mai bune 
sau mai rele, răspunse împăciuitor Kara, 
pregătindu-se să iasă. 

Următoarele cuvinte ale lui Betty o 
opriră în loc. 

— Şi salata de creveţi de la bufetul 
lui Ben Crowley e destuyl de bună. 

— Şi de unde ştii, mă rog? o întrebă 
Arthur. 

— M-am dus să iau câteva portii, 
aseară. 

— Eu am făcut salată la Sundowner, 
şi tu te-ai dus la Crowley? mârâi el, 
ameninţător. 

— A ta se terminase. 

— Femeilor de la petrecere le-a 
plăcut la nebunie, Arthur. Au mâncat-o cât 
ai bate din palme. 

— Aşa că te-ai hotărât s-o încerci şi 


pe-a lui Crowley? 


— Exact, răspunse Betty. 

— Chiar dacă ăla habar n-are să 
deosebească izma  creaţă de izma 
piperată? 

— Mă rog, s-ar putea să nu 
folosească prea subtil plantele aromate, 
dar mâncarea în ansamblu nu-i deloc rea, 
insistă Betty. Şi e un gentleman 
fermecător. În timp ce aşteptam, mi-a adus 
un pahar cu vin. A spus că arătam obosită. 
Că păream să am nevoie de un masaj bun. 

— Şi l-ai lăsat să te maseze? mugi 
Arthur. 

— Am spus eu asta? Kara, am spus 
aşa ceva? 

Kara preferă să nu se amestece în 
războiul care se anunţa. 

— Ben Crowley e tot timpul un 
gentleman perfect. A spus că păream să 


am nevoie de un masaj. Aici, unde mi se 


crispaseră atât de tare muşchii, îşi frecă 
ea ceafa, urmărind tot timpul reacţia lui 
Arthur. 

— Las” că ştiu eu cum e cu muşchii 
tău, mârâi el. 

— Păi sigur că ştii, toarse Betty. 

— Şi dacă ai nevoie de masaj, să... 

— Să ce, Arthur? 

— Să... să nu te-apropii de Ben 
Crowley ăla! 

— Să nu m-apropii? ridică Betty 
vocea, neîncrezătoare, apropiindu-se de 
Arthur, cu mâinile în şolduri. Îmi spui tu 
mie ce să fac şi ce nu? Eu nu-ți spun ce să 
faci, aşa că n-ai niciun drept să-mi spui 
nici tu... 

Arthur rămase pe loc, dincolo de 
grămada de ustensile. 

— Unii oameni nu ştiu ce le prinde 


bine şi ce nu. 


— Ei, dacă la mine te referi, ştiu 
perfect ce-mi prinde bine şi n-am nevoie 
de stafurile tale. 

Ajunsese la mormanul de tacâmuri, 
iar Kara avea impresia că nimic nu putea 
s-o oprească - nici ustensilele, nici chiar 
Arthur. 

Kara interveni: 

— Tocmai mi-am amintit, Betty. Avem 
un termen şi nu ne-a mai rămas niciun 
minut de pierdut. 

Întinse mâna şi o apucă de braţ. 

— Stai... încercă Arthur. 

— Trebuie să terminăm anunţurile 
pentru ziar, continuă Kara, trăgând-o pe 
Betty mai departe de adversarul ei. 
Termenul limită e la ora patru şi, dacă nu 
le depunem azi, pierdem numărul de 
săptămâna asta, trase ea puţin mai tare. 


— Aşteaptă, îi ceru şi Betty. 


Kara n-avea de gând să-i asculte. 

— Mergem. Acum. 

În timp ce Arthur le privea încruntat, 
tăcut, o conduse pe Betty afară din 
bucătărie, spre sala de mese. 

— Ce te-a apucat? o întrebă ea, în 
timp ce traversau încăperea. Încerci să-l 
scoţi din minţi, sâcâindu-l cu Crowley? 

Betty zâmbi. lIritarea dinainte îi 
dispăruse. 

— Nu-i aşa că-i foarte gelos? 

— Tu încerci să-l faci gelos, 
inteţnionat. 

— Nici nu am nevoie să încerc. E aşa 
din naştere. 

— Betty, ştiu că se întâmplă ceva 
între tine şi Arthur. Îl vrei înapoi, nu-i aşa? 
De-asta ai venit în Cypress Key. 

Se aşeză la o masă din mijlocul sălii, 


iar Betty ocupă scaunul alăturat, 


continuând să zâmbească. 

— Să zicem că, în ceea ce ne priveşte 
pe mine şi fostul meu soţ, e vorba de 
triumful speranţei asupra experienţei. Şi- 
acum, ce facem aici? Ce-i povestea asta cu 
termenul limită? 

Kara renunţă la orice încercare de a 
face faţă situaţiei imposibile dintre Betty 
şi Arthur. 

— Anunţul de angajare. Pentru un 
ospătar. 

— A, da. Un ospătar, chicoti Betty. 
Cum spuneam, un tip tânăr şi drăguţ. Dar 
cred că în ziar nu putem publica aşa ceva. 

— Nu, însă sunt sigură că vei fi foarte 
exigentă. 

Îi arătă textul. 

— Cred că merge. 

— Bun. Acum, trebuie să ne gândim 


la cea mai potrivită cale de a anunţa că 


deschidem Salonul  Caraibian pentru 
prânz. Uite ce idei am, îşi împinse ea 
caietul spre Betty. Doar câteva cuvinte, cu 
caractere groase. Fără grafică. Ieftin, dar 
bătător la ochi. Cred c-o să-i atragă, ce 
zici? 

— Iubito, eşti un geniu al publicităţii, 
răspunse Betty. Nu ne mai trebuie decât 
un bon de decontare... 

— Uite-l. 

— Când ai făcut toate astea? 

— Păi, m-am gândit la ele o vreme, 
dar le-am scris azi pe toate. Am avut puţin 
timp liber. 

— l-auzi, exclamă Betty. Uluitor. Păi, 
pot să le duc la ziar şi să apară aşa cum 
sunt. Ai precizat până şi mărimile 
caracterelor. 

— Da, am inclus toate datele. Nu 


cred că vor avea probleme. 


În timp ce Betty admira anunţul, 
Kara îşi dădu seama că încă se mai gândea 
la scena pe care o văzuse. Nick spusese că 
scânteile dintre doi oameni puteau să 
însemne mai mult decât un simplu 
conflict. Conform lui Betty, scânteile dintre 
ea şi Arthur se datorau pasiunii. Dar ce se 
putea spune despre Nick şi Kara? Relaţia 
lor era volatilă, însă afecțiunea înnăscută 
dintre Betty şi Arthur nu exista între ea şi 
Nick. Cei doi aveau la bază trecutul unei 
relaţii afectuoase. Kara şi Nick fuseseră 
adversari de la bun început. 

După ce Betty plecă la ziar, Kara 
porni spre bar, unde era Buck de serviciu. 
Era timpul să vadă ce  comentau 
consumatorii barului. 

— Intră, Kara, bea un păhărel. Fac eu 
cinste, chicoti Buck. 


Aşezându-se, Kara comandă 


obişnuita ei apă minerală. 

— Plănuieşti să repeţi figura şi lunea 
viitoare? întrebă el, într-o doară. 

— Sigur, dacă primim o comandă. 
Între timp, vom ţine deschis pentru prânz 
în fiecare zi. 

— Mda, unii dintre bărbaţi comentau 
că în curând vor fi femei peste tot. 

— Şi? întrebă Kara, atentă. 

— A, nimica... îşi reluă el ştersul 
paharelor, cu şi mai multă vigoare. 

— Haide, Buck. Ce spuneau? 

— Doar că toate femeile astea ar 
putea... ştii, să le cam încurce stilul. 

— Ei, nu zău! Şi ce se întâmplă dacă 
li se încurcă stilul? 

— Păi, s-ar putea să nu mai vină aici 
la ora prânzului, îi aruncă Buck o privire 
laterală, aşteptându-i reacţia. 


— Perfect! Dacă nu mai vin, atunci 


vom putea ocupa noi, femeile, tot localul, 
cu tot cu sala de mese şi cu barul. Vom 
organiza prezentări de modă, demonstraţii 
cosmetice, poate chiar şi nunţi, înşiră ea, 
sarcastică. 

— N-am vrut să te supăr, Kara. Te 
previn doar ce părere au bărbaţii. 

— Cine-a zis că sunt supărată? 

Kara ştia că nu se mai putea preface 
multă vreme; ochii i se umpleau de 
lacrimi. 

Nici nu observă când, pe scaunul de 
lângă ea, se aşeză Melissa. 

— Ce e, Kara? o întrebă ea. Pari cam 
deprimată. 

— Cine eu? reuşi Kara să zâmbească. 

— Da. Am impresia că treaba nu 
merge prea bine şi nu vreau să-ţi creez 
alte probleme, dar... 


— A, ba te-ascult, Melissa. Creează, 


insistă Kara. 

— Ştii, unele dintre ospătăriţe mi-au 
cerut să-ţi vorbesc. 

Kara habar n-avea ce urma, dar ceva 
îi spunea că n-avea să fie o veste bună. 

— Am auzit că vei agaja ospătari 
pentru prânz şi unele dintre noi... dintre 
chelneriţe... consideră că ar fi nedrept. 

— Dar n-a fost nedrept şi faţă de 
bărbaţi, când Nick a umplut localul cu 
femei frumoase? 

— Cred că asta nu mai contează. 
Suntem aici şi nu s-a plâns nimeni. Dar ştii 
că legea îţi interzice să precizezi sexul în 
anunţuri, Kara. 

— La marile corporaţii, poate, dar nu 
şi la Sundowner. 

— La orice firmă cu mai mult de 
cincisprezece angajaţi. Şi ne apropiem de 


numărul ăsta. Eu urmez un curs de drept 


economic şi încerc să fiu cât mai 
informată. 

Kara începea să se simtă complet 
învinsă. 

— Deci, Nick poate angaja fără 
probleme femei ca să poarte costumele 
astea ridicole, dar eu nu pot angaja un 
bărbat care să servească în sala de mese? 
ridică ea ochii spre tavan. Nu mai există 
dreptate pe lumea asta? 

— Nu-i mare lucru, Kara, dar m-am 
gândit că e mai bine să ştii. 

— Ba e foarte mare lucru, Melissa, la 
fel ca toate celelalte de pe-aici. Cred că 
dacă angajez un bărbat, cineva mă va da 
în judecată. 

— N-am spus asta. Nu cred că ar 
merge până acolo, dar fetele sunt 
nemulţumite. Una a propus să pichetăm, 


iar alta a spus c-o să trimită o scrisoare la 


ziar... 

— Nu-mi vine să cred, răspunse Kara. 
Tot ce fac se întoarce împotriva mea. 

Se gândea la o cale de a înfrunta 
ultimul dezastru şi, înainte de a cobori de 
pe scaun, îi veni o idee. 

— În epoca noastră, eşti de acord, 
cred, că „ospătar” se poate aplica unei 
femei de orice sex. Voi interviewa toţi 
solicitanţii, inclusiv femeile. Apoi, voi lua o 
hotărâte. 

Şi cobori scara, pornind prin parcare, 
spre maşină. În ultimele douăzeci şi patru 
de ore, nu făcuse decât un singur lucru cu 
folos: se întâlnise cu Larry Hartwell. Într- 


un fel, acest fapt restabilea echilibrul. 


Capitolul 9 


— Se pare că luăm viteză, ce zici, 
Nick? întrebă Buck. 

Nick se uită prin bar, apoi din nou la 
Buck. 

— Mie mi se pare la fel. 

— La fel ca... când? 

— Ca de obicei, Buck. 

— Poate. Da' nu la fel ca acu' două 
săptămâni, când a deschis sala de mese 
pentru toate petrecerile alea de cloşti. 

— Hmm. 

— Ştii ce vreau să spun. Când au 
început prânzurile ei, puteai să dai cu 
tunul şi nu nimereai nici ţipenie de om 
aici. Unii dintre băieţi au început să ne 
boicoteze. Ai fi zis c-au plecat pentru 
totdeauna, nu? 

Înainte ca Nick să răspundă, Buck 
adăugă: 


— Şi eu, ca să ţi-o spun p-a dreaptă. 


Am trecut prin câteva zile cam incomode. 
Pe urmă, clienţii regulaţi au început să se 
întoarcă. Acum, afacerile merg ca de 
obicei, poate chiar puţin mai bine. Cred că 
tipii s-au prins că femeile alea n-o să le 
ocupe teritoriul, la urma urmei. 

Nick se rezemă de bar, privindu-l pe 
Buck. 

— În regulă, Buck, unde baţi? 

— Nicăieri, luă Buck un pahar de vin 
începând să-l şteargă cu o cârpă. Făceam 
doar conversaţie. 

— Despre ea. 

— Nu poţi să n-o iei în seamă, Nick. 

— Până acum, mi-a reuşit destul de 
bine. 

Nick reuşise s-o evite pe Kara, 
spunându-şi că era genul de femeie 
periculoasă pentru sănătatea lui mintală. 


Femeile erau dificile, iar ea cu atât mai 


mult. 

— Cu cât stau mai departe de ea, cu 
atât mai bine, îi spuse el lui Buck. Ea 
conduce restaurantul, eu conduc barul. 

— Poate. Da' asta nu te-mpiedică să 
te uiţi la ea. 

Nick îşi turnă o cafea. 

— Începi să mă enervezi, Buck. Nu 
vreau să vorbesc despre ea. 

— Poate, repetă Buck. Totuşi, asta nu 
te-mpiedică nici să te gândeşti la ea. 

— De unde dracu' ştii tu la ce mă 
gândesc. 

— Se vede. Şi cred că vede şi ea. 
Sigur, cred că-ţi dai seama că şi ea se 
gândeşte la tine. 

— Ca să vezi de unde sare filosofu’. 
Asta-i problema cu voi, barmanii, mereu 
trebuie să vă spuneţi părerile oricui se 


nimereşte pe-aproape. 


— Chiar aşa? Eu credeam că 
barmanii au reputaţia de a şti să asculte. 

— Tu eşti excepţia care confirmă 
regula. 

— A, şi să ştii că ascult bine, Nick. 
Ori de câte ori vorbeşte cineva. lar tu, în 
ultima vreme, n-ai mai prea vorbit. Aşa că 
trebuie s-o fac eu în locul tău. Numai că 
nu-i nevoie să-ţi spun ce bine-i merge 
Karei cu prânzurile ei. Azi vine un club de 
femei. Vor deveni cliente regulate, cred. Şi 
pe urmă, cineva îşi va serba ziua la şaişpe 
ani... 

Nick gemu. 

—  S-audă Sean, s-ar răsuci în 
mormânt. 

— Poate, da' nu l-ar deranja deloc 
banii pe care-i aduce Salonul Caraibian. 

— Ar zice că numele e ridicol. 


— Şi ce-ar zice de felul cum arată 


Kara şi Betty cu fustele alea colorate? Zău 
că i-ar plăcea. Nici mie nu-mi displac 
bluzele lor fără umeri. lar clienţii le 
mănâncă din ochi. Asta se cheamă 
atmosferă, Nick. 

Nick sorbi din cafea, în tăcere. 

— Şi chelnerul, continuă Buck. 

— Şi-ăala se cheamă atmosferă? 

— Sigur. Clientele mor după el, şi 
ospătăriţele, mai ceva. N-am crezut să se- 
ntâmple vreodată una ca asta, ce zici? 

— Drept să-ţi spun, nici eu. Mă 
aşteptam la o revoluţie. 

— Nooo, sunt topite după el. Şi-n 
plus, de vreme ce lucrează numai în 
timpul săptămânii două dintre chelneriţe îi 
preiau schimbul în weekend, aşa că toată 
lumea-i mulţumită. 

— Ei, pare să fie un băiat de treabă şi 


cel puţin e însurat. Nu-mi lipseau aici 


decât alte încurcături sentimentale. 

Buck se opri din lustruitul paharelor, 
privindu-l în ochi. 

— Despre cine vorbeşti, despre tine 
şi Kara? 

— Vorbesc despre Betty şi Arthur, şi-o 
ştii foarte bine. 

— Sigur. A, uite  că-ţi vine 
„atmosfera”, adăugă Buck, în timp ce 
Michael se apropia prin salon. Bea o vere, 
Mike. 

— Nu, mulţumesc. Fac doar o pauză 
de-o ţigară. Ultimii tocmai plătesc nota, 
aşa că şefa mi-a dat câteva minute libere. 

— „Şefa”, mormăi Nick printre dinţi. 

— Betty a preparat vreo specialitate? 
întrebă Buck. 

— Nu Betty. Arthur. A venit c-un fel 
nou. Îi zice Jamaican Grouper Arturo. 


Clienţii se dau în vânt după el. Peşte 


prăjit, cu sos de roşii iute ca focul. 

— Găteşte Arthur pentru lumea de la 
prânz? întrebă uimit Buck. 

— Cam de două ori pe săptămână, ne 
face câte o surpriză. O numim 
specialitatea zilei. Clienţii nu mai pot de 
plăcere. 

Nick interveni din nou: 

— Arthur găteşte pentru Kara... cum 
l-o fi convins? 

Michael îşi stinse ţigara în scrumieră: 

— Cred că pentru Betty o face. Ea şi 
Arthur s-au cam aprins. Vin împreună cu 
maşina la lucru, şi mai sunt şi altele. Se 
întâmplă ceva. 

Nick gemu. Alte complicaţii. 

Ultimii clienţi ieşeau din restaurant, 
când vocea lui Betty răsună melodios: 

— Vino-aici, Michael. 


— Mă cheamă datoria, porni Michael 


spre sala de mese. 

— Şi tu, Buck. 

În vocea lui Betty se simţea o notă de 
urgenţă. 

— Ce Dumnezeu? îl privi Buck pe 
Nick, care ridică din umeri. 


— Şi tu, Nick, eşti acolo? continuă 


Betty. 

— Aici sunt. 

— Atunci veniţi cu toţii. Se întâmplă 
ceva aici. 


Cu un presentiment rău, Nick îl urmă 
pe Buck spre sala de mese. 

Acolo se  strânseseră cu toţii. 
Michael, Kara, cele două ajutoare de la 
bucătărie şi o chelneriţă de la bar, adunaţi 
în jurul lui Betty şi Arthur. 

— Ce-o mai fi şi asta, o grevă 
generală? îl întrebă Buck pe Nick, în timp 


ce se apropiau. 


— Întreabă-mă să te-ntreb. Eu, unul, 
sunt pregătit pentru tot ce poate fi mai 
Tău. 

— 'Ţi-aş da dreptate, cu o excepţie. 

— Care, Buck? 

— Betty şi Arthur. Uită-te la ei. Dacă 
ăştia n-arată ca doi porumbei, înseamnă 
că mi-am pierdut vederea. 

Buck avea dreptate. Cei doi stăteau 
foarte aproape unul de altul, iar Nick 
văzu, când el şi Buck se alăturară 
celorlalţi, că se ţineau de mână. Îl privi pe 
Arthur cu ochi, nevenindu-i să creadă. 
Arthur dădu din cap, după care, spre 
uimirea lui Nick, roşi. 

— A venit toată lumea. Acum le poţi 
spune, iubitule, îl îndemnă Betty, 
împingându-l înainte. 

Arthur îşi drese glasul, dramatic. 


— Păi, oameni buni, nu voiam decât 


să spun că... 

Betty nu-l lăsă să facă o pauză prea 
lungă: 

— Zi, scumpule. 

— Ce vreau să spun e că, sunt 
mândru să vă spun că Betty mi-a făcut 
onoarea de a... 

Toţi ochii erau aţintiţi asupra lui 
Arthur. Până şi Topaz, care venise să vadă 
ce se întâmpla, se aşeză la picioarele lui 
Arthur, părând să-l înghiontească din 
cealaltă parte, cu botul. 

— A acceptat să fie soţia mea, izbucni 
în sfârşit Arthur. Din nou. 

Kara dădu semnalul aplauzelor, iar 
Buck scoase un chiuit. Numai Nick tăcea, 
buimăcit. 

— Şi pentru că îmi place să fiu 
mireasă de iunie, râse Betty, vom repeta 


prima noastră nuntă din iunie - săptămâna 


viitoare. Chiar aici, la Sundowner, dacă vă 
convine tuturor. 

Îl privea pe Nick, dar cea care 
răspunse fu Kara. 

— Dacă ne convine? E fantastic. 
Sundowner e un loc ideal pentru nunţi. O 
putem oficia în salonul ăsta. Sau poate 
afară, pe terasă. 

— Pe terasă ar fi minunat, se bucură 
Betty. Mor după nuntile în aer liber. 

— Perfect. O vom decora cu flori, 
aducem o orchestră, şampanie, toatre 
cele. 

Arthur se întoarse spre Nick: 

— Tu eşti de acord? 

— Sigur că da. Cu toţii suntem rude, 
îl bătu el pe spate, îmbrăţişând-o apoi pe 
Betty. Închidem Sundowner, invităm toţi 
prietenii şi punem de cea mai grozavă 


petrecere pe anul ăsta. 


Răsunară ovaţii, în timp ce toată 
lumea se înghesuia în jurul lui Arthur şi-al 
lui Betty. Cu excepţia lui Nick, care stătea 
la o parte. Când Kara îi aruncă o privire, 
observă că nu privea fericita pereche. Se 
uita la ea. Întoarse capul, cu privirea în 


altă parte. 


Nick înjură, smucindu-şi papionul. 

— Ştiu că e ziua nunţii tale, Arthur. 
Dar nu puteai să nu ne îmbraci ca pe nişte 
maimuţoi? 

— Betty a fost cu ideea. A dorit o 
nuntă formalistă, cu toţi în sacouri de 
seară. Nici mie nu-mi place mai mult decât 
ţie. 

— Puteam să ne luăm costume 
închise la culoare şi gata. 

— Nick, n-ai niciun costum închis, şi 


nici eu nu am, râse Arthur. E mai bine că 


le-am închiriat, decât să ne cumpărăm. 
— Aşa e, recunoscu Nick. Dar, cu un 
costum, mi-aş fi putut pune cravată. 


Drăcia asta în veci n-o să-mi stea dreaptă. 


Kara auzi muzica şi simţi un fior de 
emoție. Cu degete tremurătoare, îndreptă 
coroniţa din flori de mătase pe părul 
brunet al lui Betty. 

— Stă bine, Kara. Nu te mai agita. 

— N-am încotro. Sunt aşa de 
nervoasă, reuşi Kara să râdă. Tu te măriţi, 
dar nervoasă sunt eu! 

— Eu sunt calmă ca o scoică. 

— Imposibil. 

— Ba e foarte posibil, iubito, fiindcă 
de data asta ştiu ce fac. Mă mărit cu omul 
pe care-l iubesc şi nici n-aş putea fi mai 
sigură pe mine însămi. Nu trebuia în 


niciun caz să divorţez de Arthur. Mi-a fost 


dor de el din prima zi când l-am părăsit, 
încontinuu. Aşa e cu unii - sunt născuţi să 
fie împreună. 

Cu mâini mult mai sigure, Betty îşi 
atinse coroniţa şi dădu din cap satisfăcută. 
Apoi, zâmbi ştrengăreşte: 

— La fel ca în cazul tău şi-al lui Nick. 

— Ce? Nu fi ridicolă, Betty. Nick şi cu 
mine nici n-ar trebui să fim menţionaţi în 
aceeaşi propoziţie. 

— Îl văd cum se uită la tine. Şi pe 
tine te văd cum te uiţi la el. 

— Ba nu vezi nimic. 

— Ba văd, zâmbi Betty. 

— Nick şi cu mine suntem parteneri 
de afaceri. Nu, nici măcar parteneri. 
Suntem asociaţi, şi dacă mă uit la el, o fac 
ca să nu mă jefuiască. El îşi vede de-ale 
lui, eu de ale mele. 


Zâmbetul lui Betty se transformă 


într-un râs răsunător: 
— Da, ştiu. La fel ca mine şi Arthur. 
Auziră de la parter pianistul începând 
să cânte triumfător marşul nuptial. 
— Haide, domnişoară de onoare. Îmi 


cântă imnul! 


Peste câteva ore, Nick îşi scoase 
sacoul, îşi lărgi cravata şi se rezemă de 
bufetul din bucătărie, cu un pahar de 
şampanie în mână. 

— Ce naiba i-ai făcut câinelui meu? 

Topaz stătea aşezat la picioarele lui, 
cu limba roz atârnându-i din gură. La gât 
avea o jerbă de flori colorate. 

— La zgarda asta te referi? întrebă 
Kara, împachetând cu grijă în celofac ceea 
ce mai rămăsese din tortul de nuntă. Am 
găsit-o destul de sărbătorească. 


— Arată ca un fătălău. Cum ai reuşit? 


— Cu flori artificiale şi puţin lipici. 
Arată drăguţ, nu? 

— Topaz e un câine macho - nu arată 
niciodată drăguţ. 

Kara observă expresia glumeaţă de 
pe chipul lui Kara şi se relaxă puţin. Poate, 
numai poate, de data asta aveau să evite o 
ceartă. 

Nick ridică paharul: 

— Pentru Betty şi Arthur. 

— Şi pentru adevărata dragoste... 

— A doua oară la rând. 

Kara se rezemă de bufet, sorbind 
încet. 

— E primul moment când apuc să mă 
destind. 

— Ai fost foarte ocupată, observă el. 
Prea ocupată ca să dansezi. 

— Am dansat odată cu Arthur. Ba nu, 


de două ori. Şi cu Buck. 


— Cu mine n-ai dansat. 

— Nu m-ai invitat. 

— Nu, dar m-am gândit să te invit. 

Kara râse: 

— Şi ce, credeai că-ţi pot citi 
gândurile? 

— Nu eram sigur că voiai să dansăm, 
sau măcar să te apropii de mine. Şi-n plus, 
mă temeam că, dacă mă abordam, te-aş fi 
enervat. Ştiu cât de periculos poate fi aşa 
ceva. 

Kara îşi aminti şi ea, cu o undă de 
regret. 

— Nu arunc cu vaze în public, şi cu 
atât mai puţin la nunţi. 

— Am bănuit eu, dar nu voiam să 
risc. Acum, însă, de vreme ce nu e nimeni 
de faţă... 

Se apropie de tonomat, scoase o fisă 


şi o introduse în fantă. Apoi se întoarse 


spre ea, cu mâna întinsă: 

— Haide. Un dans. Pentru Betty şi 
Arthur. În numele iubirii şi al iertării. 

— Păi... 

— Gândeşte-te, Kara. Dacă ei doi s-au 
putut căsătorit, atunci cu siguranţă că 
suntem şi noi în stare de un dans 
împreună. Vino, în bar nu e nicio vază. 

— Şi oricum n-aş arunca-o, replică 
ea. 

Un dans n-avea ce rău să-i facă; ba 
chiar, putea contribui mult la ştergerea 
ostilităţii dintre ei. Nick făcuse primul pas 
în acest sens, cu buna sa dispoziţie. 
Dansul avea să-i ducă până la capăt. 

Păşi spre el, întinzând mâna: 

— Să profităm de karma nupţială 
pozitivă. 

Melodia pe care o alesese Nick era 


lentă şi romantică. Dar, în momentul când 


mâna ei o atinse pe a lui, Kara ştiu că 
făcuse o greşeală. 

Căldura atingerii se răspândi prin ea, 
semnalând un pericol imediat. Sânii îi 
intrară în contact cu pieptul sale, şoldurile 
se lipiră de ale lui şi începură să danseze, 
dar stăteau prea aproape, mult prea 
aproape. Kara făcu un pas înapoi. 

— A, uitasem, la o lungime de braţ. 

Trase adând aer în piept, încercând 
să se destindă. 

— Scuză-mă. 

Se lăsă condusă de el şi începu s-o 
scalde o căldură delicioasă, ca adierea 
nopţii. Era un moment minunat, iar Kara 
se lăsă în voia lui. 

Nick o privi cu ochii întredeschişi: 

— Ne descurcăm bine, nu-i aşa? 

Părea puţin surprins. 


— Ne putem descurca, dacă 


încercăm. În plus, dansezi minunat. 

— Ne despart mai multe decât şcolile 
de dans, Kara. Provenim din medii 
complet diferite, din două lumi diferite. 

— Nu de-asta ne certăm. Nu are nicio 
legătură cu modul cum am fost crescuţi. 
Pur şi simplu, am pornit de la început cu 
stângul. 

— De acord. 

— Nu prinde bine la afaceri. 

— Nici la plăcere. 

— Acum e momentul să ne prezentăm 
scuzele şi s-o luăm de la început. 

Expresia Karei era foarte serioasă, 
hotărâtă. 

Nick se opri din dans, rămânând 
nemişcat. Îşi trecu degetele prin părul ei, 
blând, tandru. 

— Mi-ar plăcea să se întâmple asta. 


Mi-ar plăcea să ne sărutăm şi să ne 


împăcăm. 

— N-am vrut să... 

— Dar ai gândit-o, o întrerupse el. 

Kara ştia că avea dreptate, ceea ce-i 
trimise un fior pe şira spinării. Chipul lui 
era foarte aproape, părând tânăr şi 
vulnerabil. Voia să-l sărute, să acopere 
prăpastia dintre ei. 

Nick o cuprinse cu ambele braţe. 
Muzica se sfârşise, iar în bar domnea 
liniştea. Nu se auzea decât un singur 
sunet, haotic şi înnebunit - bătaia inimilor 
lor. 

Ridicând mâna, Kara îi atinse 
obrazul, pregătindu-se să-i spună că-i 
dorea sărutul, îi dorea gura peste a ei. 

— Nick... 

Nu fu nevoie să spună mai mult. Nick 
ştia. La atingerea mâinii ei, inima îi tresări 


spasmodic în piept. 


Îi atinse nervos buza de sus cu vârful 
limbii, iar acest gest nevinovat îl făcu să-şi 
piardă controlul. 

— Kara... 

Şi-şi lăsă gura peste a ei, într-un 
sărut ameţitor de flămând. Sărutarea se 
intensifică, tot mai frenetică, până când 
Kara simţi că înnebunea de dorinţă. Nu 
avea altă cale de a şi-o împlini decât 
transpunându-şi viziunile în realitate. 

Nick se retrase, respirând accelerat, 
aspru, cu inima bubuindu-i. 

— Spune-mi acum, Kara, dacă vrei să 
mă opresc. Dacă nu-mi spui acum, n-am să 
mai pot să... 

— Atunci, n-o fă, strigă ea. Nu te 
opri. 

Şi se îndesă mai aproape de el. 

— Te doresc atât de mult. Nu sunt 


sigur că mai pot aştepta până sus. 


— Nici nu trebuie. Uită-te în spate. 

Lângă par era prinsă pe perete o 
carpetă colorată. Dintr-o mişcare, Nick o 
smulse, o întinse pe jos şi o culcă pe Kara 
peste bumbacul moale, împletit. 

Zâmbit admirativ: 

— Ai un spirit de aventură minunat. 
Aş... 

Kara îi reteză cuvintele, cu un sărut. 
Abia mai putându-se stăpâni, îşi aruncă pe 
spate capul, chemându-l pe nume. 
Atingerile ei îi inflamau tot trupul. 
Împreună, iscau o dogoare insuportabilă, 
de care nu aveau cum să scape. Mâinile le 
cutreierau trupurile, trăgând de nasturi şi 
fermoare, până când toate hainele 
ajunseră împrăştiate pe jos. 

— Nick... 

— Ştiu, spuse el. Ştiu. 


Înălţă capul, privind-o în lungul 


trupului. 

— Vreau să fiu în tine. 

— Da, exclamă ea. 

Nick se ridică în genunchi. Apoi, o 
atinse Între picioare şi-i despărți 
feminitatea gingaşă, pregătind-o pentru 
pătrundere. Când aceasta se întâmplă, 
Kara scoase un geamăt de voluptate. 
Fierbinţi şi umezi, începură să se mişte 
împreună. 

Gemetele se transformară în ţipete 
de extaz. Îl simţea în adâncul ei, îl ţinea 
strâns, apoi îi dădu drumul, convinsă că 
nimic n-ar mai fi putut egala acea clipă de 
pasiune. Apoi se întâmplă încă o dată - şi 
încă o dată. Se lăsă în voia spasmului de 
plăcere care o străbătu, pentru a exploda 
apoi într-o mie de frânturi arzătoare. 

— O, Nick, şopti ea, tremurând în 


braţele lui, agăţată de el. 


Într-un târziu, începură să respire 
mai regulat, iar Nick se săltă în genunchi 
şi o ridică în braţe. 

— Unde mergem? 

— Sus, şopti el. În patul meu. Patul 
nostru. Vreau să fac dragoste cu tine toată 
noaptea, Kara. Vreau să facem dragoste 
până nu vom mai putea să vorbim, să ne 
mişcăm, nici să gândim măcar. 

La jumătatea distanţei spre scară, se 
opri. 

— Doar dacă nu cumva ţi-e prea... 
ruşine. 

Kara îl privi cu ochii lucindu-i de 
lacrimi. 

— Nu mi-a fost niciodată ruşine, 
Nick. Mi-a fost... mi-a fost doar frică. 

— Frică? o sărută el tandru pe frunte. 
De ce, Kara? 


— Fiindcă te iubesc, idiotule. 


La început, crezu că avea s-o scape, 
dar Nick reuşi s-o ţină. Avea chipul 
transfigurat de uimire. 

— Mă iubeşti? Tu... 

Kara îl privi în ochi, cu lacrimile 
uscate. 

— Gata cu vorba, Nick Fleming. 

— Dar... 

— E vremea să trecem la fapte. 

Nick râse sonor: 

— Atunci, la fapte. 

Şi porni spre scara apartamentului, 
cu Kara în braţe. 

— Nimeni nu va putea spune 
vreodată că nu respect voinţa partenerei 


mele. 


Capitolul 10 


Nick stătea lângă fereastra 
dormitorului, numai cu o pereche de 
pantaloni scurţi pe el. Se întoarse s-o 
privească pe Kara, care tocmai se trezea, 
ghemuită în patul lui. 

— N-ai fugit. 

Nu-şi putea ascunde uşurarea din 
voce. 

Kara se ridică în capul oaselor, cu 
cearşaful  înfăşurat pe trup. Lumina 
soarelui care intra pe fereastră îi făcea să 
strălucească părul roşcat, ciufulit. 

— Eram prea... îşi căută ea cuvântul 
potrivit... prea... satisfăcută ca să mă 
mişc. 

Trase de cearşaf, ca să se asigure că- 
i acoperea complet sânii. 

— Nu e nevoie să te acoperi, îi spuse 
Nick, cu blândeţe. 


— Cred că, la lumina zilei, devin 


pudică. Şi-n plus, tu te-ai îmbrăcat... 

— Dacă se poate numit îmbrăcat. 

— Pricum, eu încă mai zac în pat ca o 
leneşă, şi goală pe deasupra, se potrivi ea 
pe perne, încântată. 

— Exact aşa cum îmi placi. 

Nick se aşeză pe colţul patului. Îi 
observă din nou mâna cu care strângea 
cearşaful. 

— Kara, n-are rost să te mai ascunzi 
de mine, se aplecă el s-o sărute pe umărul 
gol, deasupra cearşafului. Mai ales după 
cele de azi-noapte. 

Kara roşi uşor, dar nu-şi feri ochii, 
când ridică mâna să-l atingă pe obraz. Era 
un gest nespus de drag lui Nick, atât de 
tandru şi iubitor. 

Îşi depuse mâna peste a ei, iar 
privirea pe care i-o adresă Kara fu plină de 


iubire. Fa era plină de iubire. Îi şi spusese 


că-l iubea. Era o femeie pasională şi 
frumoasă, dar îşi dăruia prea uşor 
dragostea. Nu ştia nimic despre el - şi 
erau multe de aflat. 

Nick îi întoarse mâna cu palma spre 
buzele lui şi o sărută. 

— Am adus micul dejun, spuse el. 
Cafea. Şi tort de la nuntă. 

Kara râse: 

— Bineînţeles. De ce n-am mânca tort 
de nuntă la micul dejun? 

— Ţi-am pus în cafea zahăr şi puţin 
lapte, îi dădu el ceaşca. La nimereală. 
Probabil o preferi amară. 

— Ba deloc. Cu „zahăr şi puţin lapte” 
e exact pe gustul meu. Ar trebui să te am 
alături în fiecare zi, ca să-mi aduci micul 
dejun la pat. 

— Mi se pare o ide bună, replică el, 


privind-o cum îşi mânca felia de tort. 


— Tu nu iei nimic? îl întrebă Kara, 
printre înghiţituri. 

— Mi-am băut cafeaua, iar ideea 
tortului la micul dejun nu mă tentează 
deloc. 

— Dar ai ştiut că mie îmi place? 

Nick se întinse pe spate, lângă ea. 

— Cred că da. 

— Pari să ştii multe despre mine. 

— Sean mi-a spus tot ce ştia. Asta nu 
includea şi tortul la micul dejun, dar am 
senzaţia că te cunosc. Mult mai bine, cu 
siguranţă, decât mă cunoşti tu pe mine. 

Câteva momente, o privi tăcut. 

Kara distinse pe chipul lui o expresie 
pe care n-o înţelegea. 

— Ce s-a întâmplat, Nick? 

— Avem de vorbit. 

Fălcile i se încleştară, chipul părând 


să i se înăsprească. Se ridică brusc, 


ducându-se spre un scaun de la picioarele 
patului. 

Kara îşi puse ceaşca de cafea pe 
noptietă. Pe faţă avea o expresie alarmată. 

—  Azi-noapte... a fost ceva în 
neregulă? 

Nick clătină din cap, vehement: 

— Nu, Kara, nu s-a-ntâmplat nimic. 
Totul a fost perfect. Tocmai asta e 
problema. 

Avu o senzaţie cumplită de gol în 
stomac. Nick nu-i adresase niciun cuvânt 
drăgăstos. Ea, însă, îi spusese că-l iubea. 
Acum, se temea să nu-l fi descurajat. 
Inima îi bătea spasmodic. 

— Hai că mă sperii, Nick. Te rogh, 
spune-mi la ce te gândeşti. 

— Mă gândesc... 

Ezită o clipă, apoi cuvintele se 


revărsară năvalnic. 


— Mă gândesc că nu ştii nimic 
despre mine, Kara. Nu sunt genul de om 
de care să te îndrăgosteşti. 

— Nu mă ineresează trecutul tău, 
Nick. N-are nicio importanţă. 

— Trecutul meu face parte din mine, 
la fel cum şi al tău face parte din tine, 
Kara. Trecutul influenţează prezentul, iar 
unele dintre asprimile mele încă se mai 
văd. Şi nu-mi place să le vezi tu. 

— O, Nick, murmură ea, uşurată. Îţi 
pot suporta trecutul. 

Orice i se întâmplase înainte, nu avea 
legătură cu el, cel de acum. Cu ei. 

— Te rog, vino-aici, lângă mine, ca să 
te ating, să te ţin de mână. 

Nick clătină din cap: 

— Prefer să-ţi spun de aici. 

Se foi pe scaun. Părul brunet, încă 


umed de la duş, îi cădea pe frunte. Pielea 


bronzată părea să lucească în soarele 
dimineţii. Pentru Kara, Nick era un om 
deosebit. Îl iubea, indiferent ce avea să-i 
spună. 

— Tatăl meu a fugit când aveam trei 
ani, se rezemă el de spătar, cu ochii 
închişi. Mama s-a înfuriat destul de tare şi 
cred că, uneori, s-a descărcat pe mine. Era 
bolnavă, avea probleme respiratorii şi, 
când eu aveam treisprezece ani, a murit 
de pneumonie. Şi până atunci, situaţia 
fuese destul de grea. După asta, s-a 
înrăutățit Nimeni din familie nu mă dorea, 
pentru că eram atât de irascibil. Aşa că am 
fugit. Am început să lucrez în săli de sport, 
la curăţenie, iar mai târziu, ca partener de 
antrenament la categoria uşoară. De 
obicei, aveam un pat în camera din fund. 
M-am apucat de boxul profesionist la 


şaptesprezece ani. 


— Ai fost boxer? Mi se păruse mie că 
ai avut nasul rupt, dar nu mi-am dat 
seama... 

Nick deschise ochii, privind-o: 

— Mi s-a întâmplat în ring. A avut 
noroc să scap numai cu nasul rupt, fiindcă 
nu eram un boxer prea grozav. Până la 
urmă, am ajuns la Miami, în meciuri 
preliminare de mâna a doua. Un fost 
sportiv îmbătrânit, care nu se codea să ia 
bani ca să cadă în ring. Nu e un trecut 
prea glorios, Kara. 

— Sunt sigură că ţi-ai dat toată 
silinţa, încercă ea. 

— Ba eu nu prea cred. Probabil că 
nici nu-mi cunoşteam adevărata valoare. 
Într-un târziu, pe coasta de vest a Floridei, 
am ajuns într-o seară la Sundowner. Am 
intrat în vorbă cu tatăl tău, la o bere. Din 


bun senin, mi-a oferit o slujbă, o 


combinaţie de barman şi, uneori, paznic. 
Pe-atunci, atmosfera era mai puţin 
civilizată. Oricum, am primit postul. Cred 
că Sean a recunoscut în mine un 
sundowner la fel ca el. 

— Un „sundowner”? întrebă Kara, 
nedumerită. Ce vrei să spui? 

— Aşa îşi spunea Sean. La fel şi-a 
primit şi localul ăsta numele. Înseamnă 
haimana, vagabond. Un individ care 
soseşte la apusul soarelui, ca să cerşească 
un pat pentru o noapte. Sean m-a 
recunoscut ca atare, dar din fericite a 
văzut mai mult de-atât. 

Aplecându-se înainte, Kara îl asculta 
fascinată, fără să-i pese de cearşaful care-i 
alunecase de pe umeri. 

— Sean a fost totul pentru mine, 
Kara. Am învăţat atât de multe de la el. El 


m-a învăţat să citesc. 


A 


li văzu expresia şi se grăbi să 
precizeze: 

— Zgur, ştiam să citesc, dar nu ştiam 
ce să citesc. Îmi petreceam timpul liber la 
bibliotecă şi mi-am obţinut diploma de 
bacalaureat. Fără Sean, aşa ceva nu s-ar fi 
întâmplat. 

— N-am ştiut... murmură Kara, cu 
voce slabă. 

— Şi asta nu e totul. Mai important, a 
avut încredere în mine şi m-a lăsat să 
preiau unele responsabilităţi. Până la 
urmă, a fost de acord să cumpăr părţi din 
afacere. Nu m-a bucurat numai şansa de a 
avea în sfârşit şi eu o proprietate, ci mai 
ales ocazia de a mi se acorda încredere. El 
mi-a oferit un parteneriat. Până atunci, 
nimeni nu-mi mai dăduse o asemenea 
posibilitate. Fără tatăl tău, acum aş fi fost 


în închisoare, sau poate chiar mort. M-a 


acceptat ca partener, Kara... dar nu sunt 
sigur că m-ar fi dorit şi pentru tine. 

— Nick... 

— Nu, Kara, ăsta-i adevărul. Te 
numea fetiţa lui şi întotdeauna a sperat să 
ai parte de tot ce poate fi mai bun în viaţă. 
Pe mine mă iubea, dar ştia cine eram, de 
unde veneam, şi nu cred că ar fi dorit 
pentru tine aşa ceva. Ar fi vrut un om pe 
măsura ta. 

— Pe măsura mea? 

Uitând că era goală, Kara se ridică 
din pat şi străbătu distanţa până la el. 

— Nick, vorbeşti ca un om din alt 
secol. 

Se aşeză pe genunchii lui, iar el o 
îmbrăţişă instinctiv. 

— Nu, Kara, eu doar... 

Îl întrerupse, punându-i degetul pe 


buze: 


— Ascită-mă. Sean a fost tatăl meu, 
aşa că lasă-mă pe mine să judec ce-ar fi 
dorit pentru mine. De acord? 

— L-am cunoscut mai bine decât tine, 
Kara. 

— Atunci, sunt sigur că ştii că ar fi 
vrut să fiu fericită. 

— Bineînţeles. La fel am spus şi eu. 

— Sunt fericită, Nick. Şi numai asta 
contează. Sunt fericită cu tine. 

Se cuibări în braţele lui, savurându-i 
căldura trupului. 

— Şi-n plus, Sean nu ştia nimic 
despre vrajă. 

— Vrajă? o sărută Nick pe gât. 
Începea să-şi uite argumentaţia. 

— Da, vraja care se leagă între doi 
oameni sortiţi să fie împreună. 

Îl sărută pe gură. 


— Nu ştia cât de mult avea să-mi 


placă să te sărut. 

Îi muşcă uşurel buzele. 

— Sau să te îmbrăţişez. 

Îl cuprinse cu braţele, lipindu-şi faţa 
de obrazul lui, pentru a se delecta cu 
senzaţia ţepilor. 

— Nu te-ai bărbierit. 

— Nu. 

— Mă bucur, îi sărută ea obrazul 
aspru. Sean nu ştia nimic din toate astea. 
Nu ştia ce minunat mă simt când sunt cu 
tine, noaptea, Nick. 

Îi auzi respiraţia oprindu-se în piept. 

— Nici ce minunat e şi pentru tine. 
Este minunat, nu-i aşa? 

Nick dădu din cap. 

— Atunci, spune-mi, Nick, şopti ea, 
strângându-l cu putere. Spune-mi-o. 

El îi luă faţa în mâini, privind-o în 


adâncul ochilor. 


— Te iubesc, Kara. Te iubesc mai 
mult decât orice pe lume. 

Zâmbind, Kara se lăsă să lunece din 
poala lui: 

— În cazul ăsta... 

— Vrei să ţi-o dovedesc? zâmbi Nick. 

— La asta mă gândeam. 

Întinse mâna şi îl trase spre pat. 

— Sundowner e închis... 

El o sărută din răsputeri: 


— Deci, avem toată ziua la dispoziţie. 


După ce invitaţii la aniversarea feţei 
care împlinea şaisprezece ani plecară, 
într-un iureş de panglici roz şi ambalaje de 
cadouri, Kara porni spre uşă, lăsându-şi 
şorţul pe masa de lângă casă. 

Ajunse la biroul lui Larry neanunţată, 
în mijlocul  după-amiezei, probabil 


perioada cea mai ocupată, dar era 


pregătită să aştepte. 

Nu dură mult. Larry o văzu şi-i făcu 
semn să intre. 

— Vin într-un minut, îi spuse el 
bărbatului care aştepta în hol; apoi, 
secretarei: cine mă sună, să aştepte 
câteva minute, bie, iubito? 

Jenată de privirile pe care i le 
aruncau clientul şi secretara, Kara îl urmă 
în cabinet. 

— Larry, n-am vrut să... 

— Nicio grijă. Oricum voiam să te 
sun, ca să te-anunţ ce se întâmpla - şi să 
te invit la cina aia pe care am ratat-o. 

— M-am răzgândit. 

— În legătură cu cina? 

— Nu, Larry, în legătură cu 
Sundowner. 

Urmă o lungă pauză. Kara se aşeză în 


biroul de piele din faţa biroului de mahon. 


Larry rămase în picioare. 

— Nu vrei să vinzi? întrebă el. 

— Nu, nu mai vreau. Totul merge 
foarte bine. Noua sală de mese duduie din 
plin şi toţi clienţii regulaţi s-au întors la 
bar. 

Se aplecă înainte, în fotoliu: 

— Încep să înţeleg de ce iubea atât 
de mult tatăl meu Sundowner. Cei de- 
acolo îmi sunt acum ca nişte rude. Tocmai 
am avut o nuntă şi... 

— Stai o clipă. Nu te repezi, se 
rezemă Larry de birou. Mă cam derutezi, 
cu nunta şi rudele astea. Din câte ştiam, 
voiai să scapi de localul ăla. 

— Aşa voiam. Sau, aşa credeam. Dar 
nu mă lasă sufletul. 

— Sufletul? repetă Larry cuvântul, ca 
şi cum nu l-ar mai fi auzit în viaţa lui. 


Când e vorba de bani, nu-ţi poţi lăsa 


sufletul să guverneze capul, Kara. 

— Şi capul îmi spune acelaşi lucru, 
zise ea, categorică. Câştigăm bani şi 
putem câştiga mai mulţi. Vreau să fac din 
Sundowner restaurantul cu cel mai mare 
succes de pe coasta de vest. Şi, cu ocazia 
asta, să mă şi distrez. 

Larry ocoli biroul şi se aşeză pe 
scaunul rotativ. Trecură câteva momente, 
până să răspundă: 

— Auzi auzi. Ce bine-ar fi fost să vii 
mai devreme, Kara. Am pus în mişcare 
unele lucruri care nu cred că mai pot fi 
oprite. 

— Ce lucruri? întrebă ea, cu 
nervozitate, simţindu-şi palmele umede de 
transpiratie. 

— Cum spuneam, am dat câteva 
telefoane. 


— Ei, câteva telefoane... Dacă asta-i 


tot... 

— Şi am scos la iveală unele detalii 
interesante, adăugă el. Detalii pe care nu 
le putem trece cu vederea, Kara. 

Kara avu o senzaţie oribilă de gol în 
stomac. 

— Mă urmăreşti, Kara? 

— Da, îngăimă ea. Continuă. 

— Se pare că, la ultima inspecţie, s- 
au consemnat câteva nereguli care trebuia 
să fie rezolvate. În bucătărie se 
adăugaseră nişte echipamente noi, iar 
instalația electrică nu fusese adaptată ca 
să le facă faţă. Tot tabloul trebuie să fie 
desfăcut şi recablat. 

— A, nu-i mare lucru, spuse Kara, cu 
speranţă. 

— În sine, nu. Dar ăsta-i numai 
începutul. Există o problemă gravă cu 


instalaţiile sanitare. lar departamentul 


pompierilor a constatat lipsa ieşirilor 
adecvate în caz de incendiu. Una peste 
alta, situaţia e albastră, Kara. 

Larry luă un dosar. Îl deschise şi 
răsfoi hârtiile. 

— Vreau doar să-mi împrospătez 
memoria. A, da. Comitatul a trimis un 
inginer să verifice fundaţia. O parte din 
taluzurile din colţul de sud-est trebuie să 
fie întărite, ceea ce va însemna ridicarea 
întregii părţi a clădirii. Ceea ce, în sine, 
poate provoca avarii de structură la 
subsol. 

Karei i se uscase gâtul. Cuvintele 
abia i se auziră: 

— Când... când sau întâmplat toate 
astea? 

— Chiar înainte de moartea tatălui 
tău, cred. Întrucât Sean era atât de 


popular, se pare că diversele agenţii i-au 


acordat amânări. Dar timpul trece, Kara. 
Vor veni în inspecţie curând şi, dacă nu se 
rezolvă neregulile, e foarte posibil să 
închidă localul. 

— Să-l închidă? 

— Aşa se pare. Pentru antreprenori 
nu valorează nimic, dar l-ar cumpăra într- 
o clipă, ca să-l demoleze şi să construiască 
în locul lui condomenii, un hotel, orice. Am 
mai discutat asta, ţii minte? 

Kara dădu din cap. Avea senzaţia că 
primise un pumn în stomac. 

Fără să-i observe reacţia, Larry 
continuă cu explicaţiile: 

— Deci, când proprietatea va fi 
condamnată, noi vom interveni şi vom 
discuta cu Fleming despre vânzare. 

— Larry, te rog... 

Îşi drese vocea. 


— ...Aş vrea să-i opreşti, continuă ea, 


mai ferm. 

— Odată ce birocraţii ăia se pun în 
mişcare, greu mai pot fi opriţi, Kara. 

— Trebuie să încerci. 

— Mă rog, am să telefonez, dar mă 
tem că mai mult nu pot face. Cum 
spuneam, nu prea există şanse... 

— Fă tot ce poţi, Larry. Tu ai început, 
tu vreau să-i opreşti, se ridică ea, iar Larry 
făcu acelaşi lucru. 

— Dă-mi voie să-ţi amintesc că am 
început la insistenţele tale. 

— Ştiu asta, răspunse Kara, 
încercând să-şi stăpânească disperarea. 
Am făcut o greşeală. Sundowner e 
proprietatea mea şi a lui Nick şi vrem să-l 
păstrăm. 

Fără să mai adauge nimic, ieşi pe 
uşă. Ştia că nu avea de ce să se revolte pe 


Larry; nu făcuse decât ceea ce-i ceruse ea. 


Dar nu se aşteptase să acţioneze atât de 
rapid şi de decisiv. Părea aproape încântat 
de problemele pe care le găsise la 
Sundowner. 

Trebuia să se ducă la Nick şi să-i 
spună ce făcuse. Împreună, puteau găsi o 
cale de a salva Sundowner. Poate că 
neregulile nu erau chiar atât de grave. 
Poate reuşeau să le îndrepte pe rând. 
Poate nu erau prea scumpe. Poate. Poate. 

Dar Kara ştia ea ce ştia. Neregulile 
enumerate de Larry erau serioase. 

Strângând volanul în mâini, Kara se 
cutremură. Nick trebuia să afle ce se 
întâmplase, şi o aştepta cel mai greu 


moment din viaţa ei. 


Văzând farurile Jeep-ului, Kara avu 
un sentiment de uşurare. Nick venise. 


Avea să-i spună adevărul, cu curaj. 


Împreună, puteau găsi o cale de a salva 
Sundowner. 

Când îl auzi fluierând pe cărare, 
dintr-odată nu mai fu chiar atât de sigură. 

— Kara... 

— Aici sunt. 

Casa plutitoare se legănă pe apă, 
când Nick păşi pe schelă, urcând la bord. 

— Salut, naturisto, îi depuse el un 
sărut pe buze, strângând-o la piept; când 
Kara se agăţă de el, cu disperare, îşi 
strecură mâinile în deschizătura halatului 
ei. Bravo. Deja dezbrăcată şi pregătită. 

— Nick... 

— Da? continuă Nick s-o sărute cu 
meticulozitate leneşă. 

— Am nevoie... Trebuie să... 
murmură ea, cu gura lipită de a lui. 

— Ştiu. Şi eu am mare nevoie... Şi tu 


al. 


O înţelesese greşit, iar Kara o ştia, 
dar toate gândurile care i se învolburaseră 
în cap se risipiră, când Nick o sărută şi o 
strânse la piept. Nici nu şi le mai amintea. 
Nu se mai putea gândi la altceva decât la 
Nick, numai la Nick. 

Peste câtva timp, ţinând-o în braţe, 
cu trupurile umede strâns lipite, Nick se 
întrebă: 

— Cum e posibil? 

Kara îl privi: 

— Ce anume, Nick? 

— Dragostea noastră. De fiecare 
dată, e mai bine decât înainte. Nici în 
cincizeci de ani... 

Kara înţepeni. Nu-l putea lăsa pe 
Nick să vorbească în continuare despre 
viitor, când acesta era atât de nesigur. 

Nick se rezemă într-un cot: 


— Ei, ce e? Nu vrei să-ţi trăieşti 


următorii cincizeci de ani lângă mine? 

Căută un mod de a-i răspunde fără a-l 
îngrijora. 

— Sau eşti genul care preferă 
aventurile de-o noapte? 

O tachina, dar şi în glasul lui se 
simţea neliniştea. Kara îşi căută halatul şi 
cobori din pat, aprinzând o lampă care 
scăldă cabina într-o lumină difuză. Îi văzu 
chipul încruntat. 

— Mă alarmezi, Kara. Mă faci să mă 
întreb dacă nu cumva te-ai hotărât să 
condamandezi totul, să te întorci la 
Atlanta... 

Pe față  începură să-i  şiroiască 
lacrimile. 

— Ce este? îşi cobori Nick picioarele 
pe podea, întinzând braţele spre ea. De ce 
plângi? 


Kara se aşeză pe marginea patului, 


ştergându-şi zadarnic lacrimile. 

— Am făcut un lucru îngrozitor, Nick, 
se tângui ea. S-ar putea ca din cauza mea 
să pierdem Sundowner. 

Nick clătină din cap, nedumerit: 

— Să-l pierdem? Ce tot vorbeşti? Nu 
se poate. 

— Sper că nu, dar Larry Hartwell... 

— Hartwell, canalia aia. Orice, numai 
să scoată lovele, o privi el tăios. Ce 
legătură are cu noi? 

— Am fost la el... 

— Ce? 

— Acum câteva săptămâni. Voiam să 
vând Sundowner. Ştii asta. 

— Da, răsopunse Nick, prudent. 

— Dar n-am făcut nimic, până... 

O aşteptă să continue, tăcut. 

— Până atunci când ne-am certat şi 


pe urmă am făcut dragoste. Eram foarte 


derutată şi mi-era frică. În primul rând mi- 
era frică. Larry a spus că avea să vadă ce 
poate face pentru a te convinge să vinzi. 

— Aha, făcu Nick. 

— Pe urmă, totul s-a schimbat şi cred 
că nu m-am mai gândit la asta până după 
nunta lui Betty şi Arthur. Vorbeam despre 
rude, şi... 

— Treci la subiect, Kara, o întrerupse 
Nick, brutal. 

— M-am dus din nou la el, ca să-i 
spun că mă răzgândisem. 

— Asta a fost după ce ai tras 
concluzia că mă iubeşti, nu? 

— Tot timpul te-am iubit! se apără 
Kara. Numai că nu-mi dădusem seama. 

— Continuă.  Vorbeşte-mi despre 
Hartwell, îşi rezemă Nick capul în mâini, 
fără s-o privească. 


— După câte se pare, a studiat cazul 


proprietăţii şi a găsit unraport de la 
comitat. La Sundowner se constataseră 
nişte nereguli... 

— Nereguli? 

— În legătură cu instalaţia electrică 
şi cu cea sanitară, şi ceva cu taluzările... 

— O, nu, se ridică Nick, luându-şi 
pantalonii. Acum îmi amintesc. Sean mi-a 
spus să nu-mi fac griji. A zis că n-aveau să 
ia măsuri. După moartea lui, n-am mai 
auzit nimic. Fir-ar al dracului! lovi el cu 
pumnul în cloason. 

— Sunt sigură că împreună putem 
găsi o soluţie. 

În voce, însă, i se simţea îndoiala. 

— Nu zău? replică Nick încet, cu 
înverşunare. 

— Larry mi-a spus că vi se acordase o 
amânare de şase luni. Timpul aproape a 


trecut, dar ştiu că... 


— M-am săturat de prezicerile tale 
prosteşti, Kara, o întrerupse Nick, negru 
la faţă de furie. Tu nu înţelegi că o 
aprobare provizorie pe şase luni de la 
Cypress County poate dura o viaţă. Doar 
dacă nu cumva vreun mare ştab de 
antreprenor imobiliar începe să facă 
valuri. 

— La asta nu m-am gândit. 

— Sunt convins că nu te-ai gândit. 

Kara îşi strânse halatul pe trup. 
Începea să tremure. 

— Mai devreme sau mai târziu, nu s- 
ar fi întors să facă o nouă inspecţie? 

— Ce contează? E acum, mai 
devreme, graţie ţie şi lăcomiei tale. La 
naiba, asta ai vrut tot timpul, nu? Să 
ruinezi Sundowner şi să scapi de mine. 

— Nu! strigă Kara. Adică, da, dar nu 


acum. Sunt la fel de necâjită ca tine. 


Numai că nu-mi dădusem seama cum 
aveai să reacţionezi. 

— Şi ce te-ai aşteptat să fac, Kara? 

— Nu ştiu. Mă gândeam să discutăm 
calm, să ne gândim ce avem de făcut în 
continuare. 

— În continuare? se răsti Nick. După 
ce tu le-ai încurcat pe toate? 

— Bine, ripostă şi Kara. Le-oi fi 
încurcat, dar sunt la fel de speriată ca 
tine, Nick. 

— Nu îndeajuns de speriată ca să nu 
te culci cu mine, observă el, sec. 

— Eşti nedrept. Ai dorit-o la fel de 
mult ca mine. Nu mă acuza că te-am 
sedus. 

— lartă-mă, spuse el, obosit. A fost o 
mojicie, dar sunt aşa de furios, Kara. 

— M-aş putea înfuria şi eu. Aş putea 


chiar şi să te acuz. În fond, nu te-ai 


deranjat să te ocupi de niciuna din toate 
neregulile şi licenţele. Sau, ai tu aşa un 
mod de a lăsa lucrurile să se rezolve de la 
sine. 

— Ai perfectă dreptate. Numai eu 
sunt de vină. Acum te simţi mai bine? 

— Nimic nu mă va face să mă simt 
mai bine, până nu găsim o cale de a salva 
Sundowner. 

Pe chipul lui Nick se ivi o expresie 
neîncrezătoare. 

— E prea târziu pentru asta, Kara. 

— l-am cerut lui Larry să-i liniştească 
pe cei de la comitat. A spus c-o să facă tot 
ce poate. 

— Nici nu mă îndoiesc, replică Nick, 
sarcastic. Nu înţelegi cum operează? 
Caută un comision gras, şi nu-l va obţine 
dacă tu nu vinzi. Nu m-aş mira să dea 


câteva şperţuri ca să se asigure că 


problemele noastre sunt iremediabile. Ne 
scufundăm, Kara. 

Kara se ridică să se apropie de el, dar 
expresia intensă din ochii lui o opri. Se 
aşeză la loc, descurajată pe moment, dar 
nu învinsă. 

— Trebuie să se poată face ceva. 

— Nu crezi că ai făcut destul? 

Îi căzu faţa. Ştia că făcuse o greşeală 
îngrozitoare, dar sperase s-o poată 
remedia împreună. Nu se aşteptase ca 
Nick să se întoarcă împotriva ei. 

Încălţându-se cu sandalele, Nick luă 
cheile maşinii. 

— Se poate face ceva. Îl sun pe 
Tommy Melendez. 

— E miezul nopţii, Nick. 

— Pentru asta îl plătesc. 

Kara începu să se îmbrace. 


— Vin cu tine. Putem să... 


— Nu contează ce „putem”, Kara. 

— Dar Sundowner e şi al meu. 

— Trebuia să te gândeşti la asta când 
i-ai făcut mica vizită lui Larry Hartwell. 

— Am greşit, Nick. Şi tu la fel. A 
trecut. Trebuie să mergem înainte. 

— Exact asta fac. Fără tine. 

Şi, cu aceste cuvinte, Nick dispăru pe 


uşă, în noapte. 

— Parc-am fi la o înmormântare, 
declară Michael, posomorât. 

Karei nu-i plăcea să-l audă, dar ştia 
că avea perfectă dreptate. 

Se adunaseră cu toţii la Sundowner. 
Kara, Michael, Melissa şi Betty stăteau 


prăbuşiţi pe scaune, în sala de mese; 


Buck, Arthur şi Nick erau lângă bar, unde 
vorbeau încet, cu chipuri întunecate. 

Prin tot localul, la parter şi la etaj, pe 
terasă şi în subsol, inspector de la diverse 
agenţii, comisii şi servicii îşi băgau nasul 
peste tot, ca şi cum ar fi examinat un 
pacient în ultima fază a bolii. 

— Cred că lui Larry Hartwell trebuie 
să-i mulțumim pentru invazia asta, 
continuă Michael. Mă întreb cum o fi 
aranjat ca toţi inspectorii să vină în 
aceeaşi zi. 

— Pentru că are influenţă în comitat, 
răspunse amărâtă Melissa. Se vede clar că 
vrea să ne intimideze şi să ne dea de 
crezut că nu mai e nicio speranţă. Ceea 
ce, probabil, e adevărat. 

Avea ochii roşii de plâns. 

— Dacă închidem, cred că va trebui 


să mă las de studii pentru un timp. 


— Poate că nu, spuse distrată Kara. 
Era nervoasă şi epuizată de eforturile de 
a-şi păstra optimismul. 

Michael era la fel de convins ca 
Melissa, dar mai stoic. 

— Dacă-i cunosc bine pe ăştia de la 
comitat, cred că suntem ca şi terminati, îşi 
trase el scaului lângă al  Melissei. 
Înţelegeţi, au lăsat barul în pace datorită 
lui Sean. Acum, Hartwell îi hărţuieşte că 
şi-au neglijat îndatoririle, aşa că trebuie să 
recupereze timpul pierdut. Până-ntr-o 
săptămână, ne-au închis. 

Kara simţea că i se făcea râu. Nu mai 
putuse mânca, nici dormi, iar vederea 
chipului lui Nick, atât de rece şi dur, îi 
sfâşia inima. 

— Îmi pare rău, spuse ea, pentru a 
mia oară. 


— Faptul e consumat, replică Betty, 


pe un ton mai filosofic decât al tinerilor. 

Kara ieşi pe terasă. Michael şi 
Melissa aveau toate motivele să fie 
alarmaţi. Sundowner era baza lor. Ei îi 
revenea datoria să-l păstreze - dar cum? 

Nick o urmă, dar nu se apropie, 
rămânând în celălalt capăt al terasei. 

— Ce se întâmplă? întrebă Kara. 

Cu privirea peste apă, Nick răspunse: 

— E mai rău decât credeai tu. Fire 
electrice proaste, ieşiri de incendiu 
insuficiente, piloți putreziți. Pe deasupra, 
toate ţevile de fier trebuie înlocuite cu 
altele de cupruşi avem nevoie de un 
sistem de aspersoare. 

— Ce? întrebă Kara, nedumerită. 

— Nu ca să stropească grădina, 
replică tăios Nick. Clădirea e veche şi, în 
caz de incendiu... Of, lasă-o-ncolo. 


— Cum adică, „las-o-ncolo”? E şi 


proprietatea mea, Nick. 

— Şi de-asta suntem azi aici, să 
vedem cum cade ghilotina. 

Toată ziua, Kara fusese ţinta 
acuzațiilor. Era vremea să răspundă cu o 
soluţie. 

— M-am gândit cum putem obţinem 
banii pentru reparaţii. Dacă vindem barca 
ta şi maşina mea... 

— Ambele folosite şi nu în cea mai 
bună stare, o întrerupse el. Scoate două 
Mii, maximum. Avem nevoie de mai mulţi 
bani, Kara. De mult mai mulţi. 

Sătulă să discute peste toată 
lungimea verandei, Kara se apropie de el. 
Topaz se aşeză la picioarele ei. 

— Putem merge la bancă. E o afacere 
profitabilă, aşa că ar trebui să putem 
obţine un împrumut pentru renovări. 


Nick zâmbi încordat: 


— Da, mai ales că afurisita aia de 
bancă e a tatălui lui Larry Hartwell. 

— Nu ştiam. Dar există şi alte oraşe, 
şi alte bănci. Putem încerca. 

— M-am gândit şi eu la asta. Au spus 
că nu avm destule garanţii, cum ştii şi tu, 
Kara. 

Kara nu suporta să-l vadă atât de 
înverşunat, dar ştia că avea motive 
serioase. Îi mai rămăsese o ultimă soluţie. 

— Mă duc la Atlanta să vorbesc cu 
tatăl meu vitreg. 

— Parcă spuneai că nu împrumută 
bani. 

— De data asta, va trebui. 

— Bine, Kara. Încearcă. 

Îl privi revenind în casă. Simţindu-se 
mai singură decât oricând în viaţa ei, se 
aşeză încet, cu braţele împrejurul 


genunchilor. Simţi o limbă caldă lingând-o 


pe obraz. Topaz se ghemui lângă ea şi, în 
timp ce Kara îl îmbrăţişa, lacrimile 
începură să-i cadă încet în blana lăţoasă a 


câinelui. 


Kara era la Atlanta de două zile, 
dormind în camera de oaspeţi din casa de 
la oraş a familiei Selwyn, după o misiune 
infructuoasă. 

— Iubito, aş fi vrut să nu pleci atât de 
devreme. 

Ridică un moment privirea dinspre 
bagajele pe care şi le pregătea. 

— Am aflat ceea ce mă interesa, 
mamă. James nu vrea să mă împrumue. 

Tatăl ei vitreg fusese la fel de 
încăpățânat ca întotdeauna în legătură cu 
politica sa de împrumutiri, deşi Kara 
făcuse un apel de afaceri concret, 


promiţându-i o dobândă mare. Nu-l 


convinsese. 

— Nu se poate spune că nu te 
iubeşte, Kara, se aşeză pe pat Janet 
Selwyn. Ca întotdeauna, era aranjată 
elegant, cu părul coafat perfect şi bluza de 
mătase fără nicio cută. 

— Ştiam, împături Kara o fustă, 
îndesând-o în valiză. 

Avionul decola peste două ore. Nu 
era momentul pentru confesiuni cu mama 
ei. Dar le evitaseră ani de zile şi se putea 
să nu mai aibă ocazia. 

— Noi două suntem foarte diferite. 
Dorim lucruri diferite de la viaţă. Tu ţi-ai 
dorit dintotdeauna siguranţă... 

— Un acoperiş deasupra capului, cel 
puţin, replică Janet, cu convingere. lar cu 
Sean Gallagher, cine putea fi vreodată 
sigur? 


— Am aflat multe despre Sean, de la 


oamenii cărora le-a influenţat viaţa. A fost 
un om bun, mamă. Poate nu cel mai 
potrivit pentru tine, ar era loial şi generos. 
Nu-mi pare rău decât că n-am avut mai 
mult timp să-l cunosc. 

Ochii lui Janet luceau de lacrimi. 

— Te înţeleg. Uneori, mă întreb şi eu 
cum ar fi fost să rămân cu el. 

Kara se apropie de ea şi se 
îmbrăţişară strâns. Apoi, pe neaşteptate, 
Janet şopti: 

— Sean era un om interesant, să ştii. 
N-am uitat niciodată asta. Du-te şi tu la 
omul tău interesant, iubito. Sper să ai mai 


mult succes decât mine. 


— Cursa a fost anulată, spuse 
agentul, în timp ce Kara îşi aducea 
bagajele la ghişeul de predare. 


— Anulată? De ce? 


— Din cauza vremii. 

— Dar e o vreme minunată. 

— De zona dumneavoastră de 
destinaţie se apropie un uragan. 

În minte îi reveni o amintire din 
aceeaşi dimineaţă. Auzise la televizor ceva 
despre un uragan, dar nu fusese prea 
atentă. 

— Se îndrepta spre mare. 

— A schimbat direcţia, şi am anulat 
toate zborurile spre coasta de vest a 
Floridei. Vă pot propune altă destinaţie? 

— Unde? 

— Unde doriţi să ajungeţi? 

— Doresc să ajung la Cypress Key, 
răspunse Kara, începând să se exaspereze. 

— Domnişoară, v-am spus că... 

— Ştiu, îl întrerupse ea, obosită. 
Alegeţi-mi destinaţia cea mai apropiată 


posibil. 


Uraganul Ada, primul al sezonului, îşi 
păstrase direcţia. Când avionul ateriză la 
Miami, vântul se înteţise şi începea să 
plouă. Toate zborurile locale fuseseră 
contramandate. Kara nu avea altă soluţie 
decât să se cazeze la un hotel. 

În următoarele douăsprezece ore, 
stătu nedezlipită din faţa televizorului, 
urmărind distrugerile cauzate de uraganul 
care răvăşea coasta de vest a Floridei. 
Imaginile erau dezastruoase. Valurile 
săreau peste diguri, navele erau 
răsturnate, numeroase case se dărâmau, 
dar nu se primea nicio ştire din Cypress 
Key, care se spunea că fusese cel mai greu 
lovit. 

Totul se întâmplase atât de repede. 
Nu putea decât să spere că Nick şi ceilalţi 


fuseseră avertizaţi din timp, ca să se 


îndepărteze de coastă, la adăpost. 

A doua zi dimineaţă, partea cea mai 
rea trecuse, dar ploaia continua. Chiar şi 
în Miami se vedeau distrugeri, străzile 
fiind pline de ţigle smulse de pe 
acoperişuri şi ramuri rupte din copaci. 
Kara se hotări să nu mai aştepte. Dacă nu 
zbura niciun avion, avea să închirieze o 
maşină. 

Abia când ajunse la intersecţia 
pentru Cypress Key, o izbi cu adevărat 
dimensiunea catastrofei. Pentru Kara, 
cuvântul „uragan” nu însemnase niciodată 
mae lucru; îi sugera imagini de valuri 
înalte pe plaje bătute de vânt, rulote 
răsturnate şi câte o maşină strivită de un 
copac. 

Era mult mai mult decât atât. Şiruri 
întregi de pini fuseseră distruse, cu 


trunchiurile rupte ca nişte scobitori, la 


câţiva metri de sol. Stejari uriaşi, smulşi 
din rădăcini, zăceau ca nişte cadavre. 

Cu cât se apropia mai mult, cu atât 
devenea mai speriată. Văzu maşini de 
poliţie, cu girofarurile aprinse. Blocau 
drumul, pe şoseaua care ducea la Cypress 
Key. 

— Scuzaţi-mă, domnişoară, trebuie să 
vă întoarceţi, îi spuse un poliţist tânăr, 
epuizat, cu chipiul şi mantaua şiroind de 
ploaie. 

— Să mă întorc? Nu pot. Trebuie să 
trec? 

— Drumul e închis pe toată lungimea 
coastei, din cauza avariilor. Au căzut 
cabluri electrice. E prea periculos ca să 
admiraţi peisajul. 

— Nu mă interesează niciun peisaj! 
Sunt proprietăreasa barului Sundowner. 


Polițistul o privi atent: 


— Sundowner, ziceţi? 

— Da, sunt Kara Selwyn, partenera 
lui Nick Fleming. Ați auzit ceva despre 
Sundowner? 

Buzele polițistului de crispară. 

— Nu ştiu nimic despre construcțiile 
de pe coastă, dar acolo e jale mare. N-ar 
trebui să vă las... 

— Vă rog, domnule ofiţer. Trebuie să 
ajung. Depinde de mine familia... familia 
mea. 

— Mă rog, dacă acolo locuiţi... Dar 
riscaţi să nu puteți trece. 

— Atunci, am s-o iau pe jos. 

— Bine, domnişoară, dar aveţi grijă şi 
evitaţi cablurile, aţi înţeles? 

În timp ce trecea printre ruine şi 
distrugeri, buzele i se mişcau într-o 
rugăciune şoptite: 


— Doamne, te rog, fă ca Nick să fie 


bine. Ajută-l, Doamne, să fi scăpat din 


nenorocirea asta. 


Opri maşina şi privi în faţă. Drumul 
era complet blocat, dar nu avea nevoie să 
meargă mai departe. Ajunsese la 
Sundowner. 

Sau, la ce mai rămăsese din el. 

Coborî din maşină. Imediat, pantofii i 
se afundară în nisipul ud. Sundowner era 
o grămadă de resturi împrăştiate pe nisip. 

Kara îşi înăbuşi un țipăt, 
împiedicându-se de moloz. Deşi era după- 
amiază, abia vedea ceva, prin ceaţă şi 
ploaie. Căută zadarnic în jur vreun semn 
de viaţă. Nu se zărea nimic. 

Apoi, din spatele unui morman de 
scânduri apăru o siluetă. Kara tresări, 
când animalul alergă spre ea, aproape 


răsturnând-o de pe picioare. 


— Topaz! Eşti bine. Unde-i Nick? 
Găseşte-mi-l. 

Un moment,  înnebunită, avu 
premoniţia că Nick zăcea imobilizat sub 
moloz. Cu picioare tremurătoare, urmă 
câinele, târându-se peste fostul bar din 
lemn de tec lucios, împiedicându-se de 
resturile contorsionate ale congelatorului 
lui Arthur, croindu-şi drum peste o mare 
de scaune şi mese rupte. 

— Nick, unde eşti? 

Cuvintele îi fură suflate de vânt. 

Undeva, departe, se mişcă ceva. Se 
încordă să vadă prin vânt şo ploaie. 

— Nick! 

Nick se îndreptă, o privi şi o luă la 
fugă. 

— Kara, te-ai întors! Eşti aici! 

Glasul îi răsuna de bucurie şi 


uşurare. În clipa următoare, braţele lui o 


cuprinseră, strângând-o cu putere. 

— N-ai păţit nimic! strigă ea. Slavă 
Domnului că eşti bine. Mi-a fost aşa de 
frică. 

— Da, mi-e bine, îi apucă Nick capul 
între palme, privind-o prin ploaie. Te-ai 
întors, te-ai întors cu adevărat. 

— Da, Nick, iubitule. Aş fi ajuns aici 
mai devreme, dacă reuşeam să trec. Unde- 
ai fost în timpul furtunii? Ce s-a întâmplat 
cu ceilalţi...? 

— Toţi sunt bine. Am primit 
avertismentul la timp şi ne-am adăpostit. 

Privi ruinele ude şi jalnice. 

— Nu mi-am imaginat niciodată că se 
poate întâmpla una ca asta. 

— Nu contează decât că toţi sunt 
bine, spuse Kara, cu convingere. O putem 
lua de la început, Nick. 


Nick se aplecă, luând un ciob de 


porțelan. 

— Ceaşca mea de cafea - sau, o 
bucatā din ea. Asta am fācut azi toată 
ziua, am căutat ceva de care să mă agăţ. 

— Ai ceva de care să te agăţi. Mă ai 
pe mine. 

O îmbrăţişă strâns. 

— Dar nu te pot lua cu mine acasă, 
iubito. Asta-i tot ce-a mai rămas din casa 
mea. 

— Avem barca... 

În clipa următoare, o cuprinse 
panica: 

— ...O mai avem? 

Nick izbucni în râs, aruncându-şi 
capul pe spate. 

— Nick, ce e? întrebă Kara, uimită. 
Ce s-a întâmplat? Termină, mă sperii. 

— Avem o barcă, dar a ajuns în 


mijlocul grădinii lui Kyle. E cam supărat. 


Roşiilor lui nu le prieşte deloc. 

Frapată de absurdul situaţiei lor 
disperate, Kara i se alătură. 
Îngenuncheară amândoi pe nisipul ud, 
îmbrăţişaţi, râzând până când lacrimile li 
se amestecară cu ploaia, pe obraji. 

— Putem locui în casa plutitoare, 
spuse în cele din urmă Kara, până 
reconstruim Sundowner... 

Văzu schimbarea de expresie de pe 
chipul lui Nick. 

— Îl vom reclădi, nu-i aşa? întrebă ea. 

Nick nu răspunse. 

— Într-un fel, uraganul ăsta a fost 
răspunsul la rugăciunile noastre, nu? 

Nici acum nu primi un răspuns. 

— Îl putem reface regulamentar, iar 
lui Larry Hartwell îi vom ura călătorie 
sprâncenată. Sunt sigură că asigurarea... 


o, nu! trase ea aer în piept, adânc, 


tremurător. Nu cumva ai uitat să plăteşti 
asigurarea? 

— Nu, n-am uitat. N-a fost nevoie. 
Sean achitase asigurarea şi lăsase poliţa la 
Tommy. Am verificat-o azi după-amiază. 
Suntem asiguraţi, dar nici pe departe cu 
suma necesară pentru a reface totul. Sean 
avea teoria că agenţiile de asigurări te 
încarcă kla preţ, aşa că a ales cel mai 
ieftin tarif. 

— Vom primi vreun ban? le rog, 
spune-mi că da. 

— Cât de cât. 

O îmbrăţişă strâns. 

— Încep să fiu fericit că te am numai 
pe tine. Ne putem reveni, Kara - cam la 
proporţiile unei tarabe unde să vindem 
rulourile cu creveţi ale lui Arthur. Dar nu 
vom putea reface niciodată ceea ce a fost. 


Kara îi dădu la o parte părul umed de 


pe frunte. În ciuda tuturor veştilor 
proaste, avea dintr-odată sentimentul că 
învinseseră. 

— Poate că e mai bine aşa. Poate e 
cazul să luăm banii şi să încercăm altă 
formulă. 

— Să încercăm? privi Nick în jur, prin 
întunecimea ploioasă. Poţi să te uiţi la... la 
ruinele astea şi să mai vorbeşti la plural? 
Acum zece ani, când am venit aici, nu 
aveam nimic, Kara. lar acum, din nou, am 
rămas fără nimic. 

— Mă ai pe mine, Nick Fleming. N- 
am să te părăsesc, niciodată n-am să mai 
plec de lângă tine. Am să mă ţin ca scaiul. 
Ce zici de asta? 

Nick se aplecă s-o sărute pe buzele 
umede. 

— Zic că eşti nebună. 


— Mă rog, nu atât de nebună încât să 


râd ca o isterică fiindcă o casă plutitoare a 
ajuns în mijlocul unei grădini de 
zarzavaturi. 

— Dar eşti atât de nebună încât să 
trăieşti cu un om lefter - într-o barcă din 
mijlocul unei grădini de zarzavaturi. 

— Ba bine că nu, îl luă Kara de mână. 

Nick o ridică în picioare şi o 
îmbrăţişă. Rămaseră astfel, fără să ia în 
seamă hainele ude leoarcă de ploaie. În 
sfârşit, continuând s-o ţină cu un braţ pe 
după umeri, Nick o conduse afară din 
mijlocul ruinelor. 

După care, se opri şi fluieră sonor: 


— Aici, Topaz! Mergem acasă! 


Epilog 


Trecuseră două zile. Soarele de iunie 


strălucea orbitor pe apele turcoaz ale 
Golfului. Kara îşi puse mâna streaşină la 
ochi, privind trei pescăruşi care zburau pe 
cerul fără nori. 

Întoarse capul, când îl auzi pe Arthur 
strigând: 

— Nick, Kara, veniţi să vedeţi ce-am 
găsit. 

Ţinea în mâini o cutie de oţel, 
încuiată cu un lacăt. 

— Ce-i asta? întrebă Kara 

— Seiful lui Sean, răspunse Nick. Cu 
ani în urmă, m-a dus în magazia de la 
subsol şi mi l-a arătat. 

— Şi nu l-ai deschis niciodată? 

— Uitasem de el. Curios, Mi-a dat o 
cheie şi a spus că va veni o vreme când va 
trebui să-l deschid. 

— Şi unde-i cheia? întrebă Arthur. 


Nick ridică din umeri: 


— Printre celelalte lucruri ale mele, 
undeva sub dărâmături. Cred că e tipic 
pentru mine, să tot amân, să uit de 
aspectul de afaceri al parteneriatului 
nostru. 

Kara îşi pierduse răbdarea. 

— Gata cu vorba. Hai să-l deschidem 
şi să vedem ce conţine. 

Luă o piatră, dându-i-o lui Nick: 

— Poţi sparge lacătul? 

Nick puse caseta pe pământ. 

— Cred că da, spuse el, ezitând. 

— Hai odată. Nu mai suport 
tensiunea asta, îl zori Kara. 

— Încearcă tu, Arthur. 

Uriaşul nu era la fel de nehotărât. 
Din câteva lovituri, lacătul se sparse. 

— Deschide tu, îi spuse el lui Nick. 

În cutie se găsea un plic de manila, 


legat cu sfoară. Kara o dezlegă şi scoase 


conţinutul. 

— Sunt fotografii. Eu, când eram 
mică, observă ea, începând să le 
frunzărească. Şi cu mine şi mama. O, Nick, 
uite. Scrisori din copilăria mea. Pe asta 
mi-o amintesc. 

— Mai sunt nişte hârtii aici, spuse 
Nick, vârând şi el mâna în seif; scoase mai 
multe foi şi încă un plic. Pe ăsta e scris 
numele tău, i-l dădu el Karei, tocmai când 
Arthur scotea un strigăt înăbuşit. 

— Ia uite! 

— Ce naiba...? 

Nick păli şi el. 

— Nu-mi vine să cred, şopti Kara. 

Fundul cutiei era plin cu bani, 
teancuri ordonate de hârtii de-o sută de 
dolari. Kara, Nick şi Arthur se uitară unii 
la alţii, stupefiaţi. 


— În viaţa mea n-am mai văzut atâţia 


bani, începu Arthur să-i numere 
aproximativ. Nick, trebuie să fie mii şi mii. 

— Era tipic pentru Sean, să aibă o 
hazna ascunsă. N-a avut niciodată 
încredere în bănci. 

Kara abia îi asculta. Rupse plicul. 

— E o scrisoare. 

— Citeşte-o, o luă Nick cu braţul pe 
după umeri. 


Despături cu grijă hârtia. 


Dragă Kara. 

Când vei deschide această scrisoare, 
eu nu voi mai fi, dar vreau să ştii că 
întotdeauna te-am iubit şi ţi-am dorit tot 
ce poate fi mai de preț. De-asta te-am 
lăsat în grija mamei şi a tatălui tău vitreg. 
Ei puteau face mai mult pentru tine, decăt 
un bătrân cu un bar prăpădit. Aşa 


credeam atunci. Acum, îmi dau seama că 


m-am înșelat. Aş dori să fi luptat mai mult 
pentru tine. 

Acum câţiva ani, în Sundowner a 
venit un tânăr şi s-a stabilit aici. Cred că 
amândoi ne simțeam singuri şi ne doream 
o familie. Nick avea nevoie de ceva care 
să-i aparţină, şi i-aş fi dat o parte din 
acțiunile barului, dar n-ar fi vrut să 
accepte. Aşa că a început să mă plătească. 
Eu nu aveam ce face cu banii - niciodată 
n-au însemnat prea mult pentru mine - 
după cum iţi poate spune mama ta. Am 
păstrat cea mai mare parte din ei, pentru 
tine, Kara. Într-o vreme, am crezut că 
aveam să ti-i dăruiesc în ziua nunții. 

Așa că, fetițo, ia-i şi foloseşte-i cum 
crezi că e mai bine. [ine minte numai Că 


bătrânul tău tată te-a iubit foarte mult. 


Multă vreme, nimeni nu scoase o 


vorbă. Arthur plângea în tăcere. 

În sfârşit, Kara spuse cu voce 
răguşită, aproape de una singură: 

— E un miracol, nu numai că am 
găsit banii, ci şi că i-am găsit chiar acum. 
Dacă deschideam caseta când am venit la 
Sundowner, cine ştie ce s-ar fi întâmplat. 

— Şi acum ce-o să se întâmple, Kara? 
întrebă Arthur. 

Kara privi banii. 

— Voi... vom... reconstrui Sundowner. 

— Nou şi modern? întrebă Arthur. 

— Nu, răspunse ea cu tărie. Exact 
aşa cum a fost înainte, ca o cucoană 
distinsă, trecută de prima tinereţe. Vreau 
să fie la fel - pentru Sean şi toţi cei care l- 
au iubit, pe el şi barul, de-a lungul anilor. 
Totuşi, va trebui să facem o schimbare. 
Apartamentul de la etaj va fi mai spaţios, 


ca să găzduiască un câine bătrân şi doi 


oameni care vor locui acolo. 

Îl privi pe Nick: 

— Dacă accepţi compromisul de a-l 
împărţi cu mine. 

— Sean n-ar fi de acord să locuim în 
acelaşi apartament... 

Kara îşi simţi inima începând să bată 
cu nervozitate. 

— Nick, am mai discutat asta... 

— Decât dacă am fi căsătoriţi. 

Îşi aruncă braţele pe după gâtul lui: 

— Cred că asta se poate aranja! 

Arthur izbucni în râs, încânat: 

— Şi ştim sigur cum să punem de-o 
nuntă la Sundowner. Abia aştept să ajung 
acasă şi să-i spun lui Betty. 

Soarele care aşteptase pe linia 
orizontului începu să se scufunde în golf. 
Raze roşii şi aurii îi scăldau pe Kara şi 


Nick într-o aură strălucitoare. 


—  Vino-ncoace, Topaz, îl chemă 
Arthur. E timpul să facem o plimbare pe 
plajă. Cred că Nick şi Kara n-au să se 
supere că-i lăsăm singuri. 


Puțin le păsa. 


